Saturday 21 April 2018 9:58 am IST\nഅഗര്‍ത്തല: രാജ്യത്തെ ഏറ്റവും ദരിദ്രനായ മുഖ്യമന്ത്രി എന്നറിയപ്പെട്ടിരുന്ന മണിക് സര്‍ക്കാര്, തനിക്ക് വീടും സഞ്ചരിക്കാന് വലിയ കാറും നല്‍കണമെന്ന് ആവശ്യപ്പെട്ട് ത്രിപുര സര്‍ക്കാരിന് കത്ത് നല്‍കി. ഇതേത്തുടര്‍ന്ന് അദ്ദേഹത്തിന് ബൊലേറോ ജീപ്പ് നല്‍കിയെങ്കിലും അത് സ്വീകരിക്കാന് മണിക്ക് സര്‍ക്കാര് തയാറായില്ല.\nത്രിപുര നിയമസഭാ സെക്രട്ടറി ബാംദേബ് മജൂംദാറിനാണ് മണിക് സര്‍ക്കാര് കത്ത് നല്‍കിയത്. അഞ്ചു വര്‍ഷം പഴക്കമുള്ളതും 1.25 ലക്ഷം കിലോമീറ്റര് ഓടിയതുമായ വാഹനമാണ് സര്‍ക്കാര് നല്‍കിയത്. അംബാസിഡര് കാറില് യാത്ര ചെയ്യുന്നതിന് ശാരീരിക ബുദ്ധിമുട്ടുള്ളതിനാല് ഇന്നോവയുടേയോ സ്‌കോര്‍പിയയുടെയോ എസ്‌യു‌വി അനുവദിക്കണമെന്നാണ് അദ്ദേഹം ആവശ്യപ്പെട്ടിരിക്കുന്നത്.\nസര്‍ക്കാര് അനുവദിച്ച വാഹനം അദ്ദേഹം നിരസിച്ചെന്ന് ബിജെപി വാക്താവ് സുബ്രത ചക്രവര്‍ത്തി പറഞ്ഞു. ആഡംബര ജീവതം നയിക്കുന്നതിനുള്ള ആവശ്യങ്ങളാണ് മണിക് സര്‍ക്കാരിന്റേതെന്നും അദ്ദേഹം പറഞ്ഞു. കൂടാതെ തനിക്ക് താമസിക്കാന് മുഖ്യമന്ത്രിയുടെ വസതിക്ക് സമീപത്തായി ഒരു വീട് അനുവദിക്കണമെന്നും ആവശ്യപ്പെട്ടിട്ടുണ്ട്.\nഇതിനിടെ മുഖ്യമന്ത്രി ബിപ്ലവ് കുമാര് ദേബ് ഔദ്യോഗിക വസതിയിലേക്ക് ബുധനാഴ്ച മാറി. മുഖ്യമന്ത്രിയും ക്യാബിനറ്റ് മന്ത്രിമാരും തങ്ങളുടെ ഔദ്യോഗിക വസതികള്‍ക്ക് 15 വര്‍ഷം പഴക്കമുള്ള മാര്‍ക്‌സ് ഏംഗല് സരണി എന്ന പേര് മാറ്റി ഡോ.ശ്യാമ പ്രസാദ് മുഖര്‍ജി എന്നാക്കുകയും ചെയ്തു.\nലെനിന് പ്രതിമ പുനര്‍നിർമ്മിക്കില്ല; മണിക് സര്‍ക്കാര് ഒന്നിനും കൊള്ളാത്തയാള്: ആഞ്ഞടിച്ച് സുനില് ദേവ്ധര്\n2018ല് ബിജെപി ത്രിപുര ഭരിക്കും: ബിപ്ലവ് കര് ദേബ്\nബിപ്ലവ് ഇത് അന്നേ പറഞ്ഞു


VT Balram against Thomas Isaac on Pension distribution | 'ധനമന്ത്രിയുടെ പതിവ് തള്ള്,ഓരോ തവണയും കൊട്ടിഘോഷിക്കുന്നത് അൽപ്പത്തം'; തോമസ് ഐസകിനെ ട്രോളി വിടി ബൽറാം - Malayalam Oneindia\njust now മുഖ്യമന്ത്രി പിണറായിയുടെ വലംകൈ, സർവ്വീസിൽ മികച്ച ട്രാക്ക് റെക്കോർഡ്, ആരാണ് എം ശിവശങ്കർ\n13 min ago ബീഹാറില് മോദിയുടെ പേരുപറഞ്ഞ് വോട്ടഭ്യര്‍ഥിച്ച് നിതീഷ് കുമാര്\n46 min ago ഇന്ന് നബിദിനം; ആഘോഷ പരിപാടികള് ഒഴിവാക്കി, പ്രാര്‍ഥനകളുമായി വിശ്വാസി സമൂഹം\nതിരുവനന്തപുരം; ക്ഷേമ പെൻഷൻ വിതരണം സംബന്ധിച്ച് ധനമന്ത്രി തോമസ് ഐസകിനെതിരെ രൂക്ഷ വിമർശനവുമായി വിടി ബൽറാം എംഎൽഎ. മെയ്, ജൂൺ മാസങ്ങളിലെ സാമൂഹ്യസുരക്ഷാ പെൻഷൻ ഈ മാസം അവസാനം മുതൽ വിതരണം ചെയ്തു തുടങ്ങുമെന്ന് ധനമന്ത്രി അറിയിച്ചിരുനന്നു. യുഡിഎഫിന്റെ ഭരണകാലത്ത് എന്തായിരുന്നു സ്ഥിതിയെന്ന് എല്ലാവരുമൊന്ന് ഓർമ്മിച്ചെടുക്കുന്നതു നന്നായിരിക്കും എന്ന കുറിപ്പോടെയായിരുന്നു ധനമന്ത്രി ഇക്കാര്യം ഫേസ്ബുക്കിൽ പങ്കുവെച്ചത്. ഇതിന് മറുപടിയായിട്ടാണ് വിടി ബൽറാം രംഗത്തെത്തിയത്. അദ്ദേഹത്തിന്റെ പോസ്റ്റ് വായിക്കാം\nപതിവ് പോലെ ക്ഷേമപെൻഷൻ്റെ പേരിലുള്ള തള്ള് ധനമന്ത്രി തോമസ് ഐസക്കു തന്നെ തുടങ്ങി വച്ചിട്ടുണ്ട്. നിലവിൽ രണ്ടര മാസം കുടിശ്ശികയായ പെൻഷനിൽ രണ്ട് മാസത്തേത് കൊടുക്കാൻ തീരുമാനിച്ചു എന്നതാണ് വിഷയം. ഇതിങ്ങനെ ഓരോ തവണയും പ്രത്യേകമായി എടുത്തു പറഞ്ഞ് മേനി നടിക്കേണ്ട കാര്യമെന്താണ് എന്ന് മനസ്സിലാവുന്നില്ല. ക്ഷേമ പെൻഷൻ തുക ബജറ്റിലൂടെ ഗണ്യമായി വർദ്ധിപ്പിക്കുന്നുണ്ടെങ്കിൽ, പുതിയ ഏതെങ്കിലും വിഭാഗത്തിന് പെൻഷൻ അനുവദിക്കുന്നുണ്ടെങ്കിൽ അതിൻ്റെ പേരിൽ ആ ഘട്ടത്തിൽ ധനമന്ത്രിക്ക് സ്വൽപ്പം അവകാശവാദമൊക്കെ ആവാം.\nഎന്നാൽ ഒരിക്കൽ ബജറ്റ് അംഗീകരിക്കപ്പെട്ടു കഴിഞ്ഞാൽ പിന്നെ പെൻഷൻ സമയബന്ധിതമായി ലഭിക്കുക എന്നത് ഗുണഭോക്താക്കളായ പൗരമാരുടെ അവകാശമാണ്. അത് നൽകുക എന്നത് സർക്കാരിൻ്റെ സാധാരണ നടപടി മാത്രവും. അതല്ലാതെ സർക്കാരിൻ്റെ എന്തോ പുതിയ ഔദാര്യം എന്ന നിലയിൽ ഇത് ഓരോ തവണയും കൊട്ടിഘോഷിക്കുന്നതും പിആർ വർക്കിൻ്റെ ഭാഗമാക്കുന്നതും വെറും അൽപ്പത്തമാണ്. അതിൻ്റെ കൂടെ നോട്ടുകളും കയ്യിൽപ്പിടിച്ചുള്ള കുറേ ദരിദ്ര മുഖങ്ങളുടെ ചിരിക്കുന്ന ഫോട്ടോ ഒക്കെ ചേർക്കുന്നത് ക്രൂരത കൂടിയാണ്. ഭരിക്കുന്ന തമ്പ്രാക്കന്മാരുടെ ഔദാര്യം ഏറ്റുവാങ്ങുന്ന കുറേ ദരിദ്രവാസികളായി ധനമന്ത്രി ഇന്നാട്ടിലെ പെൻഷൻ ഗുണഭോക്താക്കളെ അപമാനിക്കരുത്.\nഉദ്യോഗസ്ഥർക്ക് മാസം തോറും ശമ്പളം കൊടുക്കുന്നതും ഇങ്ങനെ സ്ഥിരമായി വിളിച്ചുപറയാൻ ഇനി ധനമന്ത്രി ശ്രമിക്കുമോ ആവോ! പറയാൻ പറ്റില്ല, കെഎസ്ആർടിസിയിലൊക്കെ ഈ സർക്കാർ അത് ചെയ്തിട്ടുണ്ട്. മാസങ്ങളോളം അവർക്ക് ശമ്പളം മുടക്കിയിട്ട് പിന്നീട് ശമ്പള വിതരണം പുനരാരംഭിച്ചപ്പോൾ അത് വലിയ ഉദ്ഘാടനച്ചടങ്ങൊക്കെ വച്ച് ആഘോഷമാക്കിയത് നമ്മളാരും മറന്നിട്ടില്ല.\nവാഗ്ദാന ലംഘനം മൂലമല്ലേ\n"സാധാരണ വിഷുവിനുള്ള ക്ഷേമപെൻഷൻ വിതരണം കഴിഞ്ഞാൽപ്പിന്നെ ഓണത്തിനാണ് പെൻഷൻ വിതരണം ചെയ്യുക. ഇത്തവണ ഈ പതിവ് മാറ്റുകയാണ്" എന്നതാണ് കൊട്ടിഘോഷിക്കാനുള്ള കാരണമായി ധനമന്ത്രി പറയുന്നത്! ഇതിത്ര ആനക്കാര്യമായത് നിങ്ങളുടെ തന്നെ വാഗ്ദാന ലംഘനം മൂലമല്ലേ ബഹു. ധനമന്ത്രീ? മാസം തോറും ക്ഷേമപെൻഷൻ മുടങ്ങാതെ വിതരണം ചെയ്യുമെന്ന് പറഞ്ഞല്ലേ നിങ്ങൾ അധികാരത്തിലെത്തിയത് തന്നെ? അതിത്ര കാലമായിട്ടും നടത്താത്തതിന് മറ്റാരുമല്ലല്ലോ ഉത്തരവാദി? 2018 ജൂണിലെ ഈ പത്രവാർത്ത പ്രകാരം മാസം തോറും പെൻഷൻ നൽകാൻ എന്തോ പ്രത്യേക കമ്പനി രൂപീകരിക്കുമെന്നും നിങ്ങൾ തന്നെ പ്രഖ്യാപിച്ചിരുന്നു. ഇപ്പോൾ രണ്ട് കൊല്ലത്തിന് ശേഷം അതാദ്യമായി നടപ്പാക്കുന്നതിനാണോ ഈ വക ഡെക്കറേഷനൊക്കെ?\nപോരാളി ഷാജിയുടെ നിലവാരം\n"യുഡിഎഫിൻ്റെ ഭരണ കാലത്ത് എന്തായിരുന്നു സ്ഥിതിയെന്ന് എല്ലാവരുമെന്ന് ഓർമ്മിച്ചെടുക്കുന്നതു നന്നായിരിക്കും" എന്ന കൊളുത്തും വച്ചാണ് ധനമന്ത്രി പോസ്റ്റ് അവസാനിപ്പിക്കുന്നത്. പോരാളി ഷാജിയുടെ നിലവാരത്തിൽ നിൽക്കാതെ താങ്കൾ തന്നെ വിശദീകരിക്കൂ ധനമന്ത്രീ യുഡിഎഫ് കാലത്ത് എന്തായിരുന്നു ഇത്ര വലിയ അപാകത എന്ന്? താങ്കൾ ധനമന്ത്രിയായതിന് ശേഷം 2016 ജൂൺ മധ്യത്തിൽ പുറത്തിറക്കിയ ധവളപത്രത്തിൽ പറഞ്ഞത് അതുവരെയുള്ള പെൻഷൻ കുടിശ്ശിക വെറും 806 കോടി രൂപ മാത്രമാണ് എന്നാണ്. അതായത് അന്നത്തെ നിരക്കനുസരിച്ച് വെറും നാല് മാസത്തെ കുടിശ്ശിക. പിന്നീട് നിയമസഭയിലും താങ്കൾ തന്നെ ഈ കണക്ക് ആവർത്തിച്ചിട്ടുണ്ട്. ഇതിനേക്കുറിച്ചുള്ള ഒരു പോസ്റ്റിൻ്റെ ലിങ്ക് ഇവിടെ ഇടുന്നു: http://www.facebook.com/story.php?story_fbid=10157686755124139&id=644674138&scmts=scwspsdd&extid=acOnsXMaOwchyimD\nക്ഷേമപെൻഷൻ സമയബന്ധിതമായി വിതരണം ചെയ്യുന്നതിൽ അന്നത്തേതിനേക്കാൾ ഗണ്യമായ എന്തെങ്കിലും പുരോഗതി ഈ സർക്കാരിന് ഇതുവരെയായി ഉണ്ടാക്കാൻ കഴിഞ്ഞോ? പെൻഷൻ തുകയിലും ആളുകളുടെ എണ്ണത്തിലുമുള്ള കാലാനുസൃതമായ വർദ്ധന അംഗീകരിക്കുന്നു. എന്നാൽ വിതരണത്തിൻ്റെ ഇടവേള ഈ കോവിഡ് വരുന്നത് വരെ പഴയപോലെത്തന്നെയാണ് തുടർന്നു പോന്നിരുന്നത് എന്നതല്ലേ വാസ്തവം? പിന്നെന്തിനാണ് ബഹു.ധനമന്ത്രീ ഈ അതിരു കടന്ന രാഷ്ട്രീയ അവകാശവാദങ്ങൾ?\nthomas isaac പെൻഷൻ തോമസ് ഐസക് vt balram വിടി ബൽറാം\nVT Balram against Thomas Isaac on Pension distribution


വെറുതെ വാഗ്ദാനങ്ങള് നല്‍കുന്ന വ്യക്തിയല്ല താനെന്നും രാജസ്ഥാനിലും ഛത്തീസ്ഗഡിലും മധ്യപ്രദേശിലും തന്റെ സര്‍ക്കാര് വാഗ്ദാനങ്ങള് പാലിച്ചുവെന്നും രാഹുല് പറഞ്ഞു\nരാജ്യത്തുനിന്നു ദാരിദ്രം തുടച്ചു നീക്കാനുള്ള അവസാന പോരാട്ടത്തിലാണ് കോണ്‍ഗ്രസ് എന്ന് പാര്‍ട്ടി അധ്യക്ഷന് രാഹുല് ഗാന്ധി. കോണ്‍ഗ്രസ് അധികാരത്തിലെത്തിയാല് മിനിമം വരുമാനം ഉറപ്പാക്കുമെന്നും അദ്ദേഹം വാര്‍ത്താസമ്മേളനത്തില് പറഞ്ഞു. ഒരു കുടുംബത്തിന് പ്രതിമാസം മിനിമം 6000 മുതല് 12000 രൂപ വരെ വരുമാനം ഉറപ്പാക്കും. ഇതിനായി പ്രത്യേക പദ്ധതികള്‍ക്ക് രൂപം നല്‍കുമെന്നും അഞ്ച് കോടി കുടുംബങ്ങളിലായി 25 കോടി ജനങ്ങള്‍ക്ക് ഇത് പ്രയോജനം ചെയ്യുമെന്നും അദ്ദേഹം പറഞ്ഞു.\nവെറുതെ വാഗ്ദാനങ്ങള് നല്‍കുന്ന വ്യക്തിയല്ല താനെന്നും രാജസ്ഥാനിലും ഛത്തീസ്ഗഡിലും മധ്യപ്രദേശിലും തന്റെ സര്‍ക്കാര് വാഗ്ദാനങ്ങള് പാലിച്ചുവെന്നും രാഹുല് പറഞ്ഞു.കര്‍ഷക കടങ്ങള് അധികാരത്തിലേറിയ ഉടന് അടച്ചു തീര്‍ത്തു. ഘട്ടം ഘട്ടമായിട്ടാണ് പദ്ധതി നടപ്പാക്കുക. 12,000 രൂപയ്ക്ക് താഴെ വരുമാനമുള്ള കുടുംബങ്ങള്‍ക്ക് ബാക്കി വരുന്ന തുക സര്‍ക്കാര് പ്രതിമാസ സഹായമായി നല്‍കും. ഒരു കുടുംബത്തിന് ഒരു വര്‍ഷം 72,000 രൂപ ഈ രീതിയില് ലഭിക്കുമെന്നും രാഹുല് പറഞ്ഞു.\nപ്രധാനമന്ത്രി നരേന്ദ്ര മോദി ആഗ്രഹിക്കുന്നത് രണ്ട് ഇന്ത്യയാണ്. അനില് അംബാനി പോലുള്ളവര്‍ക്കാണ് മോദി മുന്‍ഗണന നല്‍കുന്നതെന്നും രാഹുല് കൂട്ടിച്ചേര്‍ത്തു.\nമാസങ്ങള് നീണ്ട ചര്‍ച്ചകള്‍ക്കും ഗവേഷണങ്ങള്‍ക്കും ശേഷമാണ് പദ്ധതി പ്രഖ്യാപനമെന്ന് അദ്ദേഹം പറഞ്ഞു


കാലിക്കറ്റ് ഹീറോസിന് തുടർച്ചയായ രണ്ടാം ജയം; ആവേശം നിറഞ്ഞ പോരാട്ടം | Pro Volley Ball | Calicut Heroes\nകാലിക്കറ്റ് ഹീറോസിന് തുടർച്ചയായ രണ്ടാം ജയം; ആവേശം നിറഞ്ഞ പോരാട്ടം\nസ്വന്തം ലേഖകൻ February 06, 2019 10:55 AM IST\nപ്രോ വോളിബോളിൽ കാലിക്കറ്റ് ഹീറോസിന് തുടർച്ചയായ രണ്ടാം ജയം. ആവേശം നിറഞ്ഞ മൽസരത്തിൽ യു മുംബയെ രണ്ടിനെതിരെ മൂന്നു സെറ്റുകൾക്കാണ് മുംബൈ തോൽപിച്ചത്.\nഇതാണ് കളി. വോളിബോളിൻറെ സമസ്ത സൗന്ദര്യവും പോരാട്ടവീര്യവും നിറഞ്ഞ മൽസരത്തിലാണ് കാലിക്കറ്റ് മുംബയെ പരാജയപ്പെടുത്തിയത്. അടിയും തടയുമായി ഇരു ടീമുകളും ഓരോ പോയിൻറിനും വേണ്ടി പോരാടിയപ്പോൾ കൊച്ചിക്കാർക്ക് കിട്ടിയത് തകർപ്പനൊരു മൽസരം. ആദ്യ സെറ്റിൽ കാലിക്കറ്റിന് കാര്യമായ വെല്ലുവിളികളുണ്ടായില്ല. കളി ചൂടാകും മുന്പ് തന്നെ 15-10 കാലിക്കറ്റ് ആദ്യ സെറ്റ് നേടി. പക്ഷേ തൊട്ടടുത്ത സെറ്റിൽ മുംബൈയുടെ ഉജ്വല തിരിച്ചു വരവ്. 15-12രണ്ടാം സെറ്റ് മുംബ പിടിച്ചു.\nജെറോം വിനീതിൻറെയും അജിത് ലാലിൻറെയും ആക്രമണ മികവിൽ മൂന്നാം സെറ്റ് കോഴിക്കോടിൻറെ ഹീറോസിന്. അവസാന നിമിഷം വരെ പൊരുതിയാണ് മുംബ മൂന്നാം സെറ്റ് വിട്ടു കൊടുത്തത്. സ്കോർ 15-13. നാലാം സെറ്റ് ജയിച്ച് മൽസരം സ്വന്തമാക്കാനിറങ്ങിയ കാലിക്കറ്റിനെ പക്ഷേ മുംബൈ മനോഹരമായി ബ്ലോക്ക് ചെയ്തു. ഓരോ പോയിൻറും ഇരു ടീമുകളും മൽസരിച്ച് നേടിയ സെറ്റ് 15-14ന് മുംബൈക്കാർ കൊണ്ട് പോയി.\nനിർണായകമായ അവസാന സെറ്റിൽ കളി തുടക്കത്തിലേ തന്നെ കാലിക്കറ്റിൻറെ വരുതിയിലായി. ഗാലറിയിലെ ചെന്പടയുടെ ആവേശ താളത്തിൽ 15-9ന് കാലിക്കറ്റ് സെറ്റും മൽസരവും തങ്ങളുടെ പേരിൽ കുറിച്ചു. 16 പോയിൻറ് നേടിയ അജിത് ലാലും, 14 പോയിൻറ് നേടിയ ക്യാപ്റ്റൻ ജെറോം വിനീതുമാണ് വിജയത്തിലേക്ക് കാലിക്കറ്റിനെ മുന്നിൽ നിന്ന് നയിച്ചത്.


Evening Kerala News മലപ്പുറം നിലമ്പൂരിന് സമീപം കനത്ത മഴയിൽ മരം വീണു മൂന്ന് പേര് മരിച്ചു Latest Kerala News / Malayalam News Portal\nമലപ്പുറം നിലമ്പൂരിന് സമീപം കനത്ത മഴയിൽ മരം വീണു മൂന്ന് പേര് മരിച്ചു\nമലപ്പുറം നിലമ്പൂരിന് സമീപം പൂളക്കപ്പാറ ആദിവാസി കോളനിയിൽ കനത്ത മഴയിൽ മരം വീണു മൂന്ന് പേര് മരിച്ചു. നിരവധി പേർക്ക് പരിക്കേറ്റു. പൂളക്കപ്പാറ കോളനിയിലെ ചാത്തി, ശങ്കരൻ, പുഞ്ചക്കൊലി കോളനിയിലെ ചാത്തി എന്നിവരാണ് മരിച്ചത്. മൃതദേഹങ്ങൾ നിലമ്പൂർ താലൂക്ക് ആശുപത്രിയിലേക്ക് മാറ്റി.\nഇന്ന് വൈകീട്ട് ഉണ്ടായ ശക്തമായ കാറ്റിലും മഴയിലും മലയോര മേഖലയില് വൻതോതിലുള്ള നഷ്ടമാണ് ഉണ്ടായത്. നിരവധി വീടുകൾക്ക് മുകളിലേക്ക് മരങ്ങൾ കടപുഴകി വീണു. നിർത്തിയിട്ട വാഹനങ്ങൾക്ക് മുകളിലും മരങ്ങൾ വീണു. മുക്കം നഗരസഭയിലെ നീലേശ്വരത്തും പൂളപ്പൊയിലിലുമാണ് നാശനഷ്ടങ്ങൾ ഉണ്ടായത്. ആറോളം വീടുകൾക്ക് മുകളിലാണ് മരങ്ങൾ കടപുഴകി വീണത്.\nIn: KERALA, LATEST NEWS, MALABAR, MALAPPURAM\nPrevious Post: ഡൽഹിക്ക് പൂർണ സംസ്ഥാന പദവി നേടിയെടുക്കുമെന്ന് എ.എ.പി പ്രകടന പത്രിക\nNext Post: മലപ്പുറത്ത് മുസ്ലീം ലീഗ് – എസ്.ഡി.പി.ഐ സംഘർഷം ; രണ്ട് പേർക്ക് കുത്തേറ്റു


ചൈന സോഡിയം ഹൈഡ്രോക്സൈഡ് നിർമ്മാതാക്കളും വിതരണക്കാരും | സിംഗ്‌നോ\nഉത്പന്നത്തിന്റെ പേര്: സോഡിയം ഹൈഡ്രോക്സൈഡ്\nCAS നമ്പർ: 1310-73-2; 8012-01-9\nഗ്രേഡ് സ്റ്റാൻഡേർഡ്: ഫുഡ് ഗ്രേഡ്, ഇൻഡസ്ട്രിയൽ ഗ്രേഡ്\nപാക്കേജ്: PP/PE 50 കിലോഗ്രാം/ബാഗ്; 25 കിലോഗ്രാം/ബാഗ്; ജംബോ ബാഗ് അല്ലെങ്കിൽ ഉപഭോക്താക്കളുടെ ആവശ്യമനുസരിച്ച്.\nസിഗ്നൽ വാക്ക്. അപായം\nപേര് സോഡിയം ഹൈഡ്രോക്സൈഡ്\nപര്യായങ്ങൾ കാസ്റ്റിക് സോഡ; ലൈ, കാസ്റ്റിക്; സോഡിയം ഹൈഡ്രേറ്റ്; സോഡ ലൈ; വെളുത്ത കാസ്റ്റിക്; കാസ്റ്റിക് സോഡ അടരുകൾ; അടരുകളായ കാസ്റ്റിക്; കാസ്റ്റിക് സോഡ സോളിഡ്; കാസ്റ്റിക് സോഡ മുത്തുകൾ; സോളിഡ് കാസ്റ്റിക് സോഡ; ദ്രാവക കാസ്റ്റിക് സോഡ; ഭക്ഷ്യ അഡിറ്റീവുകൾ സോഡിയം ഹൈഡ്രോക്സൈഡ്; കാസ്റ്റിക് സോഡ അടരുകളായി; സോളിഡ് സോഡിയം ഹൈഡ്രോക്സൈഡ്; കാസ്റ്റിക് സോഡ; സോഡിയം ഹൈഡ്രേറ്റ്; ലിക്വിഡ് CS\nമോളിക്യുലർ ഫോർമുല NaOH\nതന്മാത്രാ ഭാരം 41.0045\nദ്രവണാങ്കം 318 ℃\nതിളനില 760 mmHg ൽ 100 ° C\nലയിക്കുന്ന 111 ഗ്രാം/100 ഗ്രാം വെള്ളം\nസോഡിയം ഹൈഡ്രോക്സൈഡ് പ്രധാനമായും പേപ്പർ നിർമ്മാണം, സെല്ലുലോസ് പൾപ്പ് ഉത്പാദനം, സോപ്പ്, സിന്തറ്റിക് ഡിറ്റർജന്റ്, സിന്തറ്റിക് ഫാറ്റി ആസിഡ് ഉത്പാദനം, മൃഗ -സസ്യ എണ്ണ ശുദ്ധീകരണം എന്നിവയിൽ ഉപയോഗിക്കുന്നു. ടെക്സ്റ്റൈൽ പ്രിന്റിംഗ്, ഡൈയിംഗ് വ്യവസായത്തിൽ ഡിസൈസിംഗ് ഏജന്റ്, സ്കൗറിംഗ് ഏജന്റ്, മെർസറൈസിംഗ് ഏജന്റ് എന്നിവയായി ഇത് ഉപയോഗിക്കുന്നു. ബോറാക്സ്, സോഡിയം സയനൈഡ്, ഫോർമിക് ആസിഡ്, ഓക്സാലിക് ആസിഡ്, ഫിനോൾ മുതലായവ ഉത്പാദിപ്പിക്കാൻ രാസ വ്യവസായം ഉപയോഗിക്കുന്നു. അലുമിന, സിങ്ക്, ചെമ്പ്, ഗ്ലാസ്, ഇനാമൽ, തുകൽ, മരുന്ന്, ചായം, കീടനാശിനി എന്നിവയുടെ ഉപരിതല ചികിത്സയിലും ഇത് ഉപയോഗിക്കുന്നു. ഫുഡ് ഗ്രേഡ് ഉൽപ്പന്നങ്ങൾ ഭക്ഷ്യ വ്യവസായത്തിൽ ആസിഡ് ന്യൂട്രലൈസർ, ഓറഞ്ച്, പീച്ച് എന്നിവയ്ക്കുള്ള പീലിംഗ് ഏജന്റ്, ശൂന്യമായ കുപ്പികൾക്കും ക്യാനുകൾക്കുമുള്ള ഡിറ്റർജന്റ്, ഡീകോളറൈസർ, ഡിയോഡോറൈസർ എന്നിവ ഉപയോഗിക്കുന്നു.\nPP/PE 50kg/ബാഗ്; 25 കിലോഗ്രാം/ബാഗ്; ജംബോ ബാഗ് അല്ലെങ്കിൽ ഉപഭോക്താക്കളുടെ ആവശ്യകത അനുസരിച്ച്.\nകാസ്റ്റിക് സോഡ ഉപയോഗിക്കുമ്പോൾ അതിന്റെ ശക്തമായ കാസ്റ്റിസിറ്റി കാരണം, സംരക്ഷണ ഗ്ലാസുകളും കയ്യുറകളും പ്രയോഗിക്കണം. ബ്രേക്കിംഗ്, മലിനീകരണം, നനഞ്ഞ, ആസിഡ് പദാർത്ഥങ്ങൾ എന്നിവ ഒഴിവാക്കാൻ പാക്കിംഗ് നല്ലതും വരണ്ടതുമായ അവസ്ഥയിൽ സൂക്ഷിക്കണം.\nഅപകട പ്രസ്താവന (കൾ)\nകഠിനമായ ചർമ്മ പൊള്ളലിനും കണ്ണിന് കേടുപാടുകൾ വരുത്താനും കാരണമാകുന്നു.\nമുൻകരുതൽ പ്രസ്താവന (കൾ)\nയഥാർത്ഥ പാക്കേജിംഗിൽ മാത്രം സൂക്ഷിക്കുക.\nസംരക്ഷണ കയ്യുറകൾ/ സംരക്ഷണ വസ്ത്രങ്ങൾ/ നേത്ര സംരക്ഷണം/ മുഖ സംരക്ഷണം/ കേൾവി സംരക്ഷണം എന്നിവ ധരിക്കുക.\nവിഴുങ്ങിയാൽ: വായ കഴുകുക. ഛർദ്ദി ഉണ്ടാക്കരുത്.\nതൊലി (അല്ലെങ്കിൽ മുടി): മലിനമായ എല്ലാ വസ്ത്രങ്ങളും ഉടൻ അഴിക്കുക. ചർമ്മം വെള്ളത്തിൽ കഴുകുക.\nശ്വസിച്ചാൽ: ശുദ്ധവായുയിലേക്ക് വ്യക്തിയെ നീക്കം ചെയ്യുക, ശ്വസിക്കാൻ സുഖകരമായിരിക്കുക. ഉടനെ ഒരു POISON സെന്റർ/ ഡോക്ടറെ വിളിക്കുക.\nകണ്ണുകളിലാണെങ്കിൽ: കുറച്ച് മിനിറ്റ് വെള്ളത്തിൽ ശ്രദ്ധാപൂർവ്വം കഴുകുക. കോൺടാക്റ്റ് ലെൻസുകൾ ഉണ്ടെങ്കിൽ നീക്കം ചെയ്യുക. കഴുകുന്നത് തുടരുക.\nഅപകടകരമായ പ്രതികരണങ്ങളുടെ സാധ്യത\nജ്വലനം അല്ലെങ്കിൽ കത്തുന്ന വാതകങ്ങൾ അല്ലെങ്കിൽ നീരാവി ഉണ്ടാകാനുള്ള സാധ്യത:\nഇനിപ്പറയുന്നവ ഉപയോഗിച്ച് അക്രമാസക്തമായ പ്രതികരണങ്ങൾ സാധ്യമാണ്:\nജൈവ നൈട്രോ സംയുക്തങ്ങൾ\nജൈവ ജ്വലന വസ്തുക്കൾ\nപൊടിച്ച ആൽക്കലൈൻ എർത്ത് ലോഹങ്ങൾ\nമുമ്പത്തെ: 2-ക്ലോറോണിക്കോട്ടിനിക് ആസിഡ്\nഅടുത്തത്: പൊട്ടാസ്യം ഹൈഡ്രോക്സൈഡ്\n2-മീഥൈൽ -4-നൈട്രോബെൻസോയിക് ആസിഡ്, പൊട്ടാസ്യം സൾഫേറ്റ്, N, N-Diethyl-3-Methylbenzamide, 2-മീഥൈൽബെൻസോയിക് ആസിഡ്, 2-മീഥൈൽ -3-നൈട്രോബെൻസോയിക് ആസിഡ്, O-Toluoyl ക്ലോറൈഡ്,


Events | Wayanad | Newspaper\nവെള്ളമുണ്ട ഗ്രാമപ്പഞ്ചായത്ത് കമ്യൂണിറ്റി ഹാൾ: ആരോഗ്യവകുപ്പ് നവകേരളം കർമപദ്ധതിയുടെ ഭാഗമായി തുടങ്ങുന്ന വാർഷിക ആരോഗ്യപരിശോധന അർബുദനിയന്ത്രണപരിപാടിയുടെ (ശൈലി ആപ്പ്) ഉദ്ഘാടനം. ഒ.ആർ. കേളു എം.എൽ.എ. -3.00 നല്ലൂർനാട് ഗവ. ട്രൈബൽ ആശുപത്രി: ഐസൊലേഷൻ വാർഡിന് തറക്കല്ലിടൽ. ഒ.ആർ. കേളു എം.എൽ.എ.-10.30\nകളക്ടറേറ്റ് കോൺഫറൻസ് ഹാൾ: സാക്ഷരതാമിഷൻ വായനമാസാചരണം; ജില്ലാതല ഉദ്ഘാടനം. ജില്ലാപഞ്ചായത്ത് പ്രസിഡന്റ് സംഷാദ് മരക്കാർ. 11.00.\nവയറിളക്ക രോഗനിയന്ത്രണം പാനീയചികിത്സ ജില്ലാതല ഉദ്ഘാടനം ::ജില്ലാപഞ്ചായത്ത് പ്രസിഡന്റ് സംഷാദ് മരക്കാർ. 10.00.\nമേപ്പാടി കുന്നമ്പറ്റ: ഡി.വൈ.എഫ്.ഐ. ജില്ലാ പഠനക്യാമ്പ് 10.00 കല്പറ്റ മടിയൂർക്കുനി മഹർഷി ദയാനന്ദ സരസ്വതി വേദ വിദ്യാഗുരുകുലം: കശ്യപ വേദ റിസർച്ച് ഫൗണ്ടേഷന്റെ വയനാട് വേദവാഹിനി അധ്യാത്മിക അന്തര്യോഗം 9.30\nപൂക്കോട്: എൻ ഊര് ഗോത്ര പൈതൃകഗ്രാമം ഉദ്ഘാടനം. മന്ത്രി കെ. രാധാകൃഷ്ണൻ രണ്ടാംഘട്ട നിർമാണോദ്ഘാടനം-മന്ത്രി പി.എ. മുഹമ്മദ് റിയാസ്-11.30. സുൽത്താൻബത്തേരി താലൂക്ക് ഓഫീസ് കോൺഫറൻസ് ഹാൾ: താലൂക്ക് വികസന സമിതി യോഗം. 11.00 മാനന്തവാടി ലളിതകലാ അക്കാദമി ആർട്ട് ഗ്യാലറി: ഇന്ദു ചിന്തയുടെ ഫോട്ടോ പ്രദർശനം. ഉദ്ഘാടനം കളക്ടർ എ. ഗീത. 4.30.\nസുൽത്താൻബത്തേരി മുനിസിപ്പൽ ടൗൺഹാൾ: ലോക പുകയിലരഹിത ദിനാചരണം ജില്ലാതല ഉദ്ഘാടനം. ഐ.സി. ബാലകൃഷ്ണൻ എം.എൽ.എ. 10.00 കല്പറ്റ സിവിൽ സ്റ്റേഷൻ ആസൂത്രണ ഭവൻ: കേന്ദ്ര പദ്ധതി- പ്രധാനമന്ത്രി നരേന്ദ്രമോദിയുടെ ഓൺലൈൻ സംവാദം. ജില്ലാതല പരിപാടി-9.30\nവെള്ളമുണ്ട പബ്ലിക് ലൈബ്രറി ഹാൾ: എഴുത്തുകാർ, മാധ്യമപ്രവർത്തകർ എന്നിവരുടെ സൗഹൃദസംഗമം. 2.00. സുൽത്താൻബത്തേരി നഗരസഭാ ടൗൺഹാൾ: ‘ഇന്റലക്ടോ 22’ തിങ്കിങ് പ്ലാറ്റ്ഫോം സംവാദം. 2.00. കല്പറ്റ പുളിയാർമല കൃഷ്ണഗൗഡർ ഓഡിറ്റോറിയം: ഓൾ ഇന്ത്യ കെൻയുറിയു കരാട്ടെ ഫെഡറേഷന്റെയും ജപ്പാൻ കരാത്തെ ദോകൻയുറിയു ഇന്ത്യയും സംഘടിപ്പിക്കുന്ന ദേശീയ കരാട്ടെ ചാമ്പ്യൻഷിപ്പ്. 9.00. വൈത്തിരി വൈ.എം.സി.എ. ഹാൾ: കേരള ദളിത് ഫെഡറേഷൻ (ഡെമോക്രാറ്റിക്) സംസ്ഥാന നേതൃക്യാമ്പ്. രാവിലെ 7.00. മേപ്പാടി ഗവ. ഹൈസ്കൂൾ: 1986-87 എസ്.എസ്.എൽ.സി. ബാച്ചിന്റെ ഒത്തുചേരൽ. 10.00.\nകല്പറ്റ എം.ജി.ടി. ഹാൾ: ജനതാദൾ (എസ്) കല്പറ്റ, ബത്തേരി നിയോജകമണ്ഡലം കമ്മിറ്റിയുടെ എം.പി. വീരേന്ദ്രകുമാർ അനുസ്മരണം. ഉദ്ഘാടനം വി.പി. വർക്കി. 11.00. കല്പറ്റ വുഡ്‍ലാൻഡ് ഓഡിറ്റോറിയം: സോഷ്യലിസ്റ്റ് സ്റ്റഡി സെന്റർ ജില്ലാകമ്മിറ്റിയുടെ എം.പി. വീരേന്ദ്രകുമാർ അനുസ്മരണവും ചരമവാർഷികദിനാചരണവും. ഉദ്ഘാടനം ഡോ. ടി.പി.വി. സുരേന്ദ്രൻ. 10.00. വൈത്തിരി വൈ.എം.സി.എ. ഹാൾ: കേരള ദളിത് ഫെഡറേഷൻ (ഡെമോക്രാറ്റിക്) സംസ്ഥാന നേതൃക്യാമ്പ്. ഉദ്ഘാടനം കല്പറ്റ നാരായണൻ. 5.00. കല്പറ്റ പുളിയാർമല കൃഷ്ണഗൗഡർ ഓഡിറ്റോറിയം: ഓൾ ഇന്ത്യ കെന്റിയുറിയും കരാട്ടെ ഫെഡറേഷന്റെയും ജപ്പാൻ കരാട്ടെ ദോ കെൻയുറിയും ഇന്ത്യയുടെയും ദേശീയ കരാട്ടെ ചാമ്പ്യൻഷിപ്പ്. 9.00. മീനങ്ങാടി പഞ്ചായത്ത് സ്റ്റേഡിയം: ജില്ലാ പോലീസിന്റെ നേതൃത്വത്തിൽ ഗോത്രവീര്യം 2022 ഫുട്‌ബോൾ മത്സരം. 3.00.\nമീനങ്ങാടി ആവയൽ ഓയിസ്ക ഓഡിറ്റോറിയം: മീനങ്ങാടി ഗ്രാമപ്പഞ്ചായത്ത് കാലാവസ്ഥാ സാക്ഷരത പരിപാടി. ഉദ്ഘാടനം. എം.വി. ശ്രേയാംസ്‍കുമാർ- 11.00\nകല്പറ്റ സർവീസ് സഹകരണബാങ്ക് ഓഡിറ്റോറിയം: എം.പി. വീരേന്ദ്രകുമാർ ചരമവാർഷികദിനാചരണ സംഘാടക സമിതിയോഗം. 3.00 ബത്തേരി ന്യൂ യൂണിവേഴ്‌സൽ കോംപ്ലക്സ്: കെ.പി.എസ്. കർഷകമിത്ര ജൈവ ഔട്ട്‌ലെറ്റിന്റെ ഉദ്ഘാടനം. 10.30 കല്പറ്റ ബസ് സ്റ്റാൻഡ് പരിസരം: കൺസ്ട്രക്ഷൻ വർക്കേഴ്സ് സൂപ്പർവൈസേഴ്സ് അസോസിയേഷൻ സംസ്ഥാനസമ്മേളനം. പൊതുസമ്മേളനം. ഉദ്ഘാടനം ഐ.സി. ബാലകൃഷ്ണൻ എം.എൽ.എ. 5.00 കല്പറ്റ പുത്തൂർവയൽ ഉമാമഹേശ്വരക്ഷേത്രം: പ്രതിഷ്ഠാദിന മഹോത്സവം. വാർഷിക ജനറൽബോഡിയോഗം. 4.00. മാനന്തവാടി ലളിതകലാ അക്കാദമി ആർട്ട് ഗാലറി: ഡോ. നരേഷ് ബാലകൃഷ്ണന്റെ ചിത്രപ്രദർശനം. 11.00.\nകല്പറ്റ എസ്.കെ.എം.ജെ. ഹയർസെക്കൻഡറി സ്കൂൾ മൈതാനം: എന്റെ കേരളം പ്രദർശന വിപണനമേള. ‘സ്ത്രീധന നിരോധന നിയമവും തൊഴിലിടങ്ങളിൽ സ്രീകൾക്കുനേരെയുള്ള ലൈംഗികാതിക്രമം തടയൽ നിയമവും’. സെമിനാർ-11.00. ജി.എസ്.ടി പുതിയ മാറ്റങ്ങൾ സെമിനാർ- 3.00 കണിയാമ്പറ്റ ചിൽഡ്രൻസ് ഹോം: വിദ്യാർഥികളുടെ യോഗ ഡാൻസ്-5.30 എന്റെ കേരളം പ്രദർശന-വിപണന മേള: സമാപനസമ്മേളനം. മന്ത്രി. എ.കെ. ശശീന്ദ്രൻ -6.00 കളക്ടർ എ. ഗീതയുടെ നേതൃത്വത്തിൽ ജീവനക്കാരുടെ കൂട്ടായ്മയുടെ കലാപരിപാടികൾ -6.30.\nമുട്ടിൽ ഓർഫനേജ് ഓഡിറ്റോറിയം: ഹജ്ജ് സാങ്കേതിക പഠന ക്ലാസ്. ടി. സിദ്ദിഖ് എം.എൽ.എ. 9.00. കല്പറ്റ എസ്.കെ.എം.ജെ. സ്കൂൾ: എന്റെ കേരളം മേള. തദ്ദേശ സ്വയംഭരണവകുപ്പിന്റെ സെമിനാർ. 11.00.സംഗീതവിരുന്ന്-മലമുഴക്കി മ്യൂസിക് ബാൻഡ്. 5.00. ഭാരത് ഭവൻ ഇന്ത്യൻ ഗ്രാമോത്സവം. 6.30.\nകേരള ലളിതകലാ അക്കാദമി ആർട്ട്‌ഗാലറി മാനന്തവാടി: ‘ള ഴ റ/ ദ്രാവിഡം’ സംഘചിത്രപ്രദർശനം ഉദ്ഘാടനം. 3.00.\nബത്തേരി ലക്ഷ്മി നരസിംഹക്ഷേത്രം: നവീകരണകലശ ധ്വജപ്രതിഷ്ഠാ മഹോത്സവം. ധ്വജപ്രതിഷ്ഠ, തൃക്കൊടിയേറ്റ് 9.15 കോളിയാടി മഹാദേവ-വിഷ്ണുക്ഷേത്രം: പ്രതിഷ്ഠാദിന മഹോത്സവം. വിശേഷാൽപൂജകൾ, അന്നദാനം. 6.00\nസുൽത്താൻബത്തേരി മിനി സിവിൽ സ്റ്റേഷനിലെ കാന്റീൻ കെട്ടിടം: സുഭിക്ഷ ഹോട്ടൽ ഉദ്ഘാടനം. ഐ.സി. ബാലകൃഷ്ണൻ എം.എൽ.എ.- 11.00 ചുണ്ടേൽ ടൗൺ: സുഭിക്ഷ ഹോട്ടൽ ഉദ്ഘാടനം. ടി. സിദ്ദിഖ് എം.എൽ.എ.-11.00\nഅരിവയൽ: ലിഫ്റ്റ് ഇറിഗേഷൻ പദ്ധതി നിർമാണോദ്ഘാടനം. മന്ത്രി റോഷി അഗസ്റ്റിൻ- 9.00 ബത്തേരി ലയൺസ് ഹാൾ: കെ.എം. മാണി സ്മൃതി സംഗമം. ഉദ്ഘാടനം മന്ത്രി റോഷി അഗസ്റ്റിൻ- 11.00\nകല്പറ്റ പെൻഷൻ ഭവൻ: കേരള സ്റ്റേറ്റ് സർവീസ് പെൻഷനേഴ്സ് യൂണിയൻ ജില്ലാസമ്മേളനം. ഉദ്ഘാടനം ജില്ലാപഞ്ചായത്ത് പ്രസിഡന്റ് സംഷാദ് മരക്കാർ. 10.00 അമ്പലവയൽ സെയ്ന്റ് ജോർജ് ഓർത്തഡോക്സ് പള്ളി: പരിശുദ്ധ ഗീവർഗീസ് സഹദായുടെ ഓർമപ്പെരുന്നാൾ. കൊടിയുയർത്തൽ-5.00 തരിയോട് മാരിയമ്മൻ ക്ഷേത്രം: പ്രതിഷ്ഠാദിനം. ദേവിയുടെ പിറന്നാൾസദ്യ-1.00 എടപ്പെട്ടി സെയ്ന്റ് സെബാസ്റ്റ്യൻസ് ദേവാലയം തിരുനാൾ മഹോത്സവം. ആഘോഷമായ തിരുനാൾ പ്രദക്ഷിണം- 6.30\nകല്പറ്റ എം.ജി.ടി. ഹാൾ: ചരിത്രകാരൻ വി.കെ. സന്തോഷ് കുമാർ രചിച്ച സ്വാതന്ത്ര്യസമരത്തിലെ ഗോത്രപർവം പുസ്തകപ്രകാശനം. 4.00.\nകല്പറ്റ എ.പി.ജെ. ഹാൾ: കാർഷികവികസന കർഷകക്ഷേമവകുപ്പ് നടത്തുന്ന ‘ഞങ്ങളും കൃഷിയിലേക്ക്’ പദ്ധതി ഉദ്ഘാടനം. മന്ത്രി എ.കെ. ശശീന്ദ്രൻ. 10.30. ചന്ദ്രഗിരി ഓഡിറ്റോറിയം: കോൺഗ്രസ് സ്പെഷ്യൽ കൺവെൻഷൻ. കെ.പി.സി.സി. പ്രസിഡന്റ് കെ. സുധാകരൻ, പ്രതിപക്ഷനേതാവ് വി.ഡി. സതീശൻ. 10.00.\nകല്പറ്റ വയനാട് പ്രസ് ക്ലബ്ബ് ഹാൾ: പത്മപ്രഭാ പുരസ്‍കാരദാനം സംഘാടകസമിതി രൂപവത്കരണ യോഗം- 4.00 തെനേരി ഫാത്തിമ മാതാ ദേവാലയം: തിരുനാൾ ആഘോഷം. കൊടിയുയർത്തൽ- 4.15 മക്കിയാട്: മലബാർ മേഖലാ സഹകരണ ക്ഷീരോത്പാദക യൂണിയന്റെ ക്ഷീരസദനം പദ്ധതിയിൽ പൂർത്തിയായ വീടിന്റെ താക്കോൽദാനവും ക്ഷീരകർഷകർക്കുള്ള അപകട ഇൻഷുറൻസ് തുക വിതരണവും. മിൽമ ചെയർമാൻ കെ.എസ്. മണി, മിൽമ മലബാർ മേഖലാ മാനേജിങ് ഡയറക്ടർ ഡോ. പി. മുരളി. 3.30.\nകല്പറ്റ ഹരിതഗിരി ഹോട്ടൽപരിസരം: ഡി.വൈ.എഫ്.ഐ. ജില്ലാ കമ്മിറ്റി ഓഫീസ് ‘പി. ബിജു സ്മാരക യൂത്ത് സെന്റർ’ ഉദ്ഘാടനം. സി.പി.എം. സംസ്ഥാന സെക്രട്ടറി കോടിയേരി ബാലകൃഷ്ണൻ-3.00 കല്പറ്റ ദാറുൽ ഫലാഹ് ഓഡിറ്റോറിയം: ‘വിശുദ്ധ റംസാൻ വിശുദ്ധ ഖുർആൻ’ എന്ന ശീർഷകത്തിൽ എസ്.വൈ.എസ്. ജില്ലാ കമ്മിറ്റി സംഘടിപ്പിക്കുന്ന വ്യാപാരി സംഗമം-1.00\nകൈനാട്ടി പത്മപ്രഭാഗ്രന്ഥാലയം വീരേന്ദ്രകുമാർ ഹാൾ: ലോക പുസ്തക ദിനാഘോഷം. 4.00 മടക്കിമല സർവീസ് സഹകരണബാങ്ക് കോൺഫെറൻസ് ഹാൾ: ബാങ്കിന്റെ പ്രസിഡന്റ് സ്ഥാനത്ത് 50 വർഷം പൂർത്തിയാക്കിയ അഡ്വ. എം.ഡി. വെങ്കിടസുബ്രഹ്മണ്യന് ആദരം. ഉദ്ഘാടനം ടി. സിദ്ദിഖ് എം.എൽ.എ. 4.00 ജില്ലാ സ്പോർട്സ് കൗൺസിൽഹാൾ: കായികതാരങ്ങൾക്കുള്ള കാഷ് അവാർഡും കായികസംഘടനകൾക്കുള്ള ഗ്രാൻഡ് വിതരണവും. 2.00 കളക്‌ട്രേറ്റ് മിനി കോൺഫറൻസ് ഹാൾ: സ്യൂട്ട് കോൺഫറൻസും ജില്ലാ എംപവേർഡ് കമ്മിറ്റി യോഗവും. 3.00\nസുൽത്താൻബത്തേരി മുനിസിപ്പൽ കമ്യൂണിറ്റി ഹാൾ: മൃഗസംരക്ഷണ പരിശീലനകേന്ദ്രത്തിന്റെ ഹോസ്റ്റൽ കെട്ടിട ശിലാസ്ഥാപനവും ക്ഷീരകർഷകപദ്ധതി ശില്പശാലയുടെ ഉദ്ഘാടനവും. മന്ത്രി ജെ. ചിഞ്ചുറാണി. 9.30. പുല്പള്ളി ക്ഷീരോത്പാദക സഹകരണ സംഘം: ആദ്യ കിടാരി പാർക്ക് ഉദ്ഘാടനം. മന്ത്രി ജെ. ചിഞ്ചുറാണി. 11.00. വെള്ളമുണ്ട: ക്ഷീരോത്‌പാദക സഹകരണസംഘത്തിന് അനുവദിച്ച ഫെസിലിറ്റേഷൻ കം ഇൻഫർമേഷൻ സെൻറർ ഉദ്ഘാടനം. മന്ത്രി ജെ. ചിഞ്ചുറാണി. 2.30. ബത്തേരി മഹാഗണപതി ക്ഷേത്രം: ക്ഷേത്രമഹോത്സവം. പ്രായ്ശ്ചിത്ത ഹോമങ്ങൾ, കലശപൂജ, കലശാഭിഷേകം. 6.00\nമീനങ്ങാടി ഗ്രാമപ്പഞ്ചായത്ത് കമ്യൂണിറ്റി ഹാൾ: ലോക ഹീമോഫീലിയ ദിനാചരണം ജില്ലാതലപരിപാടി. ഉദ്ഘാടനം ജില്ലാപഞ്ചായത്ത് പ്രസിഡന്റ് സംഷാദ് മരക്കാർ-10.30\nചീരാൽ ഭഗവതിക്ഷേത്രം: വിഷു ഉത്സവം. സാംസ്കാരിക സമ്മേളനം, അന്നദാനം, താലസമർപ്പണം, കലാപരിപാടികൾ. 5.00\nകൈനാട്ടി പത്മപ്രഭാ പൊതുഗ്രന്ഥാലയം വീരേന്ദ്രകുമാർ ഹാൾ: സുഗതകുമാരിയുടെ ‘ജാഗ്രത’ പുസ്തകചർച്ച-3.00\nകൈനാട്ടി പത്മപ്രഭാ പൊതുഗ്രന്ഥാലയം: നിർവാഹകസമിതി യോഗം- 3.00. ജനറൽബോഡി- 4.00. വരദൂർ മാരിയമ്മൻ ക്ഷേത്രം: മഹോത്സവവും പ്രതിഷ്ഠാവാർഷിക പൂജയും.പഞ്ചാമൃതപൂജ.- 10.00\nമീനങ്ങാടി സെയ്ന്റ് ഗ്രീഗോറിയോസ് ബി.എഡ്. കോളേജ്: സൺഡേ സ്കൂൾ അധ്യാപക പരിശീലന ക്യാമ്പ്. ഉദ്ഘാടനം മാത്യൂസ് മാർ അന്തിമോസ് മെത്രാപോലീത്ത- 10.00 കല്പറ്റ ബൈപ്പാസ്: ഫ്ലവർ ഷോ സമാപനം. മാനന്തവാടി രാഗ് തരംഗ് ഓർക്കസ്ട്രയുടെ ഗാനമേള- 7.00\nതിരുനെല്ലി കാട്ടിക്കുളം: നോർത്ത് മലബാർ എൻവയോൺമെന്റൽ സസ്റ്റെയ്നബിലിറ്റി ടൂറിസം ഡെവലപ്മെന്റ് കോ-ഓപ്പറേറ്റീവ് സൊസൈറ്റി കെട്ടിടം ഉദ്ഘാടനം. മന്ത്രി പി.എ. മുഹമ്മദ് റിയാസ്. 9.30. സുൽത്താൻബത്തേരി ടൗൺഹാൾ: ഡി.വൈ.എഫ്.ഐ. ജില്ലാസമ്മേളനം. ഉദ്ഘാടനം മന്ത്രി പി.എ. മുഹമ്മദ് റിയാസ്. 10.30. കൊളഗപ്പാറ ഹിൽ ഡിസ്ട്രിക്ട്: കാരവൻ പാർക്ക് ഉദ്ഘാടനം. മന്ത്രി പി.എ. മുഹമ്മദ് റിയാസ്. 11.45. അമ്പലവയൽ എസ്.സി.ബി. ഓഡിറ്റോറിയം: കേരള സഹകരണ വികസന ക്ഷേമനിധി ബോർഡ് റിസ്ക് ഫണ്ട് ധനസഹായവിതരണം. മന്ത്രി പി.എ. മുഹമ്മദ് റിയാസ്. 12.00. മേപ്പാടി പൂത്തക്കൊല്ലി: പുത്തുമല ദുരന്തത്തിൽ വീടു നഷ്ടപ്പെട്ടവർക്ക് മാതൃഭൂമി സ്നേഹഭൂമിയിൽ മലബാർ ഗ്രൂപ്പ് നിർമിച്ചുനൽകിയ വീടുകളുടെ താക്കോൽദാനം. മന്ത്രി പി.എ. മുഹമ്മദ് റിയാസ്. 12.30. വള്ളിയൂർക്കാവ് ഭഗവതിക്ഷേത്രം: വള്ളിയൂർക്കാവ് ആറാട്ടുത്സവം. താഴേക്കാവിൽ പ്രാദേശിക കലാപരിപാടികൾ. വൈകീട്ട് 6.00, അരങ്ങേറ്റം- 6.30, ഗാനമേള-8.00, കണ്ണൂർ താവം ഗ്രാമവേദിയുടെ നാട്ടറിവ് പാട്ടുകൾ-8.30, മേലേക്കാവിൽ കോട്ടയ്ക്കൽ സി.എം. ഉണ്ണികൃഷ്ണനും സംഘവും അവതരിപ്പിക്കുന്ന കഥകളി. വൈകീട്ട് 7.00. കല്പറ്റ കളക്ടറേറ്റ് കോൺഫറൻസ് ഹാൾ: സംസ്ഥാന മനുഷ്യാവകാശ കമ്മിഷൻ സിറ്റിങ്. 10.30\nമുട്ടിൽ ഡബ്ല്യു.ഒ.യു.പി. സ്കൂൾ: എൽ.എസ്.എസ്. - യു.എസ്.എസ്., സംസ്കൃതം സ്കോളർഷിപ്പ്, ഉർദു ടാലന്റ് സെർച്ച് പരീക്ഷാവിജയികളെ അനുമോദിക്കലും യാത്രയയപ്പും. 10.00 വള്ളിയൂർക്കാവ് ഭഗവതിക്ഷേത്രം: വള്ളിയൂർക്കാവ് ആറാട്ടുത്സവം. മേലേക്കാവിൽ ഓട്ടൻതുള്ളൽ- രാവിലെ 10.30, താഴെക്കാവിൽ പ്രാദേശിക പരിപാടികൾ- വൈകീട്ട് 6.00, കലാസന്ധ്യ- 6.30, നൃത്തനൃത്ത്യങ്ങൾ- 7.30, ചിലമ്പൊലി നാടൻപാട്ട്- 9.30.\nകെല്ലൂർ കാട്ടിച്ചിറക്കൽ മഖാം: ഉറൂസും ദിക്‌റ് ദുആ മജ്‌ലിസും. പാണക്കാട് സയ്യിദ് ബഷീർ അലി ശിഹാബ് തങ്ങൾ, പാണക്കാട് സയ്യിദ് ഗാസർ അബ്ദുൾ ഹയ്യ് ശിഹാബ് തങ്ങൾ. രാത്രി 7.00 വള്ളിയൂർക്കാവ് ഭഗവതിക്ഷേത്രം: വള്ളിയൂർക്കാവ് ആറാട്ടുത്സവം. മേലേക്കാവിൽ ഗീതാപാരായണ മത്സരം- രാവിലെ 8.00, അക്ഷരശ്ലോക മത്സരം-9.00, പുരാണ പ്രശ്നോത്തരി മത്സരം- 11.00, പെയിന്റിങ് മത്സരം- 1.30, താഴെക്കാവിൽ പ്രാദേശിക കലാപരിപാടികൾ- വൈകീട്ട് 6.00, നാടൻപാട്ട്- 8.00.\nകണിയാമ്പറ്റ അയ്യപ്പക്ഷേത്രം: പ്രതിഷ്ഠാദിന മഹോത്സവം. വിശേഷാൽപൂജകൾ. 6.00 ഏച്ചോം ശിവക്ഷേത്രം: പ്രതിഷ്ഠാദിന മഹോത്സവം. നടതുറക്കൽ, ശുദ്ധിക്രിയ, വിശേഷാൽപൂജകൾ. 5.30. കല്പറ്റ വുഡ്‍ലാൻഡ്സ് മിനി ഓഡിറ്റോറിയം: നാഷണൽ ലേബർ ഓർഗനൈസേഷൻ ജില്ലാ പ്രവർത്തക കൺവെൻഷൻ. 10.00.\nകല്പറ്റ സമസ്ത ജില്ലാകാര്യാലയം: എസ്.എം.എഫ്. ജില്ലാ കമ്മിറ്റി ഓഫീസ് ഉദ്ഘാടനവും ഹൈദരലി തങ്ങൾ അനുസ്മരണവും. 10.30 എടവക രണ്ടേനാൽ ദീപ്തിഗിരി സൺഡേ സ്കൂൾഹാൾ: എടവക ഗ്രാമപ്പഞ്ചായത്ത് വാളേരി ഹോമിയോ ഡിസ്പെൻസറി, വയനാട് ജനനി യൂണിറ്റ്, മൊബൈൽ യൂണിറ്റ്, തൈറോയ്ഡ് യൂണിറ്റ് എന്നിവചേർന്ന് നടത്തുന്ന ഹോമിയോ മെഡിക്കൽക്യാമ്പ്. 9.30 കുറുമ്പാലക്കോട്ട ഭഗവതിക്ഷേത്രം: പ്രതിഷ്ഠാദിന മഹോത്സവം. ഗുരുതി, ഉച്ചപൂജ, തോറ്റം. 11.30\nമുട്ടിൽ ഡബ്ല്യു.എം.ഒ. ആർട്‌സ് കോളേജ്: സ്വാതന്ത്ര്യത്തിന്റെ 75-ാം വാർഷികാഘോഷത്തിന്റെ ഭാഗമായി ഇൻഫർമേഷൻ ആൻഡ് പബ്ലിക് റിലേഷൻസ് വകുപ്പ് ജില്ലാതല സെമിനാർ, പ്രദർശനം, സാംസ്കാരികോത്സവം. 10.00\nഅഞ്ചുകുന്ന് ഗാന്ധി മെമ്മോറിയൽ യു.പി. സ്കൂൾ: 73-ാം വാർഷികാഘോഷവും വിരമിക്കുന്ന അധ്യാപകർക്ക് യാത്രയയപ്പും. കോഴിക്കോട് രൂപതാ മെത്രാൻ ഡോ. വർഗീസ് ചക്കാലക്കൽ. 5.00.\nബത്തേരി സി.എസ്.ഐ. ദേവാലയം: സുവിശേഷ യോഗവും സംഗീതവിരുന്നും -6.00 കാട്ടിക്കുളം എസ്.എൻ.ഡി.പി. ഹാൾ: ബാലാവകാശ സംരക്ഷണകമ്മിഷന്റെ ‘കരുതൽ -2022’.-10.00\nകണിയാമ്പറ്റ ഗവ. ഹയർസെക്കൻഡറി സ്കൂൾ: കേന്ദ്ര സാഹിത്യ അക്കാദമിയുടെ ഗ്രാമലോക് പരിപാടിയുടെ ഭാഗമായി സാഹിത്യ ശില്പശാല. 10.00 വേലിയമ്പം ഗവ. വൊക്കേഷണൽ ഹയർസെക്കൻഡറി സ്കൂൾ ഹോമിയോ വകുപ്പ് ഏകദിന പരിശീലന പരിപാടി. 10.00. കല്പറ്റ എൻ.എം.എസ്.എം. ഗവ. കോളേജ്: നിയോജകമണ്ഡലത്തിലെ സമഗ്ര വിദ്യാഭ്യാസപദ്ധതിയുടെ ഭാഗമായി ആവിഷ്കരിച്ച സ്പാർക്കിന്റെ സ്‌ക്രീനിങ് ടെസ്റ്റിൽ തിരഞ്ഞെടുക്കപ്പെട്ട വിദ്യാർഥികളുടെയും രക്ഷിതാക്കളുടെയും ഓറിയന്റേഷൻ മീറ്റ്. -2.30\nകല്പറ്റ സമസ്ത ജില്ലാകാര്യാലയം: പാണക്കാട് സയ്യിദ് ഹൈദരലി ശിഹാബ് തങ്ങൾ അനുസ്മരണവും ദിക്റ് ദുആ മജ്‌ലിസും. 10.00.\nചുണ്ടക്കര: അരിഞ്ചേർമല- ചുണ്ടക്കര റോഡ് പ്രവൃത്തി ഉദ്ഘാടനം രാഹുൽ ഗാന്ധി എം.പി.- 9.30 ആടിക്കൊല്ലി: വിനോദ് യുവജന സമുച്ചയം- ലൈബ്രറി ആൻഡ് റീഡിങ് റൂം ഉദ്ഘാടനം. രാഹുൽ ഗാന്ധി എം.പി.- 3.30. മുട്ടിൽ വയനാട് മുസ്‍ലിം ഓർഫനേജ് ഓഡിറ്റോറിയം: ഹൈദരലി തങ്ങൾ പ്രാർഥനാ മജ്‌ലിസും അനുസ്മരണവും. സമസ്ത ജില്ലാ പ്രസിഡന്റ് കെ.ടി. ഹംസ മുസ്‍ലിയാർ, സയ്യിദ് മുജീബ് തങ്ങൾ, എസ്. മുഹമ്മദ് ദാരിമി.- 1.00 കാവുംമന്ദം: തരിയോട് ഗ്രാമപ്പഞ്ചായത്ത് അനുബന്ധ ഓഫീസ് ഉദ്ഘാടനം രാഹുൽ ഗാന്ധി എം.പി.- 10.35 പൊഴുതന: അച്ചൂർ- ചാത്തോത്ത് റോഡ് ഉദ്ഘാടനം രാഹുൽഗാന്ധി- 11.30 മുള്ളൻകൊല്ലി: കോൺഗ്രസ് മണ്ഡലം കമ്മിറ്റി ഓഫീസ് ഉദ്ഘാടനം രാഹുൽ ഗാന്ധി- 4.00 കോട്ടവയൽ നടുപ്പാളിനിലം മാരിയമ്മ ക്ഷേത്രം: ക്ഷേത്രോത്സവം കൊടിയേറ്റം. രാവിലെ 9.00. കല്പറ്റ കെ.എം.എം. ഗവ. ഐ.ടി.ഐ.: സ്പെക്‌ട്രം തൊഴിൽമേള. ഉദ്ഘാടനം. ഒ.ആർ. കേളു എം.എൽ.എ. 11.00.\nമാനന്തവാടി: ജില്ലാ ക്ഷീരസംഗമം. ഉദ്ഘാടനം മന്ത്രി ജെ. ചിഞ്ചുറാണി- 11.30 മാനന്തവാടി മിൽമ ചില്ലിങ് പ്ലാന്റ്: മിൽമ ഫോഡർ ഹബ് ഉദ്ഘാടനം. മന്ത്രി ജെ. ചിഞ്ചുറാണി- 2.00 മാനന്തവാടി ലളിതകലാ അക്കാദമി ആർട്ട് ഗാലറി: ഏങ്ക്‌ള ഫോട്ടോ എക്സിബിഷൻ ഉദ്ഘാടനം. മന്ത്രി ജെ. ചിഞ്ചുറാണി- 2.30. മഞ്ഞാടി: ബ്രഹ്മഗിരി ഡെവലപ്മെൻറ്റ്സൊസൈറ്റിമലബാർ മീറ്റ് പ്ലാൻറ്, പരീശിലന ഹാൾ, കാന്റീൻ, മോഡൽ കോഫി നഴ്സറി ഉദ്ഘാടനം. മന്ത്രി ജെ. ചിഞ്ചുറാണി. 10.00\nകേരള ലളിതകലാ അക്കാദമി മാനന്തവാടി ആർട്ട് ഗാലറി: കണ്ണൻ നമ്പ്യാർകുന്നിന്റെ ഫോട്ടോപ്രദർശനം 10.00 ബാവലി മഖാം: ബാവലി മഖാം ആണ്ട്‌നേർച്ച. ദിക്‌റ് ദുആ മജ്‌ലിസ് രാത്രി 8.00 മാനന്തവാടി അമൃതാനന്ദമയീ മഠം: ബ്രഹ്മസ്ഥാന വാർഷിക മഹോത്സവം. ഭഗവതിസേവ വൈകീട്ട് 6.00 കല്പറ്റ ജില്ലാ വ്യാപാരഭവൻ: കേരള വ്യാപാരി വ്യവസായി ഏകോപനസമിതി ജില്ലാ കമ്മിറ്റിയുടെ ടി. നസിറുദ്ദീൻ അനുസ്മരണം. മന്ത്രി പി. പ്രസാദ്, ടി. സിദ്ദിഖ് എം.എൽ.എ., ഒ.ആർ. കേളു എം.എൽ.എ., ഐ.സി. ബാലകൃഷ്ണൻ എം.എൽ.എ. -2.00 കല്പറ്റ ജില്ലാ ആസൂത്രണഭവൻ: കാർഷിക വികസന കർഷകക്ഷേമ വകുപ്പിന്റെ അവലോകനയോഗം. മന്ത്രി പി. പ്രസാദ്.-10.00. അന്പലവയൽ സി.ഇ.എസ്. ഫാം: പുതുതായി നിർമിച്ച സംഭരണകേന്ദ്രത്തിന്റെ ഉദ്ഘാടനം. മന്ത്രി പി. പ്രസാദ് -4.30.\nകേരള ലളിതകലാ അക്കാദമി മാനന്തവാടി ആർട്ട് ഗാലറി: കണ്ണൻ നമ്പ്യാർകുന്നിൻറെ ഫോട്ടോപ്രദർശനം. 10.00 തിരുനെല്ലി മഹാവിഷ്ണുക്ഷേത്രം: പുതുക്കിപ്പണിയുന്ന ക്ഷേത്രം ശ്രീകോവിലിൻറെ തറക്കല്ലിടൽ. 11.00 മാനന്തവാടി ക്ഷീരസംഘം ഹാൾ: ജില്ലാ ക്ഷീരസംഗമത്തിൻറെ ഭാഗമായുള്ള ക്ഷീരസഹകരണ ശില്പശാല. 10.00.\nകേരള ലളിതകലാ അക്കാദമി മാനന്തവാടി ആർട്ട് ഗാലറി: കണ്ണൻ നമ്പ്യാർകുന്നിന്റെ ചിത്രപ്രദർശനം. 10.00 മാനന്തവാടി ക്ഷീരസംഘം ഹാൾ: ജില്ലാ ക്ഷീരസംഗമത്തിന്റെ ഭാഗമായുള്ള ക്ഷീരസംരംഭകത്വ സെമിനാർ. 10.00 നൂൽപ്പുഴ മണിമുണ്ട കോളനി: കുടുംബശ്രീ ടെലിമെഡിസിൻ പദ്ധതി ഉദ്ഘാടനം. മന്ത്രി കെ. രാധാകൃഷ്ണൻ (ഓൺലൈൻ).-1.30\nകല്പറ്റ ചുഴലി: കേരള വനം വന്യജീവി വകുപ്പ് വയനാട് സാമൂഹ്യ വനവത്കരണ വിഭാഗത്തിന്റെ കീഴിൽ പൂർത്തിയാക്കിയ ജില്ലാ സ്ഥിരം നഴ്സറി മന്ത്രി എ.കെ. ശശീന്ദ്രൻ ഉദ്ഘാടനം ചെയ്യും. ടി. സിദ്ദിഖ് എം.എൽ.എ., സംഷാദ് മരക്കാർ, കേയംതൊടി മുജീബ്, ടി.കെ. നസീമ. 10.00 കുഞ്ഞോം, മക്കിയാട്: മോഡൽ ഫോറസ്റ്റ് സ്റ്റേഷൻ ഉദ്ഘാടനം മന്ത്രി എ.കെ. ശശീന്ദ്രൻ, ഒ.ആർ. കേളു എം.എൽ.എ. മക്കിയാട് 4.15, കുഞ്ഞോം 5.00 കുപ്പാടി നാലാംമൈൽ: സംസ്ഥാനത്തെ ആദ്യ വന്യമൃഗപരിചരണ സംരക്ഷണകേന്ദ്രം ഉദ്ഘാടനം. മന്ത്രി എ.കെ. ശശീന്ദ്രൻ, ഐ.സി. ബാലകൃഷ്ണൻ എം.എൽ.എ. 11.00 തെക്കുംതറ അമ്മ സഹായം യു.പി. സ്കൂൾ: പ്ലാറ്റിനം ജൂബിലി ആഘോഷം. ഉദ്ഘാടനം ടി. സിദ്ദിഖ് എം.എൽ.എ.-2.30 കോട്ടത്തറ ഒഴവഞ്ചേരി കരിയാത്തൻ ക്ഷേത്രം: തിറ മഹോത്സവം. ദീപാരാധന-6.00.\nബത്തേരി മാരിയമ്മൻക്ഷേത്രം: ക്ഷേത്ര ഉത്സവം. പതിവ് പൂജകൾ. 6.30 ബത്തേരി അസംപ്ഷൻ ഫൊറോന ദേവാലയം: തിരുനാൾ ഉത്സവം. വിശുദ്ധ കുർബാന, നൊവേന. 6.45 കഴമ്പ് ഭഗവതിക്ഷേത്രം: തിറയുത്സവം. കൊടിയേറ്റം, അന്നദാനം, എഴുന്നള്ളത്ത്, ഭക്തി ഗാനമേള, വെള്ളാട്ട്. 8.00 മൂടക്കൊല്ലി ഓംകാരേശ്വര മഹാശിവക്ഷേത്രം: ശിവരാത്രിയുത്സവം. കൊടിയേറ്റം. 7.00 കോളേരി ശ്രീനാരായണ ഷൺമുഖ ക്ഷേത്രം: ശിവരാത്രിയുത്സവം. വിശേഷാൽ പൂജകൾ.6.00 കോട്ടത്തറ ഒഴവഞ്ചേരി കരിയാത്തൻ ക്ഷേത്രം: തിറയുത്സവം. ദീപാരാധന. 6.30


പുതിയ വെന്യുവിനെ തുറന്നുകാട്ടി ഹ്യുണ്ടായി — വീഡിയോ - Malayalam DriveSpark\nപുതിയ വെന്യുവിനെ തുറന്നുകാട്ടി ഹ്യുണ്ടായി — വീഡിയോ\nPublished: Monday, May 27, 2019, 11:05 [IST]\nആകര്‍ഷകമായ രൂപം. നവീന ഫീച്ചറുകള്. മോഹിപ്പിക്കുന്ന വില. നാലു മീറ്ററില് താഴെ നീളമുള്ള എസ്‌യുവികള്‍ക്കിടയില് തകര്‍പ്പന് മുന്നേറ്റം തുടരുകയാണ്. ആറര ലക്ഷം രൂപ മുതലാണ് വെന്യുവിന് വിപണിയില് വില. പറഞ്ഞുവരുമ്പോള് രാജ്യത്തെ ഏറ്റവും വില കുറഞ്ഞ രണ്ടാമത്തെ കോമ്പാക്ട് എസ്‌യുവിയാണ് വെന്യു. ഡീലര്‍ഷിപ്പുകളില് വെന്യു ബുക്ക് ചെയ്യുന്നവരുടെ എണ്ണം അനുദിനം ഉയരവെ, പുതിയ എസ്‌യുവിയെ അകമേയും പുറമേയും വിശദീകരിച്ച് ഹ്യുണ്ടായി രംഗത്തുവന്നിരിക്കുന്നു.\nമത്സര വിലയിലാണ് വെന്യുവിനെ ഹ്യുണ്ടായി അവതരിപ്പിച്ചതെന്ന കാര്യത്തില് തര്‍ക്കമില്ല. ഇതേസമയം, 1.2 ലിറ്റര് നാച്ചുറലി ആസ്പിരേറ്റഡ് പെട്രോള് എഞ്ചിനാണ് പ്രാരംഭ വെന്യു വകഭേദത്തില് തുടിക്കുന്നത്. കരുത്തുത്പാദനം കണക്കിലെടുത്താല് നെക്‌സോണിന് ഏറെ പിന്നിലാകും വെന്യു. 82 bhp കരുത്തും 115 Nm torque ഉം 1.2 ലിറ്റര് വെന്യു പെട്രോള് അവകാശപ്പെടുമ്പോള് 108 bhp കരുത്തും 170 Nm torque -മാണ് നെക്‌സോണിലെ 1.2 ലിറ്റര് ടര്‍ബ്ബോ പെട്രോള് എഞ്ചിന് കുറിക്കുന്നത്.\nഅഞ്ചു സ്പീഡ് മാനുവല് ഗിയര്‍ബോക്‌സ് മാത്രമേ പ്രാരംഭ വെന്യു മോഡലിലുള്ളൂ. നെക്‌സോണില് ആറു സ്പീഡാണ് മാനുവല് ഗിയര്‍ബോക്‌സ്. എന്നാല് ഉയര്‍ന്ന വെന്യു വകഭേദങ്ങള്‍ക്ക് 1.0 ലിറ്റര് മൂന്നു സിലിണ്ടര് എഞ്ചിന് യൂണിറ്റ് നല്‍കി ഹ്യുണ്ടായി ഈ കുറവ് നികത്തുന്നുണ്ട്.\nആറു സ്പീഡ് മാനുവല്, ഏഴു സ്പീഡ് ഇരട്ട ക്ലച്ച് ഓട്ടോമാറ്റിക് ഗിയര്‍ബോക്‌സ് ഓപ്ഷനുകള് വെന്യു 1.0 ലിറ്റര് പെട്രോളില് തിരഞ്ഞെടുക്കാം. ശ്രേണിയില് ഇരട്ട ക്ലച്ച് ഓട്ടോമാറ്റിക് ഗിയര്‍ബോക്‌സുള്ള ആദ്യ എസ്‌യുവിയാണ് വെന്യു. രണ്ടു പെട്രോള് എഞ്ചിനുകള്‍ക്ക് പുറമെ എലൈറ്റ് i20 -യില് നിന്നും കടമെടുത്ത 1.4 ലിറ്റര് ടര്‍ബ്ബോ ഡീസല് എഞ്ചിനും വെന്യുവിന് കമ്പനി നല്‍കുന്നുണ്ട്.\n89 bhp കരുത്തും 220 Nm torque -മുള്ള ഡീസല് എഞ്ചിനില് ആറു സ്പീഡാണ് മാനുവല് ഗിയര്‍ബോക്‌സ്. ശ്രേണിയില് മറ്റാരും അവകാശപ്പെടാത്ത ഒരുപാട് ഫീച്ചറുകള് വെന്യുവില് കാണാം. രാജ്യത്തെ ആദ്യ കണക്ടഡ് എസ്‌യുവിയെന്നാണ് വെന്യു അറിയപ്പെടുന്നതും. എസ്‌യുവിയിലെ ഫീച്ചറുകളില് ഏറിയപങ്കും സ്മാര്‍ട്ട്‌ഫോണ് ആപ്പ് മുഖേന നിയന്ത്രിക്കാം.\nഇന്‍ബില്‍ട്ട് സിം മുഖേനയാണ് കമ്പനിയിത് സാധ്യമാക്കുന്നത്. സ്മാര്‍ട്ട്‌ഫോണ് ഉപയോഗിച്ച് ഉടമകള്‍ക്ക് വെന്യുവിനെ അണ്‍ലോക്ക് ചെയ്യാം. എഞ്ചിന് പ്രവര്‍ത്തിപ്പിക്കാം; നിശ്ചലമാക്കാം. എസി, സണ്‍റൂഫ്, പവര് വിന്‍ഡോ തുടങ്ങി സംവിധാനങ്ങളും വിരല്‍ത്തുമ്പില് പ്രവര്‍ത്തിക്കും.\nകാര് ലൊക്കേറ്റര്, ഇമൊബിസൈര് (മോഷണം പോയാല്), എമര്‍ജന്‍സി അസിസ്റ്റ് മുതലായ അടിയന്തര സേവനങ്ങളും എസ്‌യുവിയിലുണ്ട്. സുരക്ഷയുടെ കാര്യത്തിലും ഹ്യുണ്ടായി വിട്ടുവീഴ്ച്ച ചെയ്തിട്ടില്ല. ഏറ്റവും ഉയര്‍ന്ന വെന്യു വകഭേദങ്ങള് ആറു എയര്‍ബാഗുകള്, ആന്റി - ലോക്ക് ബ്രേക്കിങ് സംവിധാനം, ഹില് ഹോള്‍ഡ്, ട്രാക്ഷന് കണ്‍ട്രോള്, ഇലക്ട്രോണിക് സ്റ്റബിലിറ്റി പ്രോഗ്രാം, ക്രൂയിസ് കണ്‍ട്രോള്, ഓട്ടോമാറ്റിക് ഹെഡ്‌ലാമ്പുകള്, റെയിന് സെന്‍സിങ് വൈപ്പറുകള്, പ്രൊജക്ടര് ഹെഡ്‌ലാമ്പുകള് എന്നിവയെല്ലാം അവകാശപ്പെടും.\nMost Read: ഒരേ നമ്പര് പ്ലേറ്റില് രണ്ട് വെര്‍ന സെഡാനുകള്, കസ്റ്റഡിയിലെടുത്ത് പൊലീസ് — വീഡിയോ\nആന്‍ട്രോയ്ഡ് ഓട്ടോ, ആപ്പിള് കാര്‍പ്ലേ കണക്ടിവിറ്റി ഫീച്ചറുകള് ടച്ച്‌സ്‌ക്രീന് ഇന്‍ഫോടെയ്ന്‍മെന്റ് യൂണിറ്റിലുണ്ട്. വില്‍പ്പനയ്‌ക്കെത്തി ഒരുമാസം തികയുംമുന്‍പേതന്നെ ഇരുപതിനായിരത്തില്‍പ്പരം ബുക്കിങ് വെന്യു കൈയ്യടക്കിക്കഴിഞ്ഞു. ഇക്കാലയളവില് എണ്‍പതിനായിരത്തില്‍പ്പരം അന്വേഷണങ്ങളും എസ്‌യുവിയെ തേടിയെത്തി.\nHyundai Venue Official Video. Read in Malayalam.\nStory first published: Monday, May 27, 2019, 11:05 [IST]


കാരായിമാരെ ഫസല്‍കേസില് നിന്ന് രക്ഷപെടുത്താന് സിപിഎമ്മിന്റെ അടുത്ത നീക്കം | Daily Indian Herald\nകാരായിമാരെ ഫസല്‍കേസില് നിന്ന് രക്ഷപെടുത്താന് സിപിഎമ്മിന്റെ അടുത്ത നീക്കം\nകണ്ണൂര് :എന് ഡിഎഫ് പ്രവര്‍ത്തകനായിരുന്ന ഫസല് കൊല്ലപ്പെട്ട കേസില് ഗൂഢാലോചനക്കുറ്റം ചുമത്തി സിബിഐ അറസ്റ്റുചെയ്തു സിപിഎം നേതാക്കളായ കാരായി രാജനേയും കാരായി ചന്ദ്രശേഖരനേയും കേസില് നിന്ന് രക്ഷപെടുത്താന് അടുത്തവഴികള് തേടി സിപിഎം പാര്‍ട്ടി നേതൃത്വം. കേരള പോലീസിനെ ഉപയോഗിച്ച് തെളിവുകള് ശേഖരിച്ച് സിബിഐക്കും സിബിഐ കോടതിക്കും സമര്‍പ്പിച്ചിട്ടും അനുകൂലവിധിയുണ്ടാകാത്തതില് നേതൃത്വം നിരാശരാണ്. സുബീഷിന്റെ മൊഴിയുടെ പേരില് രാഷ്ട്രീയമായി ഏറെ പേരുദോഷം ആഭ്യന്തരവകുപ്പിന് കേള്‍ക്കേണ്ടിയും വന്നു. ആരോപണങ്ങള് നിലനില്‍ക്കെ തന്നെ കാരായിമാരെ കൈവിടാന് പാര്‍ട്ടി തയാറല്ല. സിബിഐ കോടതി ഫസല്‍കേസില് തുടരന്വേഷണം ആവശ്യമില്ലെന്ന് ചൂണ്ടിക്കാണിച്ച് പുറപ്പെടുവിച്ച വിധി വിശദമായി പരിശോധിക്കുകയാണ് പാര്‍ട്ടി. കോടതി ചൂണ്ടിക്കാണിച്ച കുറവുകള് കൂടി പരിഹരിച്ച് ഹൈക്കോടതിയില് വീണ്ടും സിബിഐ കോടതി വിധിക്കെതിരെ അപ്പീല് നല്‍കാനാണ് പാര്‍ട്ടിയുടെ തീരുമാനം.\nഹൈക്കോടതിയും കനിഞ്ഞില്ലെങ്കില് സുപ്രീം കോടതിയിലേക്ക് പോകാനും നേതൃത്വം തയാറായിക്കഴിഞ്ഞു. സുബീഷിന്റെ മൊഴിയുടെ ദൃശ്യങ്ങളും ഫോണ് സംഭാഷണവും മാത്രമാണ് തുടരന്വേഷണത്തിന് ഉത്തരവിടാനുള്ള തെളിവുകളായി കാരായിമാരുടേയും പാര്‍ട്ടിയുടേയും കൈവശമുള്ളു. സുബീഷിനെ ചോദ്യം ചെയ്തതില് നിന്ന് കൂടുതല് തെളിവുകള് എന്തെങ്കിലും ലഭിച്ചിരുന്നോ എന്നും പരിശോധിക്കുന്നുണ്ട് . ലഭ്യമായ തെളിവുകള് അണിനിരത്തി മേല്‍ക്കോടതിയില് അപേക്ഷ നല്‍കിയാല് അനുകൂല വിധിയുണ്ടാകുമെന്ന പ്രതീക്ഷ പാര്‍ട്ടി ഇപ്പോഴും കൈവിട്ടിട്ടില്ല.ഇരുവര്‍ക്കും കോടതി ജാമ്യം അനുവദിച്ചിരുന്നെങ്കിലും കണ്ണൂര് ജില്ലയില് പ്രവേശിക്കാന് അനുമതി നല്‍കിയിട്ടില്ല. കാരായി മാരെ രക്ഷപെടുത്താന് സിപിഎം കുറച്ചൊന്നുമല്ല ഇതിനോടകം പണിപ്പെട്ടിരിക്കുന്നത്.\nതദ്ദേശസ്വയം ഭരണതിരഞ്ഞെടുപ്പില് മല്‍സരിപ്പിച്ച് കാരായി മാരെ കണ്ണൂര് ജില്ലയിലേക്ക് കൊണ്ടു വരാനുള്ള ശ്രമമായിരുന്നു ആദ്യത്തേത്. കൊലപാതക കേസില് പ്രതികളായവരെയാണ് സിപിഎം മല്‍സരിപ്പിക്കുന്നതെന്ന പ്രതിപക്ഷത്തിന്റെ ആരോപണങ്ങളെ അവഗണിച്ചും കാരായി രാജനെ കണ്ണൂര് ജില്ലാപഞ്ചായത്തിലേക്കും കാരായി ചന്ദ്രശേഖരനെ തലശേരി നഗരസഭയിലേക്കും മല്‍സരിപ്പിച്ചു. എങ്കിലും നോമിനേഷന് നല്‍കാന് മാത്രം ജില്ലയില് പ്രവേശിക്കാമെന്നായിരുന്നു കോടതി വിധി. തിരഞ്ഞെടുപ്പില് മല്‍സരിക്കുന്ന ആള്‍ക്ക് പ്രചാരണത്തിനുള്ള അവകാശമുണ്ടെന്ന് ചൂണ്ടിക്കാണിച്ച് കോടതിയെ സമീപിച്ചെങ്കിലും തള്ളി. വോട്ടുചെയ്യാന് മാത്രം അനുമതി നല്‍കി. പ്രചാരണമില്ലെങ്കിലും വന്‍ഭൂരിപക്ഷത്തില് സിപിഎം കോട്ടകളില് നിന്ന് ഇരുവരും ജയിച്ചുകയറി. കാരായി രാജനെ ജില്ലാപഞ്ചായത്ത് പ്രസിഡന്റാക്കി തിരഞ്ഞെടുത്തും കാരായി ചന്ദ്രശേഖരനെ തലശേരി നഗരസഭചെയര്‍മാനാക്കി തിരഞ്ഞെടുത്തും ഇരുവരേയും ജില്ലയിലെത്തിക്കാന് അടുത്ത ശ്രമം.\nഅധ്യക്ഷന്‍മാര്‍ക്ക് ഭരണഘടനപ്രകാരമുള്ള ഉത്തവരവാദിത്വങ്ങള് നിറവേറ്റാന് ജില്ലയില് പ്രവേശിക്കാന് അനുമതി വേണമെന്ന് ആവശ്യപ്പെട്ട് വീണ്ടും കോടതിയില്. പക്ഷേ കോടതി അതും നിരാകരിച്ചതോടെയാണ് സിപിഎമ്മും കാരായിമാരും നിരാശരായത്. പിന്നീടാണ് പടുവിലായി മോഹനന് വധക്കേസില് പ്രതിചേര്‍ത്ത സുബീഷിന്റെ മൊഴിയുടെ അടിസ്ഥാനത്തില് കേസില് നിന്ന് ഊരാനുള്ള ശ്രമങ്ങള് തുടങ്ങിയത്. കണ്ണൂര് ജില്ലയിലെ പ്രധാനനേതാക്കളെ കൈവിടാന് പാര്‍ട്ടി തയാറാകാത്തിടത്തോളം കാലം ഇരുവര്‍ക്കും പ്രതീക്ഷ ബാക്കിയാണ്. ഇനി ഹൈക്കോടതിയും സുപ്രീം കോടതിയും . അതും കഴിഞ്ഞാല് പാര്‍ട്ടി എന്തുചെയ്യും.. ???????


ജില്ലാ പോലീസ് മേധാവി മാനന്തവാടിയിലും പരിശോധന നടത്തി\nമാനന്തവാടി: കോവിഡ് മാനദണ്ഡങ്ങള് പാലിക്കപ്പെടുന്നുണ്ടെന്ന് ഉറപ്പ് വരുത്തന്നതിന്റെ ഭാഗമായി വയനാട് ജില്ല പോലീസ് മേധാവി ഡോ.അര്‍വിന്ദ് സുകുമാര് ഐപിഎസ് മാനന്തവാടി നഗരത്തിന്റെ വിവിധഭാഗങ്ങളില് പരിശോധന നടത്തി. കോവിഡ് പ്രോട്ടോക്കോള് പാലിക്കാതെയിരുന്ന വ്യാപാര സ്ഥാപനങ്ങളിലെ ജീവനക്കാര്‍ക്കും, വഴിയോര കച്ചവടക്കാര്‍ക്കും അദ്ദേഹം മുന്നറിയിപ്പ് നല്‍കുകയും ബോധവത്കരണം നടത്തുകയും ചെയ്തു. തുടര്‍ന്ന് മാനന്തവാടി ബിവറേജ് പരിസരത്തും അദ്ദേഹം പരിശോധന നടത്തി. സ്വാഭാവികമായി തിരക്കിനെ അപേക്ഷിച്ച് താരതമ്യേനെ വളരെ കുറവ് ആളുകള് മാത്രമാണ് ബിവറേജ് പരിസരത്തുണ്ടായിരുന്നുള്ളു. വരി നില്‍ക്കുന്നവരോട് സാമൂഹിക അകലം പാലിക്കാന് അദ്ദേഹം നിര്‍ദേശിക്കുകയും പരിസരത്ത് കൂട്ടംകൂടി നില്‍ക്കുന്നവരെ പിരിച്ചുവിടുകയും ചെയ്തു.\nഇന്ന് ഉച്ചയ്ക്ക് പന്ത്രണ്ട് മണിയോടെ കല്‍പ്പറ്റ പിണങ്ങോട് ജംഗ്ഷനില് വെച്ചാണ് വയനാട് എസ്.പി കോവിഡ് പ്രോട്ടോക്കോള് ലംഘനങ്ങള് തടയുന്നതിനായി നേരിട്ട് പരിശോധനക്കിറങ്ങിയത്. തുടര്‍ന്ന് ജില്ലയിലെ വിവിധ ടൗണുകളിലും അദ്ദേഹം പരിശോധന നടത്തുകയും ബോധവത്കണം ചെയ്യുകയും ചെയ്തു. വരുംദിനങ്ങളില് മാസ്‌ക് ധരിക്കാത്തവര്‍ക്കെതിരെയും, കോവിഡ് മാനദണ്ഡങ്ങള് പാലിക്കാത്തവര്‍ക്കെതിരെയും കര്‍ശന നടപടി സ്വീകരിക്കുമെന്ന് അദ്ദേഹം അറിയിച്ചു.


Profile of Malayalam Producer Priyadarshan\nപ്രവര്‍ത്തന മേഖലകള് : സംവിധാനം, കഥ, തിരക്കഥ, സംഭാഷണം , ഗാനരചന, നിര്‍മ്മാണം, അഭിനേതാക്കള്\nബന്ധമുള്ളവർ : ലിസി (വൈഫ് ), കല്യാണി പ്രിയദർശൻ (പുത്രി )\nകെ സോമന് നായരുടെയും കെ രാജമ്മയുടെയും മകനായി 1957 ജനുവരി 30നു് തിരുവോണം നക്ഷത്രത്തില് അമ്പലപ്പുഴയില് ജനനം. തിരുവനന്തപുരം മോഡല് സ്ക്കൂള്, എം ജി കോളേജ്, യൂണിവേഴ്സിറ്റി കോളേജ് എന്നിവിടങ്ങളില് വിദ്യാഭ്യാസം പൂര്‍ത്തിയാക്കി. ബി എ സൈക്കോളജി ബിരുദം നേടിയ ശേഷം എം എ സോഷ്യോളജിക്കു് ചേര്‍ന്നു. അതു് പൂര്‍ത്തിയാക്കിയില്ല. ആകാശവാണിയില് ഇംഗ്ലീഷ് പിരപാടികളുടെ പ്രൊഡ്യൂസറായിരുന്നു.\nഅപ്പച്ചന്റെ നവോദയയില് പടയോട്ടവുമായി ബന്ധപ്പെട്ടാണു് പ്രിയദര്‍ശന്റെ സിനിമാജീവിതം തുടങ്ങിയതു്. എം മണിയുടെ കുയിലിനെത്തേടി (1983) എന്ന സിനിമയ്ക്കു് തിരക്കഥയും സംഭാഷണവും എഴുതി. 1984ല് ഓടരുതമ്മാവാ ആളറിയാം എന്ന ചിത്രം സംവിധാനം ചെയ്തു. ആ വര്‍ഷം ഇറങ്ങിയ പൂച്ചക്കൊരു മൂക്കുത്തി ഹിറ്റായതോടെ ശ്രദ്ധേയനായി. പ്രിയദര്‍ശനും മോഹന്‍ലാലും ഒത്തുചേരുന്ന ആദ്യ ചിത്രം പൂച്ചക്കൊരു മൂക്കുത്തിയാണു്. കിലുക്കത്തിന്റെ റീമേക്കായ മുസ്‌കുരാത്താണു് പ്രിയദര്‍ശന്റെ ആദ്യ ഹിന്ദി ചിത്രം. ജാക്കി ഷെറോഫിനെ നായകനാക്കി ഗര്‍ദ്ദിഷ്, വിലാസത്, കഭി ന കഭി, കാലാപാനി, ഡോളി സജാകെ രഖ്ന, ഹീരാഫേരി, കശ്‌മകശ്, യേ തേരാ ഘര് യേ മേരാ ഘര് എന്നിവയാണു് പ്രിയന്റെ മറ്റു് ഹിന്ദി ചിത്രങ്ങള്. ഇതു കൂടാതെ രാക്കിളിപ്പാട്ടിന്റെ കന്നടപ്പതിപ്പും ഒരുക്കി.\nകാലാപാനി 1995ല് സംസ്ഥാനത്തെ മികച്ച രണ്ടാമത്തെ ചിത്രമായി തിരഞ്ഞെടുക്കപ്പെട്ടു. ദേശീയ തലത്തില് കാലാപാനി മികച്ച ക്യാമറാമാനും ശബ്ദലേഖകനുമുള്ള അവാര്‍ഡ് നേടി. 1994ല് ജനപ്രീതിയും കലാമേന്മയുമുള്ള ചിത്രത്തിനുള്ള അവാര്‍ഡ് തേന്മാവിന് കൊമ്പത്തു് നേടി.\nഭാര്യ ലിസി മുന് സിനിമാ നടി. രണ്ടു് മക്കള് കല്യാണി, സിദ്ദാര്‍ത്ഥ്.


ചാന്ദ്രപഥത്തിൽ രണ്ടുവർഷം, ചാന്ദ്രയാൻ–2 @ 9000 | Technology | Deshabhimani | Tuesday Sep 7, 2021\nദിലീപ് മലയാലപ്പുഴUpdated: Tuesday Sep 7, 2021\nതിരുവനന്തപുരം> ഐഎസ്‌ആർഒയുടെ രണ്ടാം ചാന്ദ്രദൗത്യ ഓർബിറ്റർ ചന്ദ്രൻെറ ഭ്രമണപഥത്തിൽ രണ്ടു വർഷം പൂർത്തിയാക്കി. ഇതിനോടകം 9000 തവണ ചന്ദ്രനെ പേടകം വലം വച്ചു കഴിഞ്ഞു. ചന്ദ്രൻെറ അറിയപ്പെടാത്ത മേഖലകളെ കുറിച്ചടക്കം നിർണാകയക വിവരങ്ങൾ ചന്ദ്രയാൻ–-2 ഓർബിറ്റർ നൽകി കഴിഞ്ഞു. ചന്ദ്രൻെറ ധ്രൂവ മേഖലകളിലും ഗർത്തങ്ങളിലുമുള്ള ജലസാന്നിധ്യത്തെ പറ്റിയുള്ള കൂടുതൽ വിവരങ്ങളും ഇക്കൂട്ടത്തിൽപെടും.\nചാന്ദ്രയാൻ–-1 ചന്ദ്രനിൽ ജല സാന്നിധ്യമുണ്ടെന്ന് ആദ്യമായി കണ്ടെത്തിയിരുന്നു. ചന്ദ്രൻെറ പ്രതലം, അന്തരീക്ഷം, ഗർത്തങ്ങളുടെ സവിശേഷത, പർവതങ്ങൾ തുടങ്ങിയവയെ പറ്റി സൂഷ്‌മമായ വിവരങ്ങളാണ് പേടകത്തിലെ പരീക്ഷണ ഉപകരണങ്ങൾ ലഭ്യമാക്കികൊണ്ടിരിക്കുന്നത്. ടെറൈൻ മാപ്പിംഗ് ക്യാമറ , ഇമേജിംഗ് ഐആർ സ്പെക്ട്രോമീറ്റർ,ഓർബിറ്റർ ഹൈ റെസല്യൂഷൻ ക്യാമറഎന്നിവ നൂറുകണക്കിന് അപൂർവ ചിത്രങ്ങളും ഇതിനോടകം ലഭ്യമാക്കി.\nഭാവി ചാന്ദ്ര ദൗത്യങ്ങൾക്ക് ഏറെ സഹായകമാകുന്ന വിവരങ്ങളാണ് ഇവയെല്ലാമെന്ന് ഐഎസ്‌ആർഒ ചെയർമാൻ ഡോ കെ ശിവൻ പറഞ്ഞു. പേടകത്തിലെ എട്ട് പരീക്ഷണ ഉപകരണങ്ങളും കൃത്യതയോടെ പ്രവർത്തിക്കുന്നു. വർഷങ്ങളോളം പേടകം ദൗത്യം തുടരുമെന്നാണ് ശാസ്‌ത്രലോകത്തിൻെറ വിലയിരുത്തൽ. ചാന്ദ്ര പ്രതലത്തിന് നൂറു കിലോമീറ്റർ മുകളിലുള്ള പഥത്തിലാണ് പേടകം വലംവയ്‌ക്കുന്നത്.\n2019 ജൂലൈ 22 നാണ് ചന്ദ്രയാൻ–-2 വിക്ഷേപിച്ചത്. ആഗസ്റ്റ് അവസാനം പേടകം ചന്ദ്രൻെറ ഭ്രമണപഥത്തിലേക്ക് എത്തി. സെപ്‌തംബർ2ന് വിക്രം ലാൻറർ ഓർബിറ്ററി നിന്ന് വേർപെട്ടു. സെപ്‌തംബർ7ന് ചന്ദ്രൻെറ പ്രതലത്തിൽ സോഫ്‌റ്റ് ലാൻറ് ചെയ്യിക്കുകയായിരുന്നു ഐഎസ്‌ആർഒയുകെ ലക്ഷ്യം. എന്നാൽ അവസാന നിമിഷം ലാൻറർ നിയന്ത്രണം വിട്ട് ഇടിച്ചിറങ്ങുകയായിരുന്നു. എന്നാൽ ഒാർബിറ്റർ ദൗത്യം തുടർന്നു.\nചന്ദ്രയാൻ ഓർബിറ്റർ രണ്ടു വർഷം പൂർത്തിയാക്കിയതിൻെറ ഭാഗമായി ഐഎസ്‌ആർഒ ചാന്ദ്രശിൽപശാല സംഘടിപ്പിച്ചു.\nഡാറ്റകൾ വിശകലനം ചെയ്യുന്നതിനും പഠിക്കുന്നതിനും ഇന്ത്യൻ സർവകലാശാലകൾ, ഗവേഷകർ, വിദ്യാർഥികൾ, ശാസ്‌ത്രജ്‌ഞർ തുടങ്ങിയവർക്ക് ഐഎസ്‌ആർഒ അവസരം ഒരുക്കിയിട്ടുണ്ട്.


ചിലയ്ക്കാന് എന്ത് എളുപ്പമാണ് ?\nHome » Roadshow » ചിലയ്ക്കാന് എന്ത് എളുപ്പമാണ് ?\nWednesday, November 9, 2011, 6:59\nഅണ്ണാന്മാര് (squirrels) കഴിഞ്ഞാല് എന്തിനോ വേണ്ടി ചിലയ്ക്കുന്ന ജീവികളാണ് കേരളത്തിലെ ചില എഫ്എം സ്റേഷനുകളിലെയെങ്കിലും റേഡിയോ ജോക്കികള്. ഇടയ്ക്കൊക്കെ ജനങ്ങളുടെ നീറുന്ന പ്രശ്നങ്ങളില് ഇവര് സീരിയസായി നാക്കിട്ടിളക്കുന്നതു കേള്‍ക്കുമ്പോള് നമ്മള് ചിരിച്ചു ചിരിച്ചു ചാകും. പിന്നെ നാം അവരോടങ്ങു ക്ഷമിക്കും.കാരണം വിവരമില്ലായ്മ ഒരു കുറ്റമല്ല വേലായുധാ.ഉദാഹരണത്തിന് കൊച്ചിയിലെ ഒരു എഫ് എം സ്റേഷനിലെ മോണിങ് ഷോ അവതാരക ഒരു ദിവസം നടത്തിയ ജല്‍പ്പനങ്ങള് കേട്ടു നോക്കുക. നമ്മുടെ ഗതാഗത പ്രശ്നത്തിന് പ്രധാനകാരണം റോഡുകള്‍ക്ക് വീതിയില്ലാത്തതു മാത്രമാണെന്നൊരു മഹാകണ്ടെത്തല് ഈ പെണ് ആര്‍ജെ നടത്തിക്കളഞ്ഞു! കുറേ ശ്രോതാക്കളെ ഫോണില് വിളിച്ച് ആര്‍ജെ ചോദിച്ചു “അവിടെയൊക്കെ റോഡുകള്‍ക്ക് വീതിയുണ്ടോ? കുറവാണെങ്കില് പറഞ്ഞോളൂ..” പാവം ശ്രോതാക്കള് കൊച്ചിയിലെ ഏതാണ്ടെല്ലാ റോഡുകളും രണ്ടു വരി പാതയാക്കണമെന്നൊക്കെ അവരില് ചിലര് ആവശ്യപ്പെട്ടു! ഇതും കൂടി കേട്ടതോടെ ആര്‍ജെ ഹാലിളകിതുള്ളിത്തുടങ്ങുന്നു. ചില മീന്‍കാരി ചേച്ചിമാരെ പ്പോലെ ചിലച്ചുകൊണ്ട് ആ ജനകീയ പ്രശ്നത്തില് ആര്‍ജെ നടത്തുന്ന ഡയലോഗ് അഴിഞ്ഞാട്ടമാണ് പിന്നെ കേള്‍ക്കുന്നത്. പിന്നെ പിഡബ്ള്യുഡിയോടും കോര്‍പ്പറേഷനോടും അവള് ചിരിച്ചു കുഴഞ്ഞു കൊണ്ട് പറയുന്നു: “ചുമ്മാ വീതികൂട്ടിക്കൂടേ ചേട്ടന്മാരേ…” കേള്‍വിക്കാര് ഒന്നടങ്കം അതങ്ങു ക്ഷമിക്കുകയായി, കാരണം ഞാന് നേരത്തെ പറഞ്ഞല്ലോ, വിവരമില്ലായ്മ ഒരു കുറ്റമല്ലല്ലോ.\nറോഡിന് വീതിയില്ലാത്തതു മാത്രമാണ് ഗതാഗതക്കുരുക്കിനു കാരണമെന്ന് കണ്ടുപിടിക്കാന് ഒരു ആര്‍ജെ ബുദ്ധിക്കേ കഴിയൂ. കാരണം റോഡിന് വീതി കൂട്ടണം എന്ന് ചിലയ്ക്കാന് എളുപ്പമാണ്. കേരളത്തിലെ റോഡ് വീതി കൂട്ടല് എത്രത്തോളം പ്രശ്ന സങ്കീര്‍ണവുമാണെന്ന് ആദ്യം തന്നെമനസിലാക്കുക. റോഡ് വീതികൂട്ടല് മാത്രമല്ല പരിഹാരമെന്നും തിരിച്ചറിയുക. കേരളത്തിലെ പോലെഇത്രയധികം ജനസാന്ദ്രതയുള്ളതും എന്നാല് വിസ്തീര്‍ണം കുറവായ\nതുമായ ഒരു സംസ്ഥാനത്ത് റോഡുകളുടെ വീതി ഇനി എങ്ങോട്ട് കൂട്ടണമെന്നാണ് പറയുന്നത്. കേരളത്തില് ആകെ 173592 കി. മീ. റോഡാണുള്ളത്. കേരളത്തിന്റെ മൊത്തം വിസ്തീര്‍ണമായി തട്ടിച്ചുനോക്കിയാല് നിലവില്‍ചതുരശ്ര കിലോമീറ്ററിന് 4.47 കി.മീ. റോഡുണ്ട്. മറ്റു സംസ്ഥാ നങ്ങളെ അപേക്ഷിച്ച് ഇത് തന്നെ നാലു മടങ്ങ് കൂടുതലാണ്. വനഭൂമി ഒഴിവാക്കിയാല് റോഡുസാ ന്ദ്രത ച. കിലോ മീറ്ററിന് 6.18 കി. മീറ്റര് വരും. അതായത് ഇനിയും പുതിയ റോഡുകള് നിര്‍മിക്കു ന്നതും വീതി കൂട്ടുന്നതും അസാധ്യമെന്ന് തന്നെ സാരം.ദേശീയ പാതയുടെ വീതി വര്‍ധിപ്പിക്കല് നിര്‍ബന്ധമാണ്. അതിനുള്ള പ്രാരംഭ ജോലികള് സര്‍ക്കാര് തുടങ്ങിക്കഴിഞ്ഞിട്ടുമുണ്ട്. അവിടെയും കുടിയൊഴിപ്പിക്കല് പ്രശ്നങ്ങള് ധാരാളം. നമ്മുടെ മൊത്തം റോഡുകളില് 70 ശതമാനവും കേരളത്തിലെ പഞ്ചായത്തു റോഡുകളാണ്. 16.25 ശതമാനമാകട്ടെ പിഡബ്ള്യുഡി റോഡുകളും. ഈ റോഡുവ ക്കുകളിലെല്ലാം തന്നെ ലക്ഷക്കണക്കിന് ജനങ്ങള് തിങ്ങിപ്പാര്‍ക്കുന്നുണ്ട് എന്നോര്‍ക്കണം. ഇനിയൊരു വീതികൂട്ടലോ വര്‍ധിപ്പിക്കലോ വേണമെങ്കില് ലക്ഷക്കണക്കിന് കുടുംബങ്ങള് പെരുവഴിയിലാകും. പല സര്‍ക്കാര് പദ്ധതികളുടെയും ഭാഗമായി സ്വന്തം വാസസ്ഥലങ്ങളില് നിന്ന് ഇറക്കിവിടപ്പെട്ട ആയിരത്തോളം കുടുംബങ്ങളുണ്ട് നമ്മുടെ നാട്ടില്. അവരിപ്പോഴും കിടപ്പാടമില്ലാതെ വഴിയില് കിടക്കുകയാണ്. സര്‍ക്കാര്‍പ്രഖ്യാപിച്ച ഒട്ടുമിക്ക പുനരധിവാസ പദ്ധതികളും ചീറ്റിപ്പോകുകയും വീട് നഷ്ടപ്പെട്ടവര് കണ്ണീരൊഴുക്കുകയും ചെയ്യുന്ന ഈ നാട്ടില് ജനങ്ങള്‍ക്ക് വീട് നഷ്ടപ്പെടുത്തുന്ന ഒരു ‘റോഡ്’വികസനവും ഇനിസാധ്യമല്ല. ഇനി ഇതിന് ശ്രമിച്ചാല്‍ത്തന്നെ അവയെ ജനങ്ങളൊരുമിച്ച് പ്രതിരോധിക്കുകയും വേണം. നിലവിലുള്ള റോഡുകളിലെ കൈയ്യേറ്റങ്ങള് ഒഴിപ്പിക്കുകയും അവയെ അപ്രോച്ച് റോഡുകളായി സജ്ജീകരിച്ച് ഗതാഗത പ്രശ്നങ്ങള് പരിഹരിക്കാനും വേണ്ട “ബ്രില്യന്റ്” ആശയങ്ങളാണ് നമുക്ക് വേണ്ടത്. ഒപ്പം ഇതൊക്കെ നടപ്പാക്കാനുള്ള ബുദ്ധിയും ആര്‍ജ്ജവവും വേണം. 2006 ല് കേരളത്തില് 35.5 ലക്ഷം മോട്ടോര് വാഹനങ്ങളാണുണ്ടായിരിക്കുന്നതെങ്കില് 2011ല് അത് 60.39 ലക്ഷമായിരിക്കുന്നു. കാറുകളുടെ എണ്ണം 2006 ലെ 4.98 ലക്ഷത്തില് നിന്ന് 2001 ല് 10.54 ലക്ഷമായാണ് വര്‍ധിച്ചിരിക്കുന്നത്. ഈ വര്‍ധനവിന് അനുസൃതമായി ട്രാഫിക് സംവിധാനം പരിഷ്ക്കരിക്കാന് ദൂരവ്യാപകമായ മാസ്റര്‍പ്ളാനുകള് ഇപ്പോഴേ തയ്യാറാക്കിത്തുടങ്ങുകയാണ് നമ്മള് ചെയ്യേണ്ടത്. ഒപ്പം ചെന്നൈയിലും മറ്റും ആവിഷ്ക്കരിച്ചതുപോലെയുള്ള ഫ്ളൈഓവര് സംവിധാനങ്ങളും നമുക്കുവേണം. അത് അനേകം കച്ചവടക്കാരെയും മറ്റും ഇറക്കിവിട്ടുകൊണ്ടായിരിക്കുകയുമരുത്. ഇത്രയും പറഞ്ഞത് കാര്യങ്ങളറിയാതെ പള്ളിവാളും, ചിലമ്പുമെടുത്തണിയുന്നവരോടെല്ലാം ഒരുകാര്യം അപേക്ഷിക്കാനാണ്. ജനങ്ങള്‍ക്ക് വേണ്ടിയാണ് വികസനം.റോഡ് വികസനം നടത്തി ലക്ഷക്കണക്കിന് പേരെ വീടില്ലാത്തവരാക്കുകയല്ല വികസനം കൊണ്ടുചെയ്യേണ്ടത്. ഹാലിളകിയ മട്ടില് ജനവിരുദ്ധവും ലോജിക്കില്ലാത്തതുമായ ആശയങ്ങളുടെ പ്രചരണത്തിന് ഇറങ്ങിപ്പുറപ്പെടാതെ അല്‍പനേരം കുത്തിയിരുന്ന്ചിന്തിക്കുക. എന്നിട്ട് മാത്രം വാതുതുറന്ന് നാക്ക് വളച്ചാല്‍പ്പോരേ?\n« ഓവര്‍ടേക്ക് ചെയ്ത താരങ്ങള്\nTRIPLE X »


വാഷിംഗ്ടണ്: കൊറോണ പ്രതിസന്ധിയെ നേരിടുന്നതില് നിരുത്തരവാദപരമായി പ്രവര്‍ത്തിക്കുന്നുവെന്ന് ആരോപിച്ച് യുഎസ് പ്രസിഡന്‍റ് ഡൊണാള്‍ഡ് ട്രംപ് ലോകാരോഗ്യ സംഘടനയ്ക്ക് നല്‍കുന്ന ഫണ്ട് നിര്‍ത്തി വെച്ചു. യുഎസിന്‍റെ ഈ തീരുമാനം ലോകാരോഗ്യ സംഘടനയുടെ മേധാവിയെ പ്രതിസന്ധിയിലാക്കി. കൊറോണ പ്രതിസന്ധിക്കിടയിലും സാമ്പത്തിക കുറവ് പരിഹരിക്കുന്നതിന് മറ്റ് സഖ്യകക്ഷികളില് നിന്ന് കൂടുതല് ഫണ്ട് തേടുകയാണിപ്പോള്.\nയുഎസില് നിന്നുള്ള ധനസഹായം പിന്‍വലിക്കുന്നത് ഞങ്ങളുടെ ജോലിയെ എങ്ങനെ സ്വാധീനിക്കുന്നുവെന്ന് ലോകാരോഗ്യ സംഘടന അവലോകനം ചെയ്യുകയാണ്. സാമ്പത്തിക കുറവ് പരിഹരിക്കുന്നതിന് ഞങ്ങള് പങ്കാളികളുമായി പ്രവര്‍ത്തിക്കുകയും ഞങ്ങളുടെ ജോലി തടസ്സമില്ലാതെ തുടരുന്നുവെന്ന് ഉറപ്പാക്കുകയും ചെയ്യും. ട്രംപിന്‍റെ ഭീഷണിക്കുശേഷം, കൊറോണ പകര്‍ച്ചവ്യാധിയോട് ലോകം പോരാടുമ്പോള്, അത്തരമൊരു സമയത്ത് ഫണ്ട് പിന്‍വലിക്കാന് തീരുമാനിക്കുന്നത് ഉചിതമല്ലെന്ന് ലോകാരോഗ്യസംഘടന ഡയറക്ടര് ജനറല് ടാഡ്രോസ് അഡ്രിനോം ഗബാരീസ് പറഞ്ഞു.\nകൊറോണ വൈറസിനെ നിസ്സാരവത്ക്കരിക്കുകയും എളുപ്പത്തില് കൈകാര്യം ചെയ്യാമെന്നും പ്രസിഡന്‍റ് ഡൊണാള്‍ഡ് ട്രംപിന് തുടക്കത്തില് തോന്നിയിരുന്നുവെങ്കിലും, ഈ വൈറസ് തന്‍റെ രാജ്യത്തെ വലിയൊരു ജനസംഖ്യയെ ബാധിക്കുമെന്ന് അദ്ദേഹം മനസ്സിലാക്കിയില്ല. വളരെ ലാഘവത്തോടെയാണ് ട്രം‌പ് കൊവിഡ്-19 എന്ന മഹാമാരിയെ കണ്ടത്. ആ അശ്രദ്ധ 26,000 പേരുടെ ജീവനെടുക്കുകയും ആറ് ലക്ഷത്തിലധികം ആളുകള് രോഗബാധിതരാകുകയും ചെയ്തു.\nകാര്യങ്ങള് കൈവിട്ടു പോയി എന്നറിഞ്ഞപ്പോള് ആദ്യം എല്ലാം നിഷേധിച്ച ട്രം‌പ് കുറ്റം ചൈനയുടെ മേല് കെട്ടിവെയ്ക്കാന് ശ്രമിച്ചു. പക്ഷെ, ഉദ്ദേശിച്ച രീതിയില് ഏല്‍ക്കാതെ വന്നപ്പോള് കോപം ലോകാരോഗ്യ സംഘടനയിലേക്ക് തിരിയുകയായിരുന്നു. കൊറോണയെക്കുറിച്ചുള്ള സത്യം ചൈന മറച്ചുവെച്ചതായും ലോകാരോഗ്യ സംഘടന അവര്‍ക്ക് കൂട്ടുനിന്നതായും അദ്ദേഹം ആരോപിച്ചു. ഈ വിഷയത്തില് ലോകാരോഗ്യ സംഘടന ചൈനയെ അനുകൂലിക്കുകയും അമേരിക്കക്ക് തെറ്റായ ഉപദേശങ്ങള് നല്‍കുകയും ചെയ്തു എന്നാണ് ട്രം‌പ് പറയുന്നത്.\nകുറച്ച് ദിവസങ്ങള്‍ക്ക് മുമ്പ് വൈറ്റ് ഹൗസില് ഒരു പത്രസമ്മേളനത്തില് ട്രംപ് പറഞ്ഞത് ലോകാരോഗ്യ സംഘടനയ്ക്ക് വേണ്ടി ചെലവഴിച്ച തുകയ്ക്ക് ഞങ്ങള് ഒരു പരിധി നിശ്ചയിക്കാന് പോകുന്നു എന്നാണ്. യുഎസ് ഫണ്ട് വെട്ടിക്കുറയ്ക്കുമെന്ന് ട്രംപ് ഭീഷണിപ്പെടുത്തിയിരുന്നുവെങ്കിലും ഫണ്ടിന് സമ്പൂര്‍ണ വിലക്ക് ഏര്‍പ്പെടുത്തുമെന്ന് ആരും പ്രതീക്ഷിച്ചിരുന്നില്ല. കൊറോണ വൈറസ് തടയുന്നതിലും കൈകാര്യം ചെയ്യുന്നതിലും ലോകാരോഗ്യ സംഘടനയുടെ പങ്ക് വിലയിരുത്തുന്നതിനായി ഒരു അവലോകനം നടക്കുന്നിടത്തോളം കാലം എന്‍റെ ഭരണകൂടം ലോകാരോഗ്യ സംഘടനയ്ക്ക് ധനസഹായം നല്‍കുന്നത് നിര്‍ത്തുമെന്ന് ട്രംപ് മാധ്യമപ്രവര്‍ത്തകരോട് പറഞ്ഞിരുന്നു. അമേരിക്കന് സമ്പദ്‌വ്യവസ്ഥയെ സ്തംഭിപ്പിച്ച ചൈനയെ ലോകാരോഗ്യ സംഘടന അനുകൂലിക്കുന്നുവെന്ന് ട്രം‌പ് ആവര്‍ത്തിച്ചു വ്യക്തമാക്കി.\nനമ്മുടെ രാജ്യത്തെ നികുതിദായകര് പ്രതിവര്‍ഷം 40-50 ദശലക്ഷം ഡോളര് ലോകാരോഗ്യ സംഘടനയ്ക്ക് നല്‍കുന്നുണ്ടെന്നും ചൈന പ്രതിവര്‍ഷം 40 മില്യണ് ഡോളറോ അതില് കുറവോ ആണ് നല്‍കുന്നതെന്നും ട്രംപ് പറഞ്ഞു. കൊറോണ വ്യാപനം തടയുന്നതില് ഡബ്ല്യുഎച്ച്ഒ തന്‍റെ കടമ നിര്‍വഹിക്കുന്നതില് പൂര്‍ണ്ണമായും പരാജയപ്പെട്ടുവെന്ന് ട്രംപ് പറഞ്ഞു. ചൈനയില് വൈറസ് പടര്‍ന്നപ്പോള് ഐക്യരാഷ്ട്രസഭ ഇത് മറച്ചുവെക്കാന് ശ്രമിച്ചുവെന്നും അതിന് അവര് ഉത്തരവാദികളാണെന്നും അദ്ദേഹം ആരോപിച്ചു.\nത്രിശൂല് വിമാനത്താവളത്തിന് സമീപം സംശയാസ്പദമായ രീതിയില് രണ്ടുപേര് പിടിയില്\nസൗദിയില് വിദേശവനിതകള്‍ക്ക് വിരലടയാളം നിര്‍ബന്ധമാക്കി\nഇന്ത്യന് ദേശീയ പതാകയില് മോദിയുടെ ഒപ്പ്; വിശദീകരണവുമായി ഷെഫ് വികാസ് ശര്‍മ്മ\nകൈക്കുഞ്ഞുങ്ങളുമായി യാത്ര ചെയ്യുന്ന സ്ത്രീകള്‍ക്കും ബസില് സംവരണം\nസംസ്ഥാന നിയമസഭാ തെരഞ്ഞെടുപ്പില് സ്ത്രീ പ്രാതിനിധ്യം കുറഞ്ഞതായി പരാതി; മഹിളാ കോണ്‍ഗ്രസ് അദ്ധ്യക്ഷ തല മുണ്ഡനം ചെയ്തു\nമാർ ബസേലിയോസ് മാർത്തോമാ പൗലോസ് ദ്വിതീയൻ കാതോലിക്കാ ബാവയ്ക്ക് ആദരാഞ്ജലികളര്‍പ്പിച്ച് സഭാ മുന് മാനേജിംഗ് കമ്മിറ്റി അംഗം പോൾ കറുകപ്പള്ളിൽ\nസാധാരണക്കാര്‍ക്ക് ഇരുട്ടടിയായി പാചകവാതക വില കുത്തനെ വര്‍ധിപ്പിച്ചു\nമോഡിക്ക് ആശംസകളുമായി ഒബാമ; അമേരിക്കയിലേക്ക് സ്വാഗതം ചെയ്തു\nസ്വകാര്യ സ്കൂളില് കാപിറ്റേഷന് ഫീസ് ഏഴു ലക്ഷം വരെ; കോടതി ഇടപെട്ടു\nഹൂസ്റ്റൺ എക്യുമെനിക്കൽ കൺവെൻഷൻ അനുഗ്രഹകരമായി നടത്തി\nപുല്ലങ്കോട് എസ്റ്റേറ്റിലെ വനം ജീവനക്കാരനെ കാട്ടാന കുത്തിക്കൊന്നു


അരമണിക്കൂറിലേറെ റോഡില് ചോരവാര്‍ന്നു കിടന്ന വയോധികന് ദാരുണാന്ത്യം - Malayali Express\nവാളയാര്: അരമണിക്കൂറിലേറെ റോഡില് ചോരവാര്‍ന്നു കിടന്ന വയോധികന് ദാരുണാന്ത്യം. കോയമ്പത്തൂര് മേട്ടുപ്പാളയം സ്വദേശി സുബ്രഹ്മണ്യന് (76) ആണ് മരിച്ചത്. സംസ്ഥാന അതിര്‍ത്തിക്കു സമീപം ചാവടിയില് സ്വകാര്യ ബസ് ഇടിച്ചാണ് സുബ്രഹ്മണ്യന് പരിക്കേറ്റത്. അപകട സമയത്ത് നിരവധി പേര് ബസ് കാത്തുനില്‍ക്കുന്നുണ്ടായിരുന്നു. സമീപത്ത് ഓടോറിക്ഷ ഉള്‍പ്പെടെ ഒട്ടേറെ വാഹനങ്ങളുമുണ്ടായിട്ടും ആരും തന്നെ അദ്ദേഹത്തെ സഹായിക്കാനെത്തിയില്ല.\nതുടര്‍ന്ന് വാളയാറില് നിന്ന് ആംബുലന്‍സ് എത്തിച്ച് ആശുപത്രിയില് കൊണ്ടുപോയെങ്കിലും രക്ഷിക്കാനായില്ല. തിങ്കളാഴ്ച രാവിലെ ഒമ്പത് മണിക്ക് പാലക്കാട് വാളയാര് റൂട്ടില് സര്‍വീസ് നടത്തുന്ന ‘വേല്‍മുരുകന്’ എന്ന ബസാണ് സുബ്രഹ്മണ്യനെ ഇടിച്ചത്. പാലക്കാട്ടു നിന്ന് ചാവടിയിലെത്തി യാത്രക്കാരെ ഇറക്കിയ ശേഷം ബസ് തിരിക്കുന്നതിനിടെയാണ് അപകടം. അപകടത്തില് ഗുരുതരമായി പരിക്കേറ്റ ഇദ്ദേഹത്തെ ഉടന് ആശുപത്രിയിലെത്തിക്കാനോ വെള്ളം നല്‍കാനോ പോലും ആരും ശ്രമിച്ചില്ല.\nഒടുവില് കെഎസ്‌ആര്‍ടിസി ഡ്രൈവര്‍മാരും മറ്റു യാത്രക്കാരും ചേര്‍ന്നാണ് വാളയാര് പതിനാലാംകല്ലിലുള്ള സ്വകാര്യ ആശുപത്രിയിലെ ആംബുലന്‍സ് വിളിച്ചുവരുത്തിയത്. ആദ്യം വാളയാറിലെ സ്വകാര്യ ആശുപത്രിയിലും പിന്നീട് ജില്ലാ ആശുപത്രിയിലും എത്തിച്ചെങ്കിലും മരിച്ചു. ചോര വാര്‍ന്നതാണ് മരണകാരണമെന്ന് ആശുപത്രി അധികൃതര് അറിയിച്ചതായി ചാവടി പൊലീസ് വ്യക്തമാക്കി. സംഭവത്തെ തുടര്‍ന്ന് ബസ് കസ്റ്റഡിയിലെടുത്തു. സുബ്രഹ്മണ്യന് തമിഴ്‌നാട് അതിര്‍ത്തിയില് ലോട്ടറി വില്‍പനയും മറ്റു ജോലികളും നടത്തിയാണു കഴിഞ്ഞിരുന്നത്.


റണ്‍ബീര് ആലിയ വിവാഹം ഉടന്? ദീപികയുടെ പ്രഖ്യാപനം ഏറ്റെടുത്ത് ആരാധകര് | deepika declares alia and ranbir are getting married\nറണ്‍ബീര് ആലിയ വിവാഹം ഉടന്? ദീപികയുടെ പ്രഖ്യാപനം ഏറ്റെടുത്ത് ആരാധകര്\nMumbai, First Published 26, Nov 2019, 11:07 AM\nദീപിക തമാശയ്ക്ക് പറഞ്ഞ വാക്കുകളാണ് ഇപ്പോള് ആലിയ റണ്‍വീര് ആരാധകര് ആഘോഷമാക്കുന്നത്.\nമുംബൈ: ബോളിവുഡിലെ ഗോസിപ്പ് കോളങ്ങളില് ഇപ്പോള് താരങ്ങള് ആലിയയും റണ്‍ബീര് കപൂറുമാണ്. ഇരുവരുടെയും പ്രണയ നിമിഷങ്ങളെക്കുറിച്ചാണ് ആരാധകരുടെ ചര്‍ച്ചകള്. എന്നാണ് ആലിയയും റണ്‍ബീറും വിവാഹം ചെയ്യുന്നതെന്നാണ് അവര്‍ക്ക് അറിയേണ്ടത്.\nഇരുവരുടെയും വിവാഹത്തില് ആരാധകരുടെ ആകാംഷകൂട്ടുകയാണ് ഇപ്പോള് ദീപിക പദുക്കോണും ചെയ്തിരിക്കുന്നത്. ഇന്ത്യയിലെ പ്രമുഖ താരങ്ങള് പങ്കെടുത്ത, ഫിലിം കംപാനിയന് നല്‍കിയ അഭിമുഖത്തിനിടെയാണ് ദീപിക, ആലിയയുടെ വിവാഹത്തെക്കുറിച്ച് പരാമര്‍ശിക്കുന്നത്.\nദീപിക പദുകോണ്, ആലിയ ഭട്ട്, പാര്‍വ്വതി തിരുവോത്ത്, റണ്‍വീര് സിംഗ്, വിജയ് സേതുപതി, ആയുഷ്മാന് ഖൊറാന, മനോജ് ബാജ്പെയി, വിജയ് ദേവരക്കൊണ്ട എന്നിവരാണ് അഭിമുഖത്തില് പങ്കെടുത്തത്.\nഇന്ത്യന് സിനിമയിലെ ഏത് അഭിനേതാക്കളില്‍നിന്നാണ് ഉപദേശം സ്വീകരിക്കാന് ആഗ്രഹിക്കുന്നതെന്ന് വിജയ് ദേവരക്കൊണ്ടയോട് ചോദ്യമുയര്‍ന്നു. ഈ കൂട്ടത്തിലിരിക്കുന്ന പലരോടും തനിക്ക് പ്രണയം തോന്നിയിട്ടുണ്ടെന്നും അവരില് ചിലര് ദീപികയും ആലിയയുമാണെന്നും വിജയ് മറുപടി നല്‍കി. ദീപിക വിവഹം ചെയ്തെങ്കിലും എന്ന് പറഞ്ഞ് അദ്ദേഹം നിര്‍ത്തിയപ്പോഴാണ് ദീപിക ആലിയയും വിവാഹം ചെയ്യാന് പോകുകയാണെന്ന് പറഞ്ഞത്.\nഉടന് തന്നെ ആലിയ ഇടപെട്ടു. ''എങ്ങനെയാണ് നിങ്ങള്‍ക്ക് ഇങ്ങനെയൊരു പ്രഖ്യാപനം നടത്താനാവുക എന്ന് ചോദിക്കുകയും ചെയ്തു''. ദീപിക തമാശയ്ക്ക് പറഞ്ഞ വാക്കുകളാണ് ഇപ്പോള് ആലിയ റണ്‍വീര് ആരാധകര് ആഘോഷമാക്കുന്നത്. നേരത്തേ ആലിയയുടെയും റണ്‍ബീറിന്‍റെയും വിവാഹത്തിന്‍റെ ക്ഷണക്കത്തെന്ന പേരില് ഒരു വ്യാജകത്ത് ഇറങ്ങിയിരുന്നു.\nറണ്‍ബീര് കപൂറുമായി രണ്ട് വര്‍ഷത്തോളം പ്രണയത്തിലായിരുന്നു ദീപിക. പിന്നീട് ഇരുവരും പിരിയുകയും ദീപിക റണ്‍വീര് സിംഗിനെ വിവാഹം കഴിക്കുകയും ചെയ്തു. റണ്‍ബീര് കത്രീന കെയ്ഫുമായി പ്രണയത്തിലായി. ഇത് തകര്‍ന്നതിന് ശേഷം റണ്‍ബീര് ആലിയയുമായി പ്രണയത്തിലാകുകയായിരുന്നു.


കുടുംബാരോഗ്യ കേന്ദ്രങ്ങളുടെ ഉദ്ഘാടനം ഇന്ന് : Deepika.com Nattu Visesham\nനെയ്യാറ്റിൻകര: നെയ്യാറ്റിൻകര മണ്ഡലത്തിലെ നാല് കുടുംബാരോഗ്യ കേന്ദ്രങ്ങളുടെ ഉദ്ഘാടനം ഇന്ന്. വികേന്ദ്രീകൃത ആരോഗ്യ സംവിധാനം ഒരുക്കുന്നതിന്‍റെ ഭാഗമായാണ് മണ്ഡലത്തിലെ പ്രാഥമികാരോഗ്യ കേന്ദ്രങ്ങള് കുടുംബാരോഗ്യ കേന്ദ്രങ്ങളാക്കിയതെന്ന് കെ. ആന്‍സലന് എംഎല്‍എ പറഞ്ഞു.\nപരണിയം പ്രാഥമികാരോഗ്യകേന്ദ്രം നേരത്തെ കുടുംബാരോഗ്യ കേന്ദ്രമാക്കി ഉയർത്തി. ഇപ്പോൾ രണ്ടാം ഘട്ടമായി പൊഴിയൂർ, കുളത്തൂർ, കാരോട്, ചെങ്കൽ പ്രാഥമികാരോഗ്യ കേന്ദ്രങ്ങളെയാണ് കുടുംബാരോഗ്യ കേന്ദ്രങ്ങളാക്കി ഉയര്‍ത്തുന്നത്.\nഓരോ ആശുപത്രിയിലും നിലവിലുള്ളതിനു പുറമെ രണ്ട് ഡോക്ടർമാർ, രണ്ട് നഴ്സുമാർ, ഒരു ലാബ് ടെക്നിഷ്യൻ എന്നിങ്ങനെ സ്റ്റാഫുകളുടെ എണ്ണം വര്‍ധിപ്പിച്ചു. ഉച്ച വരെ ഉണ്ടായിരുന്ന ഒപി സമയം വൈകുന്നേരം ആറു വരെ നീട്ടി. ലാബ് ഉപകരണങ്ങളും മറ്റ് സംവിധാനങ്ങളും ഒപിയിൽ വെയ്റ്റിംഗ് സൗകര്യങ്ങളും ഒരുക്കി.\nപൊഴിയൂർ, കുളത്തൂർ കുടുംബാരോഗ്യ കേന്ദ്രങ്ങൾക്കായി എംഎല്‍എ ഫണ്ടിൽ നിന്നും 12 ലക്ഷം രൂപയും അനുവദിച്ചിരുന്നു.\nസംസ്ഥാന തലത്തിൽ പൂർത്തീകരിച്ച 110 കുടുംബാരോഗ്യ കേന്ദ്രങ്ങളിൽ നാലെണ്ണം നെയ്യാറ്റിൻകരയിലാണ് . പുതിയ കുടുംബാരോഗ്യ കേന്ദ്രങ്ങളുടെ സംസ്ഥാന തല ഉദ്ഘാടനം ഇന്ന് രാവിലെ 10.30 ന് വീഡിയോ കോൺഫെറൻസിലൂടെ മുഖ്യമന്ത്രി പിണറായി വിജയൻ നിര്‍വഹിക്കും.


ചന്ദ്രയാൻ ടു ദൗത്യത്തിലെ വനിതാ പ്രതിഭകൾ | Chandrayaan-2 | Rocket Women | Work And Life | Manorama News\nചന്ദ്രയാൻ ടു ദൗത്യത്തിലെ വനിതാ പ്രതിഭകൾ ഇവർ; രാജ്യത്തിന് അഭിമാനിക്കാം\nമനോരമ ലേഖകൻ June 15, 2019 09:51 AM IST\nചന്ദ്രയാന്- 2ന്റെ പ്രോജക്ട്റ്റ് ഡയറക്ടറായിത്തന്നെ ഒരു വനിതയുണ്ട്. മിഷന് ഡയറക്ടര് സ്ഥാനത്തുമുണ്ട് ഒരു വനിത.\nഇന്ത്യയുടെ രണ്ടാം ചന്ദ്രപര്യവേക്ഷണദൗത്യമായ ചന്ദ്രയാന് -2 ജൂലൈ 15 ന് പുലര്‍ച്ചെ 2.15 ന് ശ്രീഹരിക്കോട്ടയിലെ സതീഷ് ധവാന് ബഹിരാകാശ കേന്ദ്രത്തില്‍നിന്ന് കുതിച്ചുയരുമ്പോള് അംഗീകരിക്കപ്പെടുന്ന, ആദരിക്കപ്പെടുന്ന, ബഹുമാനിക്കപ്പെടുന്ന ശാസ്ത്രപ്രതിഭകളുണ്ട്. അവര് പുരുഷന്‍മാര് മാത്രമാണ് എന്നു കരുതിയെങ്കില് തെറ്റി. ചന്ദ്രയാന്- 2ന്റെ പ്രോജക്ട്റ്റ് ഡയറക്ടറായിത്തന്നെ ഒരു വനിതയുണ്ട്. മിഷന് ഡയറക്ടര് സ്ഥാനത്തുമുണ്ട് ഒരു വനിത. അതില്‍ക്കൂടുതലായി പുതിയ ദൗത്യസംഘത്തിലെ 30 ശതമാനത്തോളം പേരും വനിതകള് തന്നെ.\nറോക്കറ്റ് സയന്‍സ് എന്നത് പുരുഷന്‍മാര്‍ക്ക് മാത്രം പറഞ്ഞിട്ടുള്ള ശാസ്ത്രശാഖയാണെന്നും വനിതകള്‍ക്ക് അവിടെ ഒന്നും ചെയ്യാനില്ലെന്നുമുള്ള ധാരണ നേരത്തെതന്നെ തിരുത്തിക്കുറിക്കപ്പെട്ടിരുന്നു. എങ്കിലും ഇത്തവണ മുഖ്യസ്ഥാനങ്ങള് തന്നെ വനിതകള് അലങ്കരിച്ചുകൊണ്ട് രാജ്യം പുതിയ യുഗത്തിലേക്കു കടക്കുമ്പോള് അഭിമാനിക്കാനേറെയുണ്ട് രാജ്യത്തിന്; ഒപ്പം വനിതകള്‍ക്കും.\nഎം. വനിതയാണ് ചന്ദ്രയാന് -2 പ്രൊജക്ട് ഡയറക്ടറായി പ്രവര്‍ത്തിക്കുന്നത്. മിഷന് ഡയറക്ടര് റിതു കരിദ്ദാളും. സാങ്കേതിക ജ്ഞാനംകൊണ്ടുമാത്രം ഒരാള്‍ക്ക് പ്രൊജക്ട് ഡയറക്ടര് പദവിയില് എത്താനാകില്ല. മറ്റു വിഭാഗങ്ങളുമായി ഏകോപിപ്പിച്ച് പ്രവര്‍ത്തനം നടത്താനും മാനേജ്മെന്റ് കഴിവുകളും അത്യാവശ്യം. ഏറ്റവും സൂക്ഷ്മമായ കാര്യങ്ങളില്‍പ്പോലും പ്രൊജക്ട് ഡയറക്ടറുടെ ശ്രദ്ധ പതിയണം. ഒന്നും നോട്ടത്തില്‍നിന്നു വഴുതിമാറാനും പാടില്ല. ഡിസൈന് എന്‍ജിനീയറായാണ് വനിത വളര്‍ന്നുവന്നത്. 2006-ല് ഇന്ത്യന് ബഹിരാകാശ സൊസൈറ്റിയുടെ മികച്ച ശാസ്ത്രജ്ഞയ്ക്കുള്ള പുരസ്കാരവും അവര് നേടിയിരുന്നു.\nആദ്യ ചന്ദ്രയാന് ദൗത്യത്തില് ഡെപ്യൂട്ടി ഓപറേഷന്‍സ് ഡയറക്ടറായി ജോലി ചെയ്ത വ്യക്തിയാണ് മിഷന് ഡയറക്ടറായ റിതു കരിദ്ദാള്. കഴിഞ്ഞ 18 വര്‍ഷമായി റിതു ഐഎസ്ആര്‍ഒയുടെ ഭാഗമാണ്. അഭിമാനകരമായ പല പദ്ധതികളുടെയും പിന്നണിയിലുണ്ടായിരുന്നു. കുട്ടിക്കാലം മുതലേയുള്ള സ്വപ്നത്തിന്റെ ചുവടുപിടിച്ചാണ് റിതു ഇന്ത്യയുടെ അഭിമാനമായ ശാസ്ത്രഗവേഷണ സംഘത്തില് എത്തുന്നതും ചന്ദ്രയാന്റെ ഭാഗമാകുന്നതും. ഒരു സ്ത്രീക്ക് ഇന്ത്യന് സാഹചര്യങ്ങളില് നേട്ടങ്ങള് സൃഷ്ടിക്കുക എന്നത് അസാധ്യമല്ലെന്നും കുടുംബത്തിന്റെ കൂടി പിന്തുണയോടെ മുന്നോട്ടുപോകാനാകുമെന്നും അവര് മുമ്പും ആത്മവിശ്വാസം പ്രകടിപ്പിച്ചിട്ടുമുണ്ട്.\nലക്നോ സര്‍വകലാശാലയില്‍നിന്നാണ് റിതു ബിരുദം സ്വന്തമാക്കുന്നത്- എയ്റോസ്പെയ്സ് എന്‍ജിനീയറിങ്ങില്. തുടര്‍ന്ന് ബെംഗളൂരു ഐഎസ്ആര്‍ഒ കേന്ദ്രത്തിലെത്തുന്നു. 2007 ല് മുന് രാഷ്ട്രപതി എ.പി.ജെ. അബ്ദുല് കലാമില്‍നിന്ന് മികച്ച യുവ ശാസ്ത്രജ്ഞയ്ക്കുള്ള പുരസ്കാരം നേടിയ റിതു ഇന്ത്യയുടെ റോക്കറ്റ് വുമണ് എന്നാണ് ഇന്ന് അറിയപ്പെടുന്നത്.\nവനിതയും റിതുവുമൊക്കെ വനിതകളായതുകൊണ്ടല്ല ഐഎസ്ആര്‍ഒയുടെ ഭാഗമായതും ചന്ദ്രയാന്2ലെ പ്രധാന മസ്തിഷ്കങ്ങളായതും. കഴിവും ആത്മവിശ്വാസവും അർപ്പണബോധവും ദീര്‍ഘവീക്ഷണവുമാണ് അവരെ ഇന്നത്തെ നിലയില് എത്തിച്ചത്. അര്‍ഹതയ്ക്കുള്ള അംഗീകാരം.ഒപ്പം സ്ത്രീശക്തിക്ക് ഒരു സല്യൂട്ടും.


ശുശ്രൂഷയുടെ 19 വർഷം പിന്നിട്ട് തപോവനം : Deepika.com Nattu Visesham\nസുൽത്താൻ ബത്തേരി: അശരണർക്ക് അഭയകേന്ദ്രമാണ് തപോവനം. ഇവിടെ ജാതിയില്ല. മതമില്ല. വിവിധ മതവിഭാഗത്തിൽപ്പെട്ട എല്ലാവരും സന്തോഷത്തോടെ ജീവിതം നയിക്കുന്നു. ആശ്രയമില്ലാത്തവർക്ക് അഭയമേകുന്ന തപോവനം ശുശ്രൂഷയുടെ 19 വർഷം പൂർത്തിയാക്കുകയാണ്. ബത്തേരിയിൽനിന്ന് മൂന്നുകിലോമീറ്ററോളം അകലെ തൊടുവട്ടിയിലാണ് സ്ഥാപനം സ്ഥിതിചെയ്യുന്നത്. നിരാലംബരായ ഒരുപറ്റം ആളുകൾ സന്തോഷത്തോടെ ജീവിതം നയിക്കുന്ന ഇടം. മലങ്കര കത്തോലിക്ക സഭ ബത്തേരി രൂപതയുടെ കീഴിൽ പ്രവർത്തിക്കുന്ന തപോവനത്തിൽ 27 പേരാണുള്ളത്. വൃദ്ധരായവർ മുതൽ മാനസിക വൈകല്യങ്ങൾ ഉള്ളവർ വരെ.\nബത്തേരി ബിഷപ് ഡോ.ജോസഫ് മാർ തോമസ് രക്ഷാധികാരിയായുള്ള സമിതിയുടെ നേതൃത്വത്തിലാണ് തപോവനത്തിന്‍റെ പ്രവർത്തനം. 2002ലാണ് തപോവനത്തിന് തുടക്കമാകുന്നത്. ബത്തേരി ബിഷപ്പായിരുന്ന ദിവംഗതനായ ഗീവർഗീസ് മാർ ദിവന്നാസിയോസിന്‍റെ നേതൃത്വത്തിലായിരുന്നു തപോവനത്തിന്‍റെ തുടക്കം. ഫാ.വിൽസണ് കൊച്ചുപ്ലാക്കനും മലങ്കര സഭയുടെ പരമാധ്യക്ഷനായിരുന്ന ദിവംഗതനായ സിറിൽ മാർ ബസേലിയോസിന്‍റെ സഹോദരിയും ബഥനി കുടുംബാംഗവുമായ സിസ്റ്റർ ഫെലിഷ്യയുമായിരുന്നു ആരംഭഘട്ടത്തിൽ തപോവനത്തിന്‍റെ ചുക്കാൻ പിടിച്ചത്.\nതുടക്കത്തിൽ വന്ന 13 പേർ ഇന്നും തപോവനത്തിലുണ്ട്. അവരുടെ വീടായി തപോവനം മാറി. 30 വയസുമുതൽ 80 വയസുള്ളവർ വരെയുള്ളവരുണ്ട്. മരുന്ന്, ഭക്ഷണം, വസ്ത്രം തുടങ്ങിയ എല്ലാ ചെലവുകളും തപോവനമാണ് വഹിക്കുന്നത്. സുമനസുകളുടെ സഹായത്തോടെയാണ് പ്രവർത്തനം. താത്പര്യമുള്ള ആർക്കും തപോവനത്തെ സഹായിക്കാം. നാല് ഏക്കർ സ്ഥലത്തെ കെട്ടിടങ്ങളിലാണ് അന്തേവാസികളുടെ താമസം. കെട്ടിടത്തിനോടനുബന്ധിച്ച് ചാപ്പലും പ്രവർത്തിക്കുന്നു. ദിവസവും ദിവ്യബലിയും നടക്കുന്നു.\nമലങ്കര കാത്തലിക് അസോസിയേഷന്‍റെ (എംസിഎ) മേൽനോട്ടത്തിലാണ് ഇപ്പോഴത്തെ പ്രവർത്തനം. എംസിഎ രൂപത ടീം അംഗങ്ങളായ തങ്കച്ചൻ ചരിവുപുരയിടം, വി.പി.തോമസ് എന്നിവരുടെ നേതൃത്വത്തിൽ ബഥനി സഭാംഗങ്ങളായ സിസ്റ്റർ ലിസയും, സിസ്റ്റർ അനുരൂപയും സ്ഥാപനത്തിന്‍റെ മേൽനോട്ടം വഹിക്കുന്നു.


Aripicad in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Aripicad upayogangal, dossge, parswafalangal, prayojanangal, prathipravarthanangal, munnariyippu\nAripicad നേട്ടങ്ങളും ഉപയോഗങ്ങളും- Aripicad Benefits & Uses in Malayalam- Aripicad nettangalum upayogangalum\nAripicad ഡോസേജും കഴിക്കേണ്ട വിധവും- Aripicad Dosage & How to Take in Malayalam - Aripicad dosagum kazhikkenda vidavum\nAripicad പാർശ്വഫലങ്ങൾ- Aripicad Side Effects in Malayalam- Aripicad paarswafalangal\nAripicad ബന്ധപ്പെട്ട മുന്നറിയിപ്പുകൾ- Aripicad Related Warnings in Malayalam- Aripicad bandhappeṭṭa munnaṟiyippukaḷ\nAripicad-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Aripicad with Other Drugs in Malayalam- Aripicad-nu marunnukaḷumāyulla theevra pravarthanam\nAripicad വൈരുദ്ധ്യങ്ങൾ- Aripicad Contraindications in Malayalam- Aripicad vairudyangal\nAripicad സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Aripicad in Malayalam- Aripicad sambandhichu pothuveyulla chodyangal\nAripicad ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Aripicad Interactions with Food and Alcohol in Malayalam- Aripicad bhakshnavum madyavumaayulla prathipravarthanangal\nAripicad നേട്ടങ്ങളും ഉപയോഗങ്ങളും - Aripicad Benefits & Uses in Malayalam - Aripicad nettangalum upayogangalum\nAripicad പിൻവരുന്നവ ചികിത്സിക്കാൻ ഉപയോഗിക്കുന്നു\nAripicad ഡോസേജും കഴിക്കേണ്ട വിധവും - Aripicad Dosage & How to Take in Malayalam - Aripicad dosagum kazhikkenda vidavum\nAripicad-ന്റെ ചേരുവകൾ - Aripicad Active Ingredients in Malayalam - Aripicad-nte cheruvakal\nAripicad പാർശ്വഫലങ്ങൾ - Aripicad Side Effects in Malayalam - Aripicad paarswafalangal\nAripicad ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAripicad ബന്ധപ്പെട്ട മുന്നറിയിപ്പുകൾ - Aripicad Related Warnings in Malayalam - Aripicad bandhappeṭṭa munnaṟiyippukaḷ\nAripicad-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAripicad ഗർഭിണികളിൽ അനാവശ്യമായ ഫലങ്ങൾ ഉണ്ടാക്കിയേക്കാം. നിങ്ങൾക്ക് അത്തരം പർശ്വഫലങ്ങൾ അനുഭവപ്പെടുന്നെങ്കിൽ, Aripicad സത്വരം നിറുത്തുക. അത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nAripicad-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nAripicad മുലയൂട്ടുന്ന സ്ത്രീകളിൽ ഗുരുതരമായ പാർശ്വഫലങ്ങൾ ഉണ്ടാക്കിയേക്കാം. അതിനാൽ ഡോക്ടറുടെ അനുമതി കൂടാതെ ഈ മരുന്ന് കഴിക്കരുത്.\nAripicad വൃക്കകളെ എങ്ങനെയാണ് ബാധിക്കുന്നത്?\nAripicad ഉപയോഗിക്കുന്നതിന് നിങ്ങളുടെ വൃക്ക-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nAripicad കരളിനെ എങ്ങനെ ബാധിക്കുന്നു?\nAripicad-ന് കരൾ-നുമേൽ പാർശ്വഫലങ്ങൾ ഒന്നുമില്ല.\nAripicad ഹൃദയത്തെ എങ്ങനെ ബാധിക്കുന്നു?\nAripicad-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nAripicad-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Aripicad with Other Drugs in Malayalam - Aripicad-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Aripicad പിൻവരുന്ന മരുന്നുകളോടൊപ്പം ഉപയോഗിക്കരുത് -\nAripicad വൈരുദ്ധ്യങ്ങൾ - Aripicad Contraindications in Malayalam - Aripicad vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Aripicad കഴിക്കരുത് -നിങ്ങളോട്\nAripicad സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Aripicad in Malayalam - Aripicad sambandhichu pothuveyulla chodyangal\nAripicad ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nAripicad-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nAripicad കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, Aripicad സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഅതെ, മാനസിക വൈകല്യങ്ങൾ ചികിത്സിക്കുന്നതിൽ Aripicad ഗുണപ്രദമാണ്.\nAripicad ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Aripicad Interactions with Food and Alcohol in Malayalam - Aripicad bhakshnavum madyavumaayulla prathipravarthanangal\nആഹാരവും Aripicad-ഉം തമ്മിലുള്ള പ്രതിപ്രവർത്തനം\nAripicad-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nമദ്യവും Aripicad-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Aripicad കഴിക്കുന്നതുകൊണ്ട് നിങ്ങളുടെ ശരീരത്തിന് സാരമായ അനന്തരങ്ങൾ ഉണ്ടാകാം.\nAripicad ന് പകരമുള്ള മറ്റു മരുന്നുകൾ എല്ലാം കാണുക - Substitutes for Aripicad in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Aripicad കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Aripicad കഴിച്ചുവോ ?\nനിങ്ങൾ എത്രമാത്രം Aripicad ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Aripicad കഴിച്ചത്?\nനിങ്ങൾ എപ്പോഴാണ് Aripicad ഉപയോഗിക്കുന്നത് ?


വി. ആഞ്ചെല മെരീസി (1474-1540) ജനുവരി 27\nവിശുദ്ധ ആഞ്ചെല മെരീസി (1474-1540) : ജനുവരി 27\n26 Jan, 2022, 6:57 pm\nനിങ്ങള്‍ക്കാവശ്യമുള്ളത് ബലം പ്രയോഗിച്ച് നേടാന് ശ്രമിക്കുന്നത് ശരിയല്ല. ദൈവം ഏവര്‍ക്കും സ്വതന്ത്രമായ ഒരു മനസ്സ് നല്‍കിയിട്ടുണ്ട്; തന്നെ അനുസരിക്കാന് ആരെയും അവിടുന്ന് നിര്‍ബന്ധിക്കുന്നില്ല.\nഉത്തര ഇറ്റലിയിലെ ഗാര്‍ഡ തടാകത്തിന്റെ തീരപ്രദേശത്തായിരുന്നു ആഞ്ചെലയുടെ വീട്. പക്ഷേ, പത്താമത്തെ വയസ്സില് അനാഥയായി.\nചെറുപ്പത്തില്‍ത്തന്നെ മാനസികപക്വത നേടിയെടുത്ത ആഞ്ചെലയെ വിശുദ്ധ കുര്‍ബാന സ്വീകരിക്കുവാന് സഭ അനുവദിച്ചിരുന്നു. അത് അക്കാലത്തെ ഒരു അസാധാരണ സംഭവമായിരുന്നു. വി. ഫ്രാന്‍സീസിന്റെ മൂന്നാം സഭയില് ചേര്‍ന്നു പെണ്‍കുട്ടികള്‍ക്കു സന്മാര്‍ഗ്ഗപാഠങ്ങള് പറഞ്ഞുകൊടുക്കുകയും രോഗികളായ സ്ത്രീകളെ ശുശ്രൂഷിക്കുകയും ചെയ്തുകൊണ്ടിരുന്നു അവള്. 1495-ല് ആഞ്ചെലയ്ക്കു ലഭിച്ച ദര്‍ശനത്തില് കണ്ടത്, പെണ്‍കുട്ടികളെ ബോധവതികളാക്കാന് ഒരു മതസ്ഥാപനം തുടങ്ങുന്നതിനേക്കുറിച്ചായിരുന്നു. പെണ്‍കുട്ടികളിലൂടെ കുടുംബങ്ങളുടെ സുരക്ഷ ഉറപ്പുവരുത്തുകയായിരുന്നു ലക്ഷ്യം. പക്ഷേ, പ്രതികൂല സാഹചര്യങ്ങള് നിമിത്തം ഈ ദര്‍ശനം സഫലമാകാന് നാലു ദശകം കഴിയേണ്ടിവന്നു.\n1525-ല് വിശുദ്ധ വര്‍ഷാചരണത്തിന്റെ ഭാഗമായി ആഞ്ചെല റോമിലെത്തി. അവരുടെ വിശുദ്ധ ജീവിതത്തെപ്പറ്റിയും പ്രവര്‍ത്തനങ്ങളെപ്പറ്റിയും കേട്ടറിഞ്ഞിരുന്ന പോപ്പ് ക്ലമന്റ് XII, ആഞ്ചെലയോട് റോമില് തങ്ങാന് നിര്‍ബന്ധിച്ചു. എന്നാല്, സ്ത്രീകളുടെ വിദ്യാഭ്യാസ പദ്ധതികളെപ്പറ്റിയുള്ള വിശദീകരണം കേട്ട പാപ്പാ അവരെ പ്രോത്സാഹിപ്പിച്ച് അനുഗ്രഹിച്ച് തിരിച്ചയച്ചു.\nരോഗവും യുദ്ധവും നിമിത്തം തന്റെ പദ്ധതികള് ആരംഭിക്കാന് വീണ്ടും വൈകി. പത്തുവര്‍ഷത്തിനുശേഷം വി. ഉര്‍സുലയുടെ സഹകരണത്താല് ബ്രെഷിയായില് താന് സ്വപ്നം കണ്ട സ്ഥാനത്തിന് അടിത്തറയിട്ടു. തന്നോടൊപ്പം 28 കന്യകകള് ദൈവത്തിന്റെ മുമ്പില് വ്രതമെടുത്തു. ഒരു മാസംകൊണ്ട് അന്തേവാസികളുടെ എണ്ണം 72 ആയി. അദ്ധ്യാപനത്തോടൊപ്പം ആശുപത്രികള് സന്ദര്‍ശിക്കുന്നതും ജയിലുകള് സന്ദര് ശിക്കുന്നതും അവരുടെ ദിനചര്യയുടെ ഭാഗമായി. ബ്രെഷിയായിലെ ജനങ്ങള് അഭിനന്ദനത്തിന്റെ പൂക്കള്‍കൊണ്ട് അവരെ മൂടി. പക്ഷേ, വി. ആഞ്ചെല അഞ്ചുവര്‍ഷം കൂടിയേ ജീവിച്ചുള്ളു.\nവി. ആഞ്ചെലയുടെ പ്രസ്ഥാനം വിദ്യാഭ്യാസമേഖലയില് സഭ തുടങ്ങാനിരിക്കുന്ന പ്രവര്‍ത്തനങ്ങളുടെ മുന്നോടിയായിരുന്നു. അസാധാരണമായ ശ്രദ്ധയും ദീര്‍ഘവീക്ഷണവും ധീരതയുമുണ്ടായിരുന്ന വി. ആഞ്ചെല, കാലത്തിന്റെ ആവശ്യമനുസരിച്ച് തന്റെ പ്രസ്ഥാനത്തിന്റെ നിയമങ്ങളിലും പ്രവര്‍ത്തനങ്ങളിലും ഉചിതമായ പരിഷ്‌കരണങ്ങള് നടത്തേണ്ടതാണെന്ന് എഴുതിച്ചേര്‍ത്തു.\n1540 ജനുവരി 27-ന് വി. ആഞ്ചെല ദിവംഗതയായി. 1807 മെയ് 24-ന് വിശുദ്ധയായി പ്രഖ്യാപിക്കപ്പെടുകയും ചെയ്തു.\nഅറിവ് വെളിച്ചമാണ്. അജ്ഞതയാണ് മനുഷ്യന്റെ ഏറ്റവും ദയനീയമായ അവസ്ഥ. വിജ്ഞാനമുള്ളവനേ അംഗീകാരവും യശ്ശസ്സുമുള്ളു. അറിവിന്റെ ലോകം തുറന്നുകൊടുക്കുന്നത് ദൈവികമായ പ്രവൃത്തിയാണ്.


എടോ ഗോപാലകൃഷ്ണാ തന്നോട് മുട്ടാന് ഞാന് തീര്‍ത്തും വേണ്ട; മഞ്ജുവിന്റെ പോസ്റ്റ് പറയുന്നത്\n2017-09-25 02:51:40am |\nദിലീപ് ചിത്രം രാമലീലയെ അനുകൂലിച്ച് മഞ്ജു വാര്യര് രംഗത്ത് വന്നത് ചിലരെങ്കിലും ഞെട്ടലോടെയാണ് കേട്ടത്. മഞ്ജു കൂടി അംഗമായ ഡബ്ല്യുസിസി രാമലീലയ്‌ക്കെതിരെ നിലപാട് സ്വീകരിക്കുമ്പോള് മഞ്ജു നിലപാട് മയപ്പെടുത്തിയതിന്റെ രഹസ്യമാണ് എല്ലാവര്‍ക്കും അറിയേണ്ടത്. മഞ്ജു വാര്യരുടെ നിലപാടിനെ അനുകൂലിച്ചും പ്രതികൂലിച്ചും സോഷ്യല് മീഡിയയില് ചര്‍ച്ച സജീവമാണ്. മഞ്ജുവിന്റെ പുതിയ നീക്കം ഒരു ബ്രാന്‍ഡിംഗ് ബുദ്ധിയാണെന്ന് പറയുന്നവരും കുറവല്ല. മഞ്ജുവിന്റെ നീക്കം ബ്രാന്‍ഡിംഗ് ബുദ്ധിയാണെന്ന് സമര്‍ത്ഥിക്കുന്ന ഒരു ഫെയ്‌സ്ബുക്ക് പോസ്റ്റ് ഇപ്പോള് വൈറലായി പ്രചരിച്ചു കൊണ്ടിരിക്കുകയാണ്.\nസോഷ്യല് മീഡിയയില് വൈറലാകുന്ന ഫെയ്സ്ബുക്ക് പോസ്റ്റ്\nഅഭിനേത്രി എന്ന നിലയില് അത്ര വലിയ സംഭവമൊന്നുമല്ല മഞ്ജു വാര്യര്. ഒരു മാര്‍ക്കറ്റിംഗ് ഐക്കണ് എന്ന നിലയില് സംഭവമാണെന്നത് സത്യം.\nആര്‍ട്ടിസ്‌റ് എന്ന നിലയില് അത്ര വലിയ സംഭവമൊന്നുമല്ല ശ്രീകുമാര് മേനോന്. ഒരു ബ്രാന്‍ഡിങ് ബുദ്ധി എന്ന നിലയില് സംഭവമാണെന്നത് സത്യം.\nകൃത്യ സമയത്ത് ഉടലെടുത്ത ഇവരുടെ മുന്നണിയാണ് ഒര് ഐക്കണ് എന്ന നിലയില് വാര്യരെയും ഒരു ബ്രാന്‍ഡിങ് മുതലാളി എന്ന നിലയില് മേനോനെയും ഉയരങ്ങളിലെത്തിച്ചത്.\nദിലീപിന്റെ ലീല നിങ്ങള് കാണണം; എന്ന മാഗ്‌നാനിമസ് ആഹ്വാനം സുജാതയുടെയുടെയും അതു വഴി തന്റെയും വിജയത്തിലേക്കുള്ള കണിശമായ, അഭിനന്ദനാര്‍ഹമായ ബ്രാന്‍ഡിങ് മൂവ് തന്നെയായി വായിക്കാനാണെനിക്കിഷ്ടം. ഒരേ ദിവസം തന്നെയാണ് രണ്ടു പടങ്ങളും റിലീസാവുന്നത്. മഞ്ജുവിനുമുന്നില് മൂന്ന് ഓപ്ഷന്‍സ് ഉണ്ടായിരുന്നു. ഇവയില് ഏത് ഓപ്ഷന് സ്വികരിക്കുന്ന മഞ്ജുവിനെയാവും, മഞ്ജുവിന്റെ സിനിമയെയാവും നമ്മള് സ്വികരിക്കുക എന്നൊന്നാലോചിച്ചാല് കാര്യം ലളിതം.\n1. വേറെന്ത് കണ്ടാലും കൊഴപ്പമില്ല; ലീല കാണരുത്.\n2. ആരും ലീല കാണരുത്; സുജാത കാണണം.\n3. ലീല കാണാതിരിക്കരുത്; സുജാത കാണണം.\nധാര്‍മികതയുടെ വഴിയെങ്കില് അങ്ങനെ, നിയമത്തിന്റെ വഴിയെങ്കില് അങ്ങനെ, സിനിമയുടെ വഴിയെങ്കില് അങ്ങനെ, 'എഡോ ഗോപാലകൃഷ്ണാ; തന്നോട് മുട്ടാന് ഞാന് തീര്‍ത്തും വേണ്ടാ എന്ന് പറയുന്ന തന്റേടത്തിന്, അഭിമാനത്തിന് ഒരഭിവാദ്യം.\nഈ നിലപാട് അനല്പമായ ഊര്‍ജം പകരുന്നുണ്ട് അനുസരിക്കാന് മാത്രം ശീലിച്ച നല്ല പാതികള്‍ക്ക്.\nകാഴ്ചയുടെ നീതി പുലരട്ടെ.


റേഷന് വിതരണത്തിലെ ചോര്‍ച്ച പൂര്‍ണമായും ഒഴിവാകും\nFri Apr 26 2019 15:17:51 GMT+0530 (IST)\nപത്തനംതിട്ട: റേഷന് വിതരണം കുറ്റമറ്റ രീതിയില് നടക്കുന്നുവെന്ന് ഉറപ്പുവരുത്തുന്നതിനുള്ള ഇ പോസ് സംവിധാനത്തിന് ജില്ലയില് തുടക്കമായി. കോഴഞ്ചേരി താലൂക്ക് സപ്ലൈ ഓഫിസിന്റെ പരിധിയിലുള്ള 40 റേഷന് കടകളിലാണ് ആദ്യഘട്ടമായി ഇ പോസ് സംവിധാനം നിലവില് വന്നത്.\nറേഷന് കടകളില് ഇപോസ് മെഷീനുകള് നിലവില് വരുന്നതോടെ സാധനങ്ങള് ലഭിക്കുന്നതിന് കാര്‍ഡ് ഉടമയോ, കാര്‍ഡില് ഉള്‍പ്പെട്ട അംഗമോ റേഷന് കടയിലെത്തി ബയോ മെട്രിക് സംവിധാനത്തില് വിരല് പതിക്കണം. ഇപോസ് മെഷീനുകളില് ബില്ല് നല്‍കുന്നതിനുള്‍പ്പെടെയുള്ള സംവിധാനങ്ങള് സജ്ജീകരിച്ചിട്ടുണ്ട്. റേഷന് കടകളില് നേരിട്ട് എത്താന് കഴിയാത്ത ശയ്യാവലംബരായ കാര്‍ഡ് ഉടമകള്‍ക്ക് താലൂക്ക് സപ്ലൈ ഓഫീസറുടെ അനുമതിയോടെ റേഷന് കൈപ്പറ്റുന്നതിന് ഒരു പകരക്കാരനെ ചുമതലപ്പെടുത്താവുന്നതാണ്. ഇതിനുള്ള അപേക്ഷകള് താലൂക്ക് സപ്ലൈ ഓഫീസുകളിലാണ് നല്‍കേണ്ടത്. ശയ്യാവലംബരുടെ കാര്‍ഡുകളില് റേഷന് കടകളില് എത്തുവാന് കഴിയുന്ന കുടുംബാംഗങ്ങള് ഉണ്ടെങ്കില് പകരക്കാരനെ ചുമതലപ്പെടുത്താന് കഴിയില്ല.\nഇപോസ് സംവിധാനം നിലവില് വരുന്നതോടെ റേഷന് വിതരണത്തിലെ ചോര്‍ച്ച പൂര്‍ണമായും ഒഴിവാകും. അര്‍ഹതപ്പെട്ട എല്ലാവര്‍ക്കും കൃത്യമായ അളവിലും വിലയിലും സാധനങ്ങള് ലഭിക്കുന്നുണ്ടെന്ന് സര്‍ക്കാരിന് ഉറപ്പുവരുത്താന് കഴിയും. ഒരു തരത്തിലുള്ള കൃത്രിമങ്ങളും നടത്താന് കഴിയാത്ത സംവിധാനം എന്ന നിലയില് ജനങ്ങള്‍ക്ക് ഏറെ പ്രയോജനകരമാകും പുതിയ സംവിധാനം.\nവിതരണം ചെയ്യുന്ന സാധനങ്ങളുടെ വിവരം റേഷന് കാര്‍ഡുകളില് രേഖപ്പെടുത്തുന്ന രീതി ഇപോസ് സംവിധാനം നിലവില് വരുന്നതോടെ ഇല്ലാതാകും. ഓണ്‍ലൈനായി ഓരോ ഉപഭോക്താക്കളും വാങ്ങിയിട്ടുള്ള സാധനങ്ങളുടെ വിവരങ്ങള് കൃത്യമായി അറിയാന് കഴിയും എന്നതാണ് പുതിയ സംവിധാനത്തിന്റെ പ്രത്യേകത.\nഏപ്രില് മാസത്തോടെ ജില്ലയിലെ എല്ലാ റേഷന് കടകളിലും ഇപോസ് സംവിധാനം നിലവില് വരും. കലക്ടറേറ്റ് കോണ്‍ഫറന്‍സ് ഹാളില് നടന്ന ചടങ്ങില് ജില്ലാ സപ്ലൈ ഓഫിസര് ജി പ്രസന്നകുമാരി ഇ പോസ് മെഷിനുകളുടെ ജില്ലയിലെ വിതരണം ഉദ്ഘാടനം ചെയ്തു. താലൂക്ക് സപ്ലൈ ഓഫീസര്‍മാരായ സുരേഷ് കുമാര്, വിനോദ് കുമാര് പങ്കെടുത്തു. റേഷന് വ്യാപാരികള്‍ക്ക് ഇപോസ് മെഷീന് ഉപയോഗിക്കുന്നതു സംബന്ധിച്ച് പരിശീലനവും ഇതോടനുബന്ധിച്ച് നടന്നു.


മാവോയിസ്റ് ആക്രമണത്തിൽ കൊല്ലപ്പെട്ട ജവാന്മാരുടെ മക്കൾക്കു സാന്ത്വനവുമായി ഗൗതം ഗംഭീർ | Thayambaka\nHome Breaking News മാവോയിസ്റ് ആക്രമണത്തിൽ കൊല്ലപ്പെട്ട ജവാന്മാരുടെ മക്കൾക്കു സാന്ത്വനവുമായി ഗൗതം ഗംഭീർ\nമാവോയിസ്റ് ആക്രമണത്തിൽ കൊല്ലപ്പെട്ട ജവാന്മാരുടെ മക്കൾക്കു സാന്ത്വനവുമായി ഗൗതം ഗംഭീർ\nPosted By: thayambakaon: April 29, 2017 In: Breaking News, National, News, SportsNo Comments\nകൊല്‍ക്കത്ത: ഛത്തീസ്ഗഢിലെ സുക്മയിലുണ്ടായ മാവോയിസ്റ്റ് ആക്രമണത്തില് കൊല്ലപ്പെട്ട 25 സിആര്‍പിഎഫ് ഉദ്യോഗസ്ഥരുടെ മക്കളുടെ മുഴുവന് പഠന ചെലവും ഏറ്റെടുക്കുമെന്ന് ക്രിക്കറ്റ് താരം ഗൗതം ഗംഭീര്.ഗൗതം ഗംഭീര് ഫൗണ്ടേഷന് വഴിയായിരിക്കും കുട്ടികള്‍ക്കുള്ള പഠന ചെലവ് നല്‍കുകയെന്നും, അതിനുള്ള എല്ലാ നടപടികളും തുടരുകയാണെന്നും ഗംഭീര് അറിയിച്ചു. സൈനികര്‍ക്കെതിരെയുള്ള മാവോയിസ്റ്റ് ആക്രമണങ്ങളും, അവരുടെ കുടുംബങ്ങളുടെ ചിത്രങ്ങളും പത്രങ്ങളില് വന്നത് തന്നെ വേദനിപ്പിച്ചെന്നും അദ്ദേഹം പറഞ്ഞു. ആക്രമണവുമായി ബന്ധപ്പെട്ട് പത്രത്തില് വന്ന ചിത്രങ്ങള് ഉള്‍പ്പെടുത്തിയായിരുന്നു ഗംഭീര് ട്വീറ്റ് ചെയ്തത്.\nഛത്തീസ്ഡില് നടന്ന സംഭവത്തിന് ശേഷം കളിയില് ശ്രദ്ധ കേന്ദ്രീകരിക്കുക ഏറെ പ്രയാസകരമായിരുന്നുവെന്ന് ഗംഭീര് പറയുന്നു. ഒരു ക്രിക്കറ്റ് മത്സരത്തില് തോല്‍ക്കുന്നതിനേക്കാള് എത്രയോ വലുതാണ് രാജ്യത്തെ സേവിക്കുന്ന പ്രിയപ്പെട്ടവരെ നഷ്ടപ്പെടുന്നതിന്റെ വേദനയെന്നും ഗംഭീര് കൂട്ടിചേര്‍ത്തു. മാവോയിസ്റ്റ് ആക്രമണത്തില് 25 ജവാന്‍മാര് കൊല്ലപ്പെട്ട സംഭവത്തില് രോഷമറിയിച്ച് ഗൗതം ഗംഭീര് ഇതിന് മുന്‍പും രംഗത്തെത്തിയിരുന്നു. ജവാന്‍മാരുടെ മരണത്തിന് എത്രയും വേഗം തന്നെ മറുപടി നല്‍കണമെന്നായിരുന്നു ഗംഭീര് ട്വീറ്റ് ചെയ്തത്.\nകഴിഞ്ഞ ദിവസമാണ് സുരക്ഷ സേനയും, മാവോയിസ്റ്റുകളും തമ്മില് ഛത്തീസ്ഗഢിലെ സുക്മയില് ഏറ്റുമുട്ടല് നടക്കുന്നത്. തെക്കന് ബസ്തറിനും ബുര്‍ക്കപാല്‍ചിന്താഗുഫ മേഖലയ്ക്കും ഇടയിലാണ് ഏറ്റുമുട്ടല് നടന്നത്. സിആര്‍പിഎഫ് സംഘത്തിന് നേരെ മാവോയിസ്റ്റുകള് വെടിയുതിര്‍ക്കുകയായി രുന്നു. ആക്രമണത്തില് 25 സിആര്‍പിഎഫ് ജവാന്‍മാര് കൊല്ലപ്പെടുകയും, ആറ് പേര്‍ക്ക് പരിക്കേല്‍ക്കുകയും, എട്ടുപേരെ കാണാതാകുകയും ചെയ്തിരുന്നു. പ്രധാനമന്ത്രി നരേന്ദ്രമോദി, രാജ്‌നാഥ് സിംഗ് അടക്കമുള്ളവര് ആക്രമണത്തില് രോഷമറിയിച്ചിരുന്നു.\nTags: Gautham Gambir\nസംവിധായകനെ കൊലപ്പെടുത്താന് കൊട്ടേഷന്, പ്രമുഖ നടിക്ക് മൂന്ന് വര്‍ഷം തടവ്\nസിറിയയിൽ മിസൈൽ ആക്രമണം നടത്തി വീണ്ടും ഇസ്രായേൽ


മുന് ഗൂഗിള് എഞ്ചിനീയര് 21 മാസങ്ങള് കൊണ്ട് കെട്ടിപ്പടുത്തത് 150\nമുന് ഗൂഗിള് എഞ്ചിനീയര് 21 മാസങ്ങള് കൊണ്ട് കെട്ടിപ്പടുത്തത് 150 കോടി ഡോളറിന്റെ സ്റ്റാര്‍ട് അപ്; ‘പിഡിഡി’ ചൈനയിലെ ഏറ്റവും വലിയ സ്വകാര്യ ഇ-കൊമേഴ്‌സ് കമ്പനി\nബെയ്ജിങ്ങ്: സിലിക്കണ് വാലിയില് നിന്ന് ജന്മനാട്ടില് തിരിച്ചെത്തി സ്വന്തമായി സംരഭം ആരംഭിച്ചയാളാണ് കോളിന് ഹുവാങ്. ഗൂഗിളില് എഞ്ചിനീയറായിരുന്ന ഹുവാങ് ഉയര്‍ന്ന ശമ്പളമുള്ള ജോലി ഉപേക്ഷിച്ച് തിരിച്ചെത്തിയശേഷം തുടങ്ങിയത് നാല് പുത്തന് സംരഭങ്ങളാണ്. ഹുവാങ്ങിന്റെ നാലാമത്തെ സംരഭമായ 'പിന്‍ഡുവോഡുവോ' വന്‍കുതിപ്പാണ് വിപണിയില് നേടുന്നത്.\nപിഡിഡി എന്ന ചുരുക്കപ്പേരില് വിളിക്കുന്ന സോഷ്യല് കൊമേഴസിങ്ങ് സംരംഭം രണ്ട് വര്‍ഷംകൊണ്ട് ആര്‍ജിച്ചത് 150 കോടി ഡോളറിന്റെ വിപണിമൂല്യമാണ്. ഫെയ്‌സ്ബുക്കിനോട് സാമ്യമുള്ള പിഡിഡി ഇ-കൊമേഴ്‌സിങ്ങ് വിപണിയുടെ മുഖഛായ തന്നെ മാറ്റുമെന്നാണ് കോളിന് ഹുവാന്‍ങ് പറയുന്നു.\nലളിതമാണ് പിഡിഡിയുടെ പിന്നിലുള്ള ആശയം. ഓണ്‍ലൈനില് പരിശോധിക്കുന്നതിന് മുമ്പെ താന് എന്താണ് വാങ്ങാനുദ്ദേശിക്കുന്നതെന്ന ധാരണ മിക്കപ്പോഴും ഉപഭോക്താവിനുണ്ടാകും. ആമസോണ്, ഫ്‌ളിപ്കാര്‍ട് പോലുള്ള പ്രമുഖ ഓണ്‍ലൈന് വ്യാപാര സൈറ്റുകളില് ആവശ്യമുള്ള ഉല്‍പന്നം കീവേഡ് ആയി സേര്‍ച്ച് ചെയ്യും. തുടര്‍ന്ന് വിശകലനങ്ങള് വായിച്ച് ഇഷ്ടമുള്ളവയില് നിന്ന് തെരഞ്ഞെടുക്കുകയാണ് പതിവ്. ഒരു മാളില് കൂട്ടുകാരോടൊപ്പം ഇഷ്ടപ്പെട്ടത് തിരയുന്ന അനുഭവമാണ് ഹുവാങിന്റെ പിഡിഡി തരിക. താല്‍പര്യമുള്ള ഉല്‍പന്നങ്ങളെക്കുറിച്ച് കൂട്ടുകാരുമായി ചര്‍ച്ചചെയ്യാനും അഭിപ്രായങ്ങള് സ്വരൂപിക്കാനുമുളള അവസരവുമാണ് പിഡിഡി ഒരുക്കുന്നത്. ഒരേ താല്‍പര്യക്കാരായവരോടൊപ്പം ഒരുമിച്ച് വാങ്ങിയാല് ഡിസ്‌കൗണ്ടും ലഭിക്കും. ഇ-കൊമേഴ്‌സിങ്ങ് സോഷ്യല് കൊമേഴ്‌സിങ്ങിന് വഴിമാറുന്നതിന്റെ സൂചനയാണ് പിഡിഡിയെന്ന് വിലയിരുത്തപ്പെടുന്നുണ്ട്.


സംസ്ഥാനത്ത് റാഗിങ് വിരുദ്ധ ദിനം ആചരിച്ചു | Anti-Ragging Day focus on rooting out menace - Malayalam Oneindia\nസംസ്ഥാനത്ത് റാഗിങ് വിരുദ്ധ ദിനം ആചരിച്ചു\nതിരുവനന്തപുരം: സംസ്ഥാനത്തെ എല്ലാ കോളജുകളിലും ഡിസംബര് അഞ്ച് തിങ്കളാഴ്ച റാഗിംഗ് വിരുദ്ധദിനമായി ആചരിച്ചു. കോട്ടയം എസ്എംഇ കോളജില് നഴ്സിംഗ് വിദ്യാര്‍ത്ഥിനി റാഗിംങിന്റെ പേരില് മാനഭംഗത്തിനിരയായ സംഭവത്തെ തുടര്‍ന്ന് സര്‍ക്കാരാണ് റാഗിംങ് വിരുദ്ധ ദിനം ആചരിക്കാന് തീരുമാനിച്ചത്.\nസംസ്ഥാനത്തെ എല്ലാ കോളജുകളിലും ഇതോടനുബന്ധിച്ച് വിദ്യാര്‍ത്ഥികള് റാഗിംങ് വിരുദ്ധപ്രതിജ്ഞയെടുത്തു. അധ്യാപകരും റാഗിംങ് വിരുദ്ധ ദിനാചരണത്തില് പങ്കെടുത്തു.\nഇതിനിടെ ആലപ്പുഴയിലെ ചേര്‍ത്തല എന്‍എസ്എസ് കോളജില് സംഘടിപ്പിച്ച റാഗിംങ് വിരുദ്ധപ്രവരത്തനങ്ങള് ഒരു വിഭാഗം എസ്എഫ്ഐ വിദ്യാര്‍ത്ഥികള് തടസപ്പെടുത്തി.


ഒരു റിയൽ ലൈഫ് 'വാരണം ആയിരം'; ഒരു നോക്ക് കണ്ട പ്രണയിനിയെത്തേടി യുവാവ്... -\nHome Special ഒരു റിയൽ ലൈഫ് ‘വാരണം ആയിരം’; ഒരു നോക്ക് കണ്ട പ്രണയിനിയെത്തേടി യുവാവ്…\nഒരു റിയൽ ലൈഫ് ‘വാരണം ആയിരം’; ഒരു നോക്ക് കണ്ട പ്രണയിനിയെത്തേടി യുവാവ്…\nതെന്നിന്ത്യ മുഴുവൻ ആരാധകരുള്ള സൂപ്പർ താരം സൂര്യയുടെ എക്കാലത്തെയും മികച്ച ചിത്രമാണ് ‘വാരണം ആയിരം’. ഒരിക്കൽ ട്രെയിനിൽ വച്ച് കണ്ട പെൺകുട്ടിയോട് ഇഷ്ടം പറയുന്നതിനായി ഗിറ്റാറുമായി അമേരിക്കയിൽ എത്തിയ സൂര്യ കഥാപാത്രത്തെ മനസ്സിൽ അൽപ്പം പ്രണയമുള്ള ആർക്കും മറക്കാൻ കഴിയില്ല. സൂര്യക്ക് ദേശീയ അവാർഡ് നേടിക്കൊടുത്ത ഈ ചിത്രം താരത്തിന്റെ കരിയറിലെ മികച്ച ചിത്രങ്ങളിൽ ഒന്നാണ്. അതേസമയം യഥാർത്ഥ ജീവിതത്തിലും ഒരു ‘വാരണം ആയിരം’ കഥയുമായി എത്തിയിരിക്കുകയാണ് ഒരു യുവാവ്..\nഒരിക്കൽ ട്രെയിനിൽ വച്ച് കണ്ട പെൺകുട്ടിയോട് തന്റെ പ്രണയം പറയുന്നതിനായി സിനിമാക്കഥയെ വെല്ലുന്ന രീതിയിൽ എത്തിയിരിക്കുകയാണ് ബിശ്വജിത് പടാർ എന്ന യുവാവ്. താൻ ഒരിക്കൽ മാത്രം കണ്ട ആ പെൺകുട്ടിയെ വീണ്ടും കണ്ടെത്തുന്നതിനും തന്റെ പ്രണയം പറയുന്നതിനുമായി ആറ് കിലോമീറ്റർ ദൂരത്തിൽ 4000 പോസ്റ്ററുകളാണ് ഈ കാമുകൻ പതിച്ചത്. കോന്നഗർ മുതൽ ബാലി വരെയുള്ള സ്ഥലങ്ങളിലാണ് ഇയാൾ പോസ്റ്റർ പതിച്ചുവച്ചത്.\nപോസ്റ്റർ പതിച്ചതിന് പുറമെ തന്റെ പ്രണയം പറയുന്നതിനായി ഏഴ് മിനിറ്റ് ദൈർഘ്യമുള്ള ഷോർട്ട് ഫിലിമും ഈ കാമുകൻ തയാറാക്കി. റെയിൽവേ സ്റ്റേഷനിൽ പതിപ്പിച്ച പോസ്റ്ററുകളിൽ താൻ തയാറാക്കിയ ഷോർട്ട് ഫിലിമിന്റെ ലിങ്കും ഫോൺ നമ്പറും ബിശ്വജിത് ചേർത്തിട്ടുണ്ട്. ഒരു നോക്ക് മാത്രം കണ്ട പെൺകുട്ടിയെ വീണ്ടും കാണുമ്പോൾ പെൺകുട്ടിയ്ക്ക് മനസിലാക്കാൻ ആദ്യ ദിവസം ധരിച്ച അതേ ടീ ഷർട്ടും ജീൻസും ധരിച്ചാണ് ഇയാൾ എല്ലാ ദിവസവും ഓഫിസ് സമയത്തിന് ശേഷം റെയിൽവേ സ്റ്റേഷനിൽ എത്തുക. ദിവസവും സ്റ്റേഷനിൽ എത്തി ഈ പെൺകുട്ടിയെ കാത്തുനിൽക്കുന്ന ബിശ്വജിത് തന്റെ പ്രണയിനിയെ കണ്ടെത്തുന്നതുവരെ അവൾക്കായ് കാത്തുനിൽക്കാനാണ് തീരുമാനിച്ചിരിക്കുന്നത്…


ജൂലൈയിലെ സമ്പൂർണ നക്ഷത്രഫലം ; മൂലം , പൂരാടം ,ഉത്രാടം\nകാണിപ്പയ്യൂർ നാരായണൻ നമ്പൂതിരിപ്പാട് July 03, 2021 10:41 AM IST\nമൂലം , പൂരാടം , ഉത്രാടം നക്ഷത്രക്കാർക്ക് ജൂലൈ മാസം എങ്ങനെ?\nവിദ്യാർഥികൾക്ക് പരീക്ഷകളിൽ വിജയിക്കാൻ സാധിക്കും. പരീക്ഷണനിരീക്ഷണങ്ങൾ ഈ മാസം ഒഴിവാക്കുന്നത് നന്നായിരിക്കും. പാഠ്യപദ്ധതികൾ സമർപ്പിക്കാൻ മാസത്തിന്റെ ആദ്യപകുതി അനുകൂലം. മാസത്തിന്റെ രണ്ടാമത്തെ പകുതിയിൽ അഗ്നി, ആയുധം, ധനം എന്നിവ കൈകാര്യം ചെയ്യുമ്പോൾ സൂക്ഷിക്കണം. വിദഗ്‌ധമായ ഉപദേശം കൂടാതെ ഒരു പ്രവർത്തനങ്ങൾക്കും പണം മുതൽ മുടക്കരുത്. നിലവിൽ ഉള്ള ജോലി ഉപേക്ഷിച്ച് മറ്റൊരു ജോലിക്ക് ശ്രമിക്കുന്നത് നല്ലതല്ല. പകർച്ചവ്യാധി പിടിപെടാം. ഔദ്യോഗിക യാത്രകൾ മാറ്റി വയ്‌ക്കേണ്ടി വരാം. പ്രതിസന്ധികളിൽ തളരാതെ പ്രവർത്തിക്കും. സത്യസന്ധവും നീതിയുക്തവുമായ സമീപനം സ്വീകരിച്ച് ചെയ്യുന്ന പ്രവർത്തികളിലെല്ലാം അനുകൂലമായ വിജയം കൈവരിക്കും. വാഹനം മാറ്റി വാങ്ങാനുള്ള തീരുമാനം തൽക്കാലത്തേക്ക് ഉപേക്ഷിക്കും. മൂലം നക്ഷത്രക്കാർ ഈ മാസം മുതൽ വരുന്ന ഏപ്രിൽ മാസം വരെ എല്ലാകാര്യങ്ങളിലും വളരെയധികം ശ്രദ്ധിക്കണം. നിലവിലുള്ള ജോലി ഉപേക്ഷിക്കരുത്. ദാമ്പത്യ ജീവിതത്തിൽ വിട്ടുവീഴ്ചകൾ വേണ്ടി വരും. ആത്മീയ ചിന്തകൾ മനസമാധാനത്തിന് വഴിയൊരുക്കും. മാർഗ്ഗതടസ്സങ്ങളെ അതിജീവിക്കുവാൻ അഹോരാത്രം പ്രവർത്തിക്കേണ്ടതായ സാഹചര്യവും മൂലം നക്ഷത്രക്കാർക്ക് ഈ ജൂലൈ മാസത്തിൽ യോഗം കാണുന്നു.\nതൊഴിൽമേഖലകളിലെ തടസ്സങ്ങൾ അതിജീവിക്കാൻ സാധിക്കും. ജോലിഭാരം വർധിക്കും. ഔദ്യോഗികപരമായ യാത്രകൾ പുനഃരാരംഭിക്കും. മാസത്തിന്റെ രണ്ടാമത്തെ പകുതിയിൽ പകർച്ചവ്യാധി പിടിപെടാനുള്ള സാധ്യത കാണുന്നു. നിശ്ചയിച്ചുറപ്പിച്ച കാര്യങ്ങൾക്ക് വ്യതിചലനം വന്നു ചേരും. വിദ്യാർഥികൾ പരീക്ഷകളിൽ വിജയിക്കും. ഗൃഹത്തിന്റെ അറ്റകുറ്റപ്പണികൾ തുടങ്ങി വയ്ക്കും. വ്യാപാരത്തിൽ മാന്ദ്യം അനുഭവപ്പെടുന്നതിനാൽ നേട്ടം കുറവുള്ള വിഭാഗങ്ങൾ ഒഴിവാക്കും. പ്രത്യുപകാരം ചെയ്യാനുള്ള അവസരം ലഭിക്കുന്നതു വഴി കൃതാർഥതയ്ക്ക് യോഗം കാണുന്നു. സ്വപ്‌നങ്ങൾ സാക്ഷാത്കരിക്കും. ശമ്പളവർധനവ് മുൻകാല പ്രാബല്യത്തോടെ ഗഡുക്കളായി ലഭിക്കാനുമുള്ള സാഹചര്യം പൂരാടം നക്ഷത്രക്കാർക്ക് ഈ ജൂലൈ മാസത്തിൽ യോഗം കാണുന്നു.\nഔദ്യോഗിക മേഖലകളിൽ അധികാര പരിധി വർധിക്കും. വിദ്യാർഥികൾക്ക് അനുകൂലമായ സമയം. ഇന്റർവ്യൂ, സന്ധിസംഭാഷണം, ചർച്ചകൾ എന്നിവ തൃപ്തികരമായി അവതരിപ്പിക്കാൻ സാധിക്കും. സാമ്പത്തിക കാര്യങ്ങളിൽ കൂടുതൽ ശ്രദ്ധ കേന്ദ്രീകരിക്കും. വിരോധികളായിരുന്ന പലരും അനുകൂലമായിത്തീരും. ആത്മവിശ്വാസത്തോടെ ചെയ്യുന്ന കർമപഥങ്ങളിൽ അനുകൂലമായ വിജയം കൈവരിക്കും. കാർഷിക മേഖലകളിൽ നിന്ന് ആദായം ലഭിക്കും. ദാമ്പത്യ ജീവിതത്തിൽ അസ്വാരസ്യങ്ങൾ ഉണ്ടാകാതെ സൂക്ഷിക്കണം. വ്യാപാരവിപണന മേഖലകളുമായി ബന്ധപ്പെട്ട യാത്രകൾ പുനഃരാരംഭിക്കും. ഭക്ഷ്യവിഷബാധ ഏൽക്കാതിരിക്കാൻ ശ്രദ്ധിക്കണം. ആരോഗ്യകാര്യങ്ങളിൽ കൂടുതൽ ശ്രദ്ധിക്കണം. മംഗളകർമങ്ങളിൽ പങ്കെടുക്കും. അഭിമുഖീകരിക്കുന്ന വിഷയങ്ങളിൽ വിജയം കൈവരിക്കുവാൻ അഹോരാത്രം പ്രവർത്തിക്കേണ്ടി വരും. ജീവകാരുണ്യ പ്രവർത്തനങ്ങളിൽ പങ്കെടുക്കും. വേണ്ടപ്പെട്ടവരുടെ വിഷമതകൾക്ക് ശാശ്വത പരിഹാരം നിർദേശിക്കാൻ സാധിക്കും. വസ്തുതർക്കത്തിൽ നിഷ്‌പക്ഷ മനോഭാവം സ്വീകരിക്കുന്നത് നന്നായിരിക്കും. പൂർവീകമായ സ്വത്ത് രേഖാപരമായി ലഭിക്കും. സർവർക്കും തൃപ്തികരമായ നിലപാട് സ്വീകരിക്കുന്നത് വഴി സൽകീർത്തി, സജ്‌ജനപ്രീതി എന്നിവ വന്നു ചേരാനും ഉത്രാടം നക്ഷത്രക്കാർക്ക് ഈ ജൂലൈ മാസത്തിൽ യോഗം കാണുന്നു.\nEnglish Summary: Monthly Prediction by Kanippayyur July 2021 / Moolam , Pooradam , Uthradam


കോണ്‍ഗ്രസിന് വന് തിരിച്ചടി; തിരഞ്ഞെടുപ്പിന് മുമ്പ് 700 എഫ്ബി പേജുകള് ഒഴിവാക്കി, വിശദീകരണം ഇങ്ങനെ.. | Facebook Removes 687 Pages, Accounts Linked To Congress Ahead Of Polls - Malayalam Oneindia\n38 min ago ദൂബ് മാരോ... കോണ്‍ഗ്രസിനെ കടന്നാക്രമിച്ച് നരേന്ദ്ര മോദി; പ്രചാരണം അന്തിമഘട്ടത്തിലേക്ക്\n47 min ago തിര‍ഞ്ഞെടുപ്പ് റാലിക്കിടെ ശിവസേന എംപിക്ക് കുത്തേറ്റു: ആക്രമിച്ചത് റാലിയിലെത്തിയ അജ്ഞാതര്!!\n50 min ago അയോധ്യയിൽ രാമക്ഷേത്ര നിർമ്മാണം ഡിസംബർ 6ന് ആരംഭിക്കുമെന്ന് ബിജെപി എംപി, ബാബറി മസ്ജിദ് തകർത്ത ദിനം\nകോണ്‍ഗ്രസിന് വന് തിരിച്ചടി; തിരഞ്ഞെടുപ്പിന് മുമ്പ് 700 എഫ്ബി പേജുകള് ഒഴിവാക്കി, വിശദീകരണം ഇങ്ങനെ..\nPublished: April 1 2019, 16:21 [IST]\nദില്ലി: ലോക്‌സഭാ തിരഞ്ഞെടുപ്പ് അടുത്തുവരവെ കോണ്‍ഗ്രസിന് സോഷ്യല് മീഡിയ അതികായരായ ഫേസ്ബുക്കിന്റെ വക തിരിച്ചടി. കോണ്‍ഗ്രസുമായി ബന്ധമുള്ള 700ഓളം പേജുകളും അക്കൗണ്ടുകളും റിമൂവ് ചെയ്തു. കണ്ടന്റ് അടിസ്ഥാനമാക്കിയല്ല നടപടി. പകരം ആധികാരികമല്ലാത്ത സ്വഭാവത്തോട് കൂടിയ പേജുകളും അക്കൗണ്ടുകളുമാണ് നീക്കിയത്.\nകോണ്‍ഗ്രസിന്റെ ഐടി സെല്ലുമായി ബന്ധപ്പെട്ട് പ്രവര്‍ത്തിക്കുന്ന പേജുകളാണ് നീക്കിയത്. കോണ്‍ഗ്രസിന്റെ പ്രചാരണത്തിന് വേണ്ടി ഉപയോഗിച്ചിരുന്ന പേജുകളാണിത്. കോണ്‍ഗ്രസ് നേതൃത്വം വിഷയത്തില് ഇതുവരെ പ്രതികരിച്ചിട്ടില്ല. 687 പേജുകളും അക്കൗണ്ടുകളുമാണ് നീക്കിയതെന്ന് ഫേസ്ബുക്കിന്റെ സൈബര് സെക്യൂരിറ്റി പോളിസി മേധാവി മാധ്യമങ്ങളോട് പറഞ്ഞു.\nഫേസ്ബുക്കിന്റെ നിരീക്ഷണ സംവിധാനമാണ് മിക്ക പേജുകളും റിമൂവ് ചെയ്തത്. ആധികാരികമല്ല എന്നതാണ് കാരണം. എല്ലാ പേജുകള്‍ക്കും പൊതുസ്വഭാവവുമുണ്ട്. ഇതില് പലതും വ്യാജ അക്കൗണ്ടുകളാണെന്നും കണ്ടെത്തിയെന്നും ഫേസ്ബുക്ക് പ്രതിനിധി പറഞ്ഞു.\nതിരഞ്ഞെടുപ്പ് അടുത്തുവരുന്ന സാഹചര്യത്തില് സോഷ്യല് മീഡിയ കമ്പനികള്‍ക്ക് സര്‍ക്കാര് കര്‍ശന നിര്‍ദേശം നല്‍കിയിരുന്നു. തിരഞ്ഞെടുപ്പ് നടപടികളില് സ്വാധീനിക്കുന്ന വിധത്തില് ഇടപെടലുണ്ടാകുന്നത് തടയണമെന്നാണ് സര്‍ക്കാര് ആവശ്യപ്പെട്ടിരുന്നത്. തൊട്ടുപിന്നാലെയാണ് വ്യാജ അക്കൗണ്ടുകള് നിരീക്ഷിച്ചതും റിമൂവ് ചെയ്തിരിക്കുന്നതും.\nfacebook lok sabha elections 2019 congress ഫേസ്ബുക്ക് ലോക്സഭ തിരഞ്ഞെടുപ്പ് 2019 കോണ്‍ഗ്രസ്\nFacebook Removes 687 Pages, Accounts Linked To Congress Ahead Of Polls\nStory first published: Monday, April 1, 2019, 16:21 [IST]


Afteralong gap, Sarayu gotagood role in Ranjith Shankar's Varsham - Malayalam Filmibeat\nNews 'എന്താണ് സംഭവിക്കുന്നത് എന്നറിയില്ല, വീഡിയോകൾ കാണാനില്ല, താനറിയാതെ ലൈവ്', മേതിൽ ദേവികയുടെ കുറിപ്പ്\nSports IPL 2021: വെടിക്കെട്ടിനൊരുങ്ങി ദുബായ്, മുംബൈ- സിഎസ്‌കെ ക്ലാസിക്ക് ആര്‍ക്കാവും? എല്ലാമറിയാം\nവര്‍ഷങ്ങള്‍ക്ക് ശേഷം സരയുവിന് കിട്ടിയ വര്‍ഷം\n| Published: Monday, November 10, 2014, 15:40 [IST]\n'ചക്കരമുത്ത്' എന്ന ചിത്രത്തിലൂടെയാണ് സരയു വെള്ളിത്തിരയില് എത്തുന്നത്. പ്രായത്തില് കവിഞ്ഞതും അല്ലാത്തതുമായ ഒത്തിരി വേഷങ്ങള് ചെയ്ത് സമാന്യം മോശമില്ലാരീതിയില് പോകുകയായിരുന്ന സരയുവിന് കഴിഞ്ഞ ഒന്ന് രണ്ട് വര്‍ഷങ്ങളായി നല്ല കഥാപാത്രങ്ങളൊന്നും കിട്ടിയിരുന്നില്ല. അപ്പോഴാണ് വര്‍ഷം വന്നത്. അതെ രഞ്ജിത്ത് ശങ്കറിന്റെ വര്‍ഷം\nആശ ശരത്ത് ചെയ്യുന്ന കഥാപാത്രത്തിന്റെ അനുജത്തിയുടെ വേഷമാണ് സരയുവിന്. ചിത്രത്തില് സരയു നല്ല പ്രകടനമാണ് കാഴ്ച വച്ചതെന്ന് സംവിധായകന് രഞ്ജുത്തും പ്രധാന കഥാപാത്രങ്ങളായ ആശ ശരത്തും മമ്മൂട്ടിയും സമ്മതിച്ചു. അപ്പോള് സരയു വന്ന വഴി കാണാന് വാനക്കാര്‍ക്കും ആഗ്രഹമുണ്ടാവില്ലെ. തുടര്‍ന്ന് വായിക്കൂ.\nചക്കരമുത്ത് എന്ന ചിത്രത്തിലൂടെയാണ് സരയുവിന്റെ അരങ്ങേറ്റം. ചിത്രത്തില് വിജയരാഘവന്റെ മകളുടെ വേഷമാണ് സരയുവിന്. പിന്നീട് വെറുതെ ഒരു ഭാര്യ, സുല്‍ത്താന് എന്നീ ചിത്രങ്ങളില് സഹതാരമായി എത്തി.\nകപ്പല് മുതലാളി എന്ന ചിത്രത്തിലൂടെയാണ് നായികയായി വെള്ളിത്തിരയിലെത്തുന്നത്.\nതുടര്‍ന്ന് ചേകവര്, ഇങ്ങനെയും ഒരാള്, കരയിലേക്കൊരു കടല്‍ദൂരം, ഫോര് ഫ്രണ്ട്‌സ്, കന്യാകുമാരി എക്‌സ്പ്രസ്, സഹസ്രം, നാടകമേ ഉലകം തുടങ്ങിയ ചിത്രങ്ങളില് സഹനടിയായി പ്രത്യക്ഷപ്പെട്ടു.\nജയരാജ് സംവിധാനം ചെയ്ത 'നായിക'യിലും സരയു സഹനടിയായിരുന്നെങ്കിലും ശ്രദ്ധിക്കപ്പെടുന്ന വേഷമായിരുന്നു. സരയുവിന്റെ അഭിനയം നോട്ട് ചെയ്യപ്പെട്ടു.\nജനപ്രിയന്, ഓര്‍ക്കുട്ട് ഒരു ഓര്‍മ്മക്കൂട്ട്, ഹസ്ബന്റ്‌സ് ഇന് ഗോവ, നിദ്ര, ഹീറോ, ഭൂമിയുടെ അവകാശികള്, ഹൗസ് ഫുള്, മണി ബാങ്കിങ് പൊലീസ്, ടൂറിസ്റ്റ് ഹോം, ഒന്നുമിണ്ടാതെ അങ്ങനെ 2014 ഇതുവരെ ചെറുതും വലുതുമായ ഒത്തിരി ചിത്രങ്ങളില് വേഷമിട്ടെങ്കിലും സരയു സരയുവായി തന്നെ നിന്നു.\nഅതിനിടയില് സരയു രണ്ട് തമിഴ് സിനിമകളില് അഭിനയിച്ചു. കാദലിക്ക് മരണമില്ലൈ, തീ കുളിക്കും പച്ചൈ മരം എന്ന ചിത്രവും\nഈ സരയുവിനെ അങ്ങനെയങ്ങ് ചെറുതായി കാണേണ്ട കേട്ടോ. ആളൊരു സംവിധായികയും എഴുത്തുകാരിയുമാണ്. പച്ച എന്ന പേരില് ഒരു ഹ്രസ്വചിത്രം സ്വന്തമായി എഴുതി സംവിധാനം ചെയ്തിട്ടുണ്ട്\nഅങ്ങനെ ഒരു മാറ്റമില്ലാതെ പോകുമ്പോഴാണ് രഞ്ജിത്ത് ശങ്കറിന്റെ വര്‍ഷം വന്നത്. ചിത്രത്തില് നായികാ കഥാപത്രത്തിന്റെ അനുജത്തിയാണ് സരയു.\nഎറണാകുളം മഹാരാജസ് കോളേജില് ബിഎ ലിറ്ററേച്ചര് കഴിഞ്ഞ സരയു ഇപ്പോള് അന്നമലൈ യൂണിവേഴ്‌സിറ്റിയില് ലിറ്ററേച്ചറില് പിജി ചെയ്തുകൊണ്ടിരിക്കുകയാണ്. അതിനിടയിലാണ് അഭിനയം.\nRead more about: sarayu varsham actress ranjith sankar film സരയു വര്‍ഷം നടി രഞ്ജിത്ത് ശങ്കര് സിനിമ\nAfteralong gap, Sarayu gotagood role in Ranjith Shankar's Varsham\nStory first published: Monday, November 10, 2014, 15:40 [IST]


നോക്കിയ തലവനായി ഒരു ഇന്ത്യക്കാരന് നിയമിതനാകാന് സാധ്യത - TechLokam\nഭാരതീയന് ആയതില് നമുക്ക് അഭിമാനംകൊള്ളാം കാരണം സത്യ നാദെല്ലക്ക് പിന്നാലെ ലോകത്തെ മറ്റൊരു പ്രമുഖ ടെക്നോളജി സ്ഥാപനമായ നോക്കിയയുടെ സിഇഒ സ്ഥാനത്തേക്ക് ഒരു ഇന്ത്യക്കാരന് നിയമിതനാകാന് സാധ്യത. രാജീവ് സുരി സൂരി എന്നാണ് അദ്ദേഹത്തിന്റെ പേര്. നോക്കിയയുടെ നിലവിലുള്ള സിഇഒ സ്റ്റീവ് എലോപ്പ് മാറുന്ന ഒഴിവിലേക്കാണ് അദ്ദേഹം വരിക.\nമൈക്രോസോഫ്റ്റ് നോക്കിയയെ ഏറ്റെടുത്തതിനെ തുടര്‍ന്ന് ഇപ്പോള് സിഇഒ സ്ഥാനത്തുള്ള സ്റ്റീവ് എലോപ്പിനെ മൈക്രോസേോഫ്റ്റ് ഡയറക്ടര് ബോര്‍ഡിലേക്ക് തെരഞ്ഞെടുത്തിട്ടുണ്ട്. ഈ കാരണത്താലാണ് നോക്കിയ പുതിയ സിഇഒയെ തേടുന്നത്. കഴിഞ്ഞ വര്‍ഷം 7.5 ബില്യണ് അമേരിക്കന് ഡോളറിനാണ് മൈക്രോസോഫ്റ്റ് നോക്കിയയുടെ മൊബൈല് ബിസിനസ്സ് എറ്റെടുത്തത്. എന്നാല് ഈ കരാര് ഈ മാര്‍ച്ചില് മാത്രമേ പൂര്‍ത്തിയാവൂ. ഈ കരാര് പ്രാബല്യത്തില് വന്നാല് മാത്രമേ സ്റ്റീവ് എലോപ്പിന് മൈക്രോസേോഫ്റ്റ് ഡയറക്ടര് ബോര്‍ഡിലേക്ക് പോകാന് കഴിയൂ. അപ്പോള് വരുന്ന ഒഴിവിലേക്ക് ഏറ്റവും കൂടുതല് സാധ്യത കല്‍പ്പിക്കപെടുന്ന വ്യക്തി രാജീവ് സുരിയാണ്.\nഇന്ത്യയില് 1967ല് ജനിച്ച രാജീവ് സുരി മാഗ്ലൂര് സര്‍വ്വകലാശാലയില് നിന്നാണ് ഇലക്ട്രോണിക്സ് ആന്‍ഡ് ടെലികമ്മ്യൂണിക്കേഷനില് എഞ്ചിനീയറിങ്ങ് ബിരുദം നേടിയത്. 1995ല് ആണ് രാജീവ് നോക്കിയയില് ചേര്‍ന്നത്. രാജീവ് സുരി ഇപ്പോള് നോക്കിയ ടെലികോം നെറ്റ്വര്‍ക്ക് ഉപകരണ വിഭാഗം തലവനാണ്.


കാഞ്ഞിരപ്പള്ളിയിൽ കേരളോത്സവത്തോട് അനുബന്ധിച്ച് റാലി നടത്തി | kanjirappallyNEWS.com\nകാഞ്ഞിരപ്പള്ളി : കാഞ്ഞിരപ്പള്ളി പഞ്ചായത്തിന്റെ കേരളോത്സവം 16, 17, 18 തീയതികളിൽ കാഞ്ഞിരപ്പള്ളിയിൽ വച്ച് നടക്കും.\nകേരളോത്സവത്തോട് അനുബന്ധിച്ച് നടന്ന ഘോഷയാത്ര കാഞ്ഞിരപ്പള്ളി മൈക്ക ജങ്ക്ഷൻനിൽ നിന്നും ആരംഭിച്ചു ടൌണ് ചുറ്റി ടൌണ് ഹാളിൽ സമാപിച്ചു .\nസാംസ്കാരിക ഘോഷയാത്രയില് ആയിരത്തോളംപേര് പങ്കെടുത്തു. വാദ്യമേളങ്ങള്, നിശ്ചലദൃശ്യങ്ങള്, പ്രച്ഛന്ന വേഷങ്ങള് എന്നിവ ഘോഷയാത്രയ്ക്ക് കൊഴുപ്പേകി. ടൌണ് ചുറ്റിയെത്തിയ ഘോഷയാത്ര പഞ്ചായത്ത് ടൌണ് ഹാള് പരിസരത്ത് സമാപിച്ചു\nതുടർന്ന് നടന്ന യോഗത്തിൽ കാഞ്ഞിരപ്പള്ളി പഞ്ചായത്ത് പ്രസിഡണ്ട് അഡ്വ. പി ഏ ഷമീർ അധ്യക്ഷനായി .\nബ്ലോക്ക് പഞ്ചായത്ത് പ്രസിഡണ്ട് പി ജയചന്ദ്രൻ യോഗം ഉദ്ഘാടനം ചെയ്തു . മറിയാമ്മ ടീച്ചർ മുഖ്യ പ്രഭാഷണം നടത്തി . പഞ്ചായത്ത് മെമ്പർമാർ, കുടുംബ ശ്രീ പ്രവർത്തകർ തുടങ്ങിയവർ റാലിയിൽ പങ്കെടുത്തു .\nനാളെ രാവിലെ 10.30 ന് പഞ്ചായത്ത് കോണ്‍ഫറന്‍സ് ഹാളില് കലാമല്‍സരങ്ങളും, 18,19 തീയതികളില് എകെജെഎം സ്കൂള് ഗ്രൌണ്ടില് കായിക മല്‍സരങ്ങളും 19ന് പട്ടിമറ്റം മിറാജ് സ്റ്റേഡിയത്തില് വോളിബോള് മല്‍സരവും നടത്തും.\n15 വയസിനും 40 വയസിനും ഇടയില് പ്രായമുള്ള പങ്കെടുക്കാന് താല്‍പ്പര്യമുള്ളവര്‍ക്ക് ഇന്ന് ഉച്ചകഴിഞ്ഞ് മൂന്ന് വരെ പഞ്ചായത്ത് ഓഫീസില് പേരു രജിസ്റ്റര് ചെയ്യാം. പഞ്ചായത്തില് സ്ഥിര താമസക്കാരനാണെന്ന വാര്‍ഡ് മെംബറുടെ സാക്ഷ്യപത്രം, വയസ് തെളിയിക്കുന്ന രേഖയും ഹാജരാക്കണം.


കൊറോണ ഭീതിയിൽ സംസ്ഥാനം; കോട്ടയത്ത് വൈറസ് സ്ഥിരീകരിച്ച രോഗിയുടെ നില ഗുരുതരം - Janayugom Online\nകൊറോണ ഭീതിയിൽ സംസ്ഥാനം; കോട്ടയത്ത് വൈറസ് സ്ഥിരീകരിച്ച രോഗിയുടെ നില ഗുരുതരം\nകൊറോണ ഭീതിയിൽ സംസ്ഥാനത്ത് കനത്ത ജാഗ്രതയാണ്. നിരവധിപേരാണ് ആശുപത്രിയിലും വീട്ടിലുമായി നിരീക്ഷണത്തിൽ കഴിയുന്നത്. അതേസമയം കൊറോണ വൈറസ് ബാധിച്ച് കോട്ടയം മെഡിക്കൽ കോളേജിൽ ചികിത്സയിൽ കഴിയുന്ന രോഗിയുടെ നില ഗുരുതരമായി തുടരുകയാണ്.\nകൊറോണ ബാധ സ്ഥിരീകരിച്ച ഇറ്റലിയിൽ നിന്നെത്തിയ റാന്നി സ്വദേശിനിയുടെ മാതാവ് 89 കാരിയുടെ ആരോഗ്യ നിലയാണ് ആശങ്കയിൽ തുടരുന്നത്. മാതാവിന് പ്രമേഹരോഗവും പിതാവിന് ഹൃദ്രോഗവും ഉണ്ട്. ഇരുവരെയും തീവ്രപരിചരണ വിഭാഗത്തിലേയ്ക്ക് മാറ്റിയിട്ടുണ്ട്.\nഇറ്റലിയിൽ നിന്നെത്തിയ ദമ്പതികളുടെ മകനും മരുമകളും കോട്ടയം ആശുപത്രിയിൽ ചികിത്സയിൽ തുടരുകയാണ്. ഇവരുടെ കുട്ടിയുടെ പരിശോധനാ ഫലം ലഭിക്കാനുണ്ട്. ചെങ്കളത്ത് ഇവർ ആദ്യം സന്ദർശിച്ച ഡോക്ടറെ വീട്ടിൽ നിരീക്ഷണത്തിലാക്കിയിട്ടുണ്ട്. ചെങ്കളത്തുള്ള മൊത്തം 28 പേരാണ് ഇറ്റലിയിൽ നിന്നുള്ള ദമ്പതികളുമായി നേരിട്ട് ബന്ധം പുലർത്തിയത്. ഈ 28 പേരോടും വീട്ടിൽ കഴിയാൻ കർശന നിർദേശം നൽകിയിട്ടുണ്ട്.\nEnglish Summary; corona virus, 89 year old woman critical\nവിദേശ ഇന്ത്യക്കാർക്ക് ഏർപ്പെടുത്തിയ യാത്രാവിലക്ക് കേന്ദ്രസർക്കാർ പിൻവലിക്കണം; മുഖ്യമന്ത്രി\nപക്ഷിപ്പനിയെന്ന് സംശയം; പാലക്കാട് 15 താറാവുകൾ ചത്തു\nവീണ്ടും വിചിത്ര ഉത്തരവുമായി ലക്ഷദ്വീപ് അഡ്മിനിസ്‌ട്രേറ്റര്; തേങ്ങയും ഓലയും ഇനി പറമ്പിലിടേണ്ട\nനീലവിപ്ലവം; എംപിഇഡിഎ‑യുടെ ത്രിദിന അന്താരാഷ്ട്ര സമുദ്രോത്പന്നഭക്ഷ്യമേള നാളെ മുതൽ\nപുത്തൂര് സുവോളജിക്കല് പാര്‍ക്ക്: വന്യ ജീവികളെ ഒക്ടോബര് മുതല് എത്തിക്കും: മന്ത്രി എ കെ ശശീന്ദ്രന്


മൂന്നു വയസുളള പെണ്‍കുഞ്ഞിനെ കൂട്ടബലാത്സംഗം ചെയ്ത് തലയറുത്ത് കൊലപ്പെടുത്തി - IBC Live\nജംഷഡ്പൂര്: ജാര്‍ഖണ്ഡില് മൂന്നു വയസുളള പെണ്‍കുഞ്ഞിനെ കൂട്ടബലാത്സംഗം ചെയ്ത് തലയറുത്ത് കൊലപ്പെടുത്തി. തെല്‍കോ പൊലീസ് സ്റ്റേഷന് പരിധിയില് ചൊവ്വാഴ്ച രാത്രിയാണ് പ്ലാസ്റ്റിക് ബാഗില് പൊതിഞ്ഞ തലയില്ലാത്ത കുഞ്ഞിന്റെ മൃതശരീരം പൊലീസ് കണ്ടെടുത്തത്. കുഞ്ഞിന്റെ തല എവിടെയാണെന്ന് കണ്ടെത്താന് പൊലീസ് നായയുടെ സഹായത്തോടെ തിരച്ചില് നടക്കുകയാണെന്ന് സൂപ്രണ്ട് ഓഫ് പൊലീസ് (റെയില്‍വേ) എതേശം വാഖറിബ് പറഞ്ഞു. സംഭവത്തില് രണ്ടുപേരെ അറസ്റ്റ് ചെയ്തിട്ടുണ്ട്.\nകഴിഞ്ഞ വെളളിയാഴ്ചയാണ് കുഞ്ഞിനെ കാണാതായത്. ടാറ്റനഗര് റെയില്‍വേ സ്റ്റേഷനിലെ ഫ്‌ലാറ്റ്‌ഫോമില് അമ്മയ്‌ക്കൊപ്പം കിടന്നുറങ്ങുകയായിരുന്ന പെണ്‍കുഞ്ഞിനെ രണ്ടുപേര് ചേര്‍ന്ന് തട്ടിക്കൊണ്ടുപോവുകയായിരുന്നു. പശ്ചിമ ബംഗാളിലെ പുരുലിയ സ്വദേശിയാണ് കുഞ്ഞിന്റെ അമ്മ. ഭര്‍ത്താവിനെ ഉപേക്ഷിച്ച് മറ്റൊരു പുരുഷനൊപ്പമാണ് ഇവര് റെയില്‍വേ സ്റ്റേഷനിലെത്തിയത്. മൂന്നുപേരും സ്റ്റേഷനിലെ പ്ലാറ്റ്‌ഫോമില് കിടന്നുറങ്ങുകയായിരുന്നു. രാത്രിയില് ഉറക്കത്തില്‍നിന്നും ഉണര്‍ന്നപ്പോഴാണ് മകളെ കാണാനില്ലെന്ന് അമ്മ മനസിലാക്കിയതെന്ന് വാഖറിബ് പറഞ്ഞു.\nപൊലീസില് പരാതി നല്‍കിയ കുഞ്ഞിന്റെ അമ്മ തന്റെ കൂടെയുണ്ടായിരുന്ന പുരുഷന് സംഭവുമായി ബന്ധമുണ്ടെന്ന് സംശയിക്കുന്നതായി പൊലീസിനോട് പറഞ്ഞിരുന്നു. മകളെ കാണാതായശേഷം ഇയാളെയും കാണാതായതാണ് സംശയത്തിന് കാരണം. ഇയാളെ പൊലീസ് കസ്റ്റഡിയിലെടുത്തിട്ടുണ്ട്. സംഭവവുമായി ഇയാള്‍ക്ക് എന്തെങ്കിലും ബന്ധമുണ്ടോയെന്ന് അന്വേഷിക്കുന്നുണ്ടെന്ന് പൊലീസ് വ്യക്തമാക്കി.\nഫ്‌ലാറ്റ്‌ഫോമിലെ സിസിടിവി ദൃശ്യങ്ങള് പൊലീസ് ശേഖരിച്ചിട്ടുണ്ട്. ഇതില് നിന്നാണ് അറസ്റ്റിലായ 30 ന് അടുത്ത് പ്രായമുളള രണ്ടുപേരാണ് പ്രതികളെന്ന് പൊലീസ് കണ്ടെത്തിയത്. ബലാല്‍സംഗത്തിനുശേഷം കുഞ്ഞിനെ കഴുത്തു ഞെരിച്ചാണ് കൊലപ്പെടുത്തിയതെന്നും അതിനുശേഷം തലയറുത്തു മാറ്റിയെന്നും പ്രതികള് കുറ്റ സമ്മതം നടത്തിയിട്ടുണ്ട്. പ്രതികള് നല്‍കിയ വിവരം അനുസരിച്ചാണ് മൃതശരീരം കണ്ടെടുത്തത്. പക്ഷേ കുഞ്ഞിന്റെ തല കണ്ടെടുക്കാനായിട്ടില്ലെന്ന് വാഖറിബ് പറഞ്ഞു. പ്രതികളെ 14 ദിവസത്തെ കസ്റ്റഡിയില് വിട്ടു.


checking in champakkara market: video of no mask and social distancing in champakkara market - മാസ്കുമില്ല, സാമൂഹിക അകലവുമില്ല; ചമ്പക്കര മാര്‍ക്കറ്റില് ഇരുപതോളം പേര് കസ്റ്റഡിയില്, Watch Video | Samayam Malayalam\nvideo of no mask and social distancing in champakkara market\nമാസ്കുമില്ല, സാമൂഹിക അകലവുമില്ല; ചമ്പക്കര മാര്‍ക്കറ്റില് ഇരുപതോളം പേര് കസ്റ്റഡിയില്\nചമ്പക്കര മാര്‍ക്കറ്റില് പോലീസിന്‍റേയും കൊച്ചി നഗരസഭാ ഉദ്യോഗസ്ഥരുടെയും മിന്നല് പരിശോധന. രാവിലെ അഞ്ച് മണി മുതല് ഒന്നര മണിക്കൂര് നീണ്ട പരിശോധനയില് ഇരുപതിലധികം പേരെ കസ്റ്റഡിയിലെടുത്തു. മാസ്ക് ധരിക്കാത്തവരെയും സാമൂഹിക അകലം പാലിക്കാത്തവരെയുമാണ് കസ്റ്റഡിയിലെടുത്തത്. മാര്‍ക്കറ്റില് കൊവിഡ് മാനദണ്ഡങ്ങള് പാലിക്കാതെയാണ് വില്‍പ്പനയെന്ന പരാതി ഉയര്‍ന്നതിനെ തുടര്‍ന്നായിരുന്നു പരിശോധന.\n04 Jul 2020, 3:35PM ISTViews: 1022\nചെല്ലാനം മാര്‍ക്കറ്റില് പരിശോധന എറണാകുളം കൊവിഡ് Ernakulam news Covid in Ernakulam checking in champakkara market\nWeb Title : video of no mask and social distancing in champakkara market


ബിഷപ്പ് ഫ്രാൻസിസ് കാലിസ്റ്റിനെ പോണ്ടിച്ചേരിയുടെ പുതിയ ആർച്ച് ബിഷപ്പായി നിയമിച്ചു. | MarianVibes\nHome Catholic news ബിഷപ്പ് ഫ്രാൻസിസ് കാലിസ്റ്റിനെ പോണ്ടിച്ചേരിയുടെ പുതിയ ആർച്ച് ബിഷപ്പായി നിയമിച്ചു.\nപോണ്ടിച്ചേരിയുടെ പുതിയ ആർച്ച് ബിഷപ്പായി ഫ്രാൻസിസ് കലിസ്റ്റിനെ (64) ഫ്രാൻസിസ് മാർപാപ്പാ നിയമിച്ചു. മാർച്ച് 19(ഇന്നലെ)യാണ് ഇത് സംബന്ധിച്ച ഉത്തരവ് വത്തിക്കാൻ പുറത്തുവിട്ടത് .\n1957 നവംബർ 23-ന് കോട്ടാർ രൂപതയിലെ കന്യാകുമാരി ജില്ലയിലെ റീത്തപുരത്താണ് ബിഷപ്പ് ഫ്രാൻസിസ് കാലിസ്റ്റ് ജനിച്ചത്. റീത്തപുരത്തെ പ്രാഥമിക വിദ്യാലയത്തിൽ പഠിച്ച അദ്ദേഹം പിന്നീട് മീററ്റിലെ സെന്റ് ജോൺസിലെ മൈനർ സെമിനാരിയിൽ ചേർന്നു. തത്ത്വചിന്തയ്ക്കും ദൈവശാസ്ത്ര പഠനത്തിനുമായി റാഞ്ചിയിലെ സെന്റ് ആൽബർട്ടിന്റെ പ്രധാന സെമിനാരിയിൽ അദ്ദേഹം പരിശീലനം തുടർന്നു. 1982 ഡിസംബർ 30-ന് മീററ്റിൽ വച്ച് വൈദികനായി അഭിഷേകം ചെയ്യപ്പെട്ട അദ്ദേഹം അതേ രൂപതയിൽ തന്നെ സ്ഥാനാരോഹണം ചെയ്തു.\nസ്ഥാനാരോഹണത്തിനുശേഷം : 1982-1984: വികാരി, സേക്രഡ് ഹാർട്ട് ചർച്ച്, റൂർക്കി; 1984-1986: വികാരി, സെന്റ് പയസ് ചർച്ച്, ബച്ചറോൺ; 1986-1989: പാസ്റ്റർ, സെന്റ് ജെയിംസ് ചർച്ച്, സിർസനാൽ വില്ലേജ്; 1989-1995: പാസ്റ്റർ, സെന്റ് പോൾസ് ചർച്ച്, ക്രിസ്റ്റ്നഗർ; 1995-1999: പാസ്റ്റർ, സെന്റ് ഫ്രാൻസിസ് ചർച്ച്, സ്വാർ; 1999-2002: റെക്ടർ, സെന്റ് ജോൺസ് മൈനർ സെമിനാരി, “ഔവർ ലേഡി ഓഫ് ഗ്രേസസ്” എന്ന ബസിലിക്ക ദേവാലയത്തിന്റെ അഡ്മിനിസ്ട്രേറ്റർ, സർധന; 2002-2008: റെക്ടർ, സെന്റ് ഫ്രാൻസിസ് സേവ്യർ റീജിയണൽ ഫിലോസഫേറ്റ്, എത്മാദ്പൂർ, ആഗ്ര അതിരൂപത. 1992 മുതൽ 2002 വരെ സുവിശേഷവൽക്കരണത്തിന്റെ രൂപതാ ഡയറക്ടറയും സേവനമനുഷ്ഠിച്ചിട്ടുണ്ട്.\nബെനഡിക്ട് പതിനാറാമൻ മാർപാപ്പ അദ്ദേഹത്തെ മീററ്റിലെ മൂന്നാമത്തെ ബിഷപ്പായി നിയമിക്കുകയും 2009 ഫെബ്രുവരി 8-ന് ബിഷപ്പായി നിയമിക്കുകയും ചെയ്തു. നിലവിൽ CCBI വനിതാ കമ്മീഷൻ ചെയർമാനും നാഷണൽ കരിസ്മാറ്റിക് സർവീസ് ടീമിന്റെ എപ്പിസ്കോപ്പൽ ഉപദേശകനുമാണ് അദ്ദേഹം.\nPrevious articleമാർച്ച് 20: ലിന്‍ഡിസ്ഫാര്‍ണെയിലെ വിശുദ്ധ കുത്ബെര്‍ട്ട്..\nNext articleയുക്രൈൻ – റഷ്യ, ചർച്ചകൾക്ക് മധ്യസ്ഥതയ്ക്ക് തയാറാണെന്ന വത്തിക്കാന്റെ നിർദേശത്തെ വിലമതിക്കുന്നതായി റഷ്യ\nകരുണയുള്ളവർ ഭാഗ്യവാന്മാർ എന്തെന്നാൽ അവർക്ക് കരുണ ലഭിക്കും….”\nആഗോള കുടുംബ വർഷത്തിൽ പങ്കുചേർന്ന് ഇടുക്കി രൂപതയും…..\nറെനോ രൂപതക്ക് പുതിയ ഇടയൻ…\nപൂർണമായും കത്തിനശിച്ച വീട്ടിൽ കേടുപാടുകൾ ഏൽക്കാതെ നിലനിൽക്കുന്ന മാതാവിന്റെ രൂപം വൈറലാകുന്നു.\nപുതുപ്പള്ളി പെരുന്നാളിന് ഒരുക്കങ്ങളായി\nമാർ ജോസഫ് കല്ലറങ്ങാട്ടിന്റെ ശ്രമഫലമായി എംജി യൂണിവേഴ്സിറ്റിയിൽ എം.എ സുറിയാനി കോഴ്സ്…\nകമ്മ്യൂണിസത്തിന് എതിരെ പ്രസംഗിച്ചതിന് വൈദികന് വധഭീഷണി…


പൃഥ്വിരാജ് ബോളിവുഡ് സംവിധായകന് ആകുന്നു – Prithviraj\nYour are here: Home // News // പൃഥ്വിരാജ് ബോളിവുഡ് സംവിധായകന് ആകുന്നു\nമോളിവുഡിലല്ല, ബോളിവുഡിലാണ് പൃഥ്വിരാജിന്റെ സംവിധായകനായുള്ള അരങ്ങേറ്റം. അതും ഏറെ അംഗീകാരങ്ങള് വാങ്ങിക്കൂട്ടിയ ഒരു മലയാള ചിത്രം റീമേക്ക് ചെയ്തുകൊണ്ട്. ഡോ. ബിജു സംവിധാനം ചെയ്ത ‘വീട്ടിലേക്കുള്ള വഴി’ യാണ് പൃഥ്വി തിരഞ്ഞെടുത്തിരിക്കുന്നത്. ‘വീട്ടിലേക്കുള്ള വഴി’യുടെ ഹിന്ദി റീമേക്ക് ചെയ്യാനുള്ള അനുവാദം നിര്‍മാതാവ് ബി.സി. ജോഷിയില് നിന്ന് പൃഥ്വി നേടിക്കഴിഞ്ഞു. എന്നാല് ചിത്രം എന്ന് തുടങ്ങുമെന്ന് പറയാനാവില്ലെന്നാണ് താരം പറയുന്നത്. ഇതിനായി ഇനിയും പല തയാറെടുപ്പുകളും ബാക്കിയാണെന്നാണ് അദ്ദേഹത്തിന്റെ അഭിപ്രായം.\nപൃഥ്വിരാജാണ് വീട്ടിലേക്കുള്ള വഴിയില് കേന്ദ്രകഥാപാത്രത്തെ അവതരിപ്പിച്ചത്. ദല്‍ഹി മാര്‍ക്കറ്റിലുണ്ടായ സ്‌ഫോടനത്തില് ഭാര്യയും അഞ്ചു വയസ്സുകാരനായ മകനും നഷ്ടപ്പെട്ട ഒരു ഡോക്ടര് കഥാപാത്രമായാണ് പൃഥ്വി ‘വീട്ടിലേക്കുള്ള വഴി’യില് അഭിനയിച്ചത്. ഡോക്ടര്‍ക്ക് മരണാസന്നയായ ഒരു വനിതാ പേഷ്യന്റില് നിന്നും അവര് മരിക്കും മുന്‍പ് ഒരു ദൗത്യം ഏറ്റെടുക്കേണ്ടി വരുന്നു. ആ സ്ത്രീയുടെ മകനെ തീവ്രവാദി നേതാവായ അച്ഛനടുത്തെത്തിക്കുക എന്നതായിരുന്നു ആ ദൗത്യം. ആ സ്ത്രീയുടെ മകനൊപ്പം ഡോക്ടര് നിരവധി തീവ്രവാദി ക്യാമ്പുകളിലൂടെ യാത്ര ചെയ്യുന്നു. സാഹസികമായ ആ യാത്രയില് തികച്ചും അപ്രതീക്ഷിതമായ ചില സംഭവങ്ങളുണ്ടാവുന്നു. ഇതാണ് വീട്ടിലേക്കുള്ള വഴിയില് ചിത്രീകരിച്ചത്. ഇന്ദ്രജിത്ത്, മാസ്റ്റര് ഗോവര്‍ദ്ധന്, ധന്യാമേരി വര്‍ഗീസ് എന്നിവരായിരുന്നു മറ്റ് താരങ്ങള്.\nഡോക്ടര് ബിജുവിന്റേത് തന്നെയായിരുന്നു ഇതിന്റെ കഥയും തിരക്കഥയും. വീട്ടിലേക്കുള്ള വഴി 2010 ല് മികച്ച മലയാള ചിത്രത്തിനുള്ള ദേശീയ അവാര്‍ഡ് ഈ ചിത്രം നേടുകയും ചെയ്തരുന്നു.ബോളിവുഡില് പൃഥ്വിരാജിന്റെ അരങ്ങേറ്റ ചിത്രം അയ്യാ ചിത്രീകരണം പൂര്‍ത്തിയായിരിക്കുകയാണ്. ചിത്രം അധികം വൈകാതെ തിയ്യേറ്ററുകളിലെത്തുമെന്നാണറിയുന്നത്.


വ്യവസ്ഥാപിത മതനിയമങ്ങളെ അതിജീവിച്ച് നജത് ബില് കാസിം\nജീവിതയാഥാര്‍ത്ഥ്യങ്ങളോട് പടവെട്ടി ഫ്രാന്‍സിന്റെ വിദ്യഭ്യാസമന്ത്രിയുടെ തലപ്പത്തേയ്ക്കുയര്‍ന്ന മുസ്ലിം യുവതി-നജത് ബില് കാസിം.ഫ്രഞ്ച് വിദ്യാഭ്യാസ മന്ത്രിയും വനിതയുമായ നജത് ബില്‍കാസിമിന്റെ ജീവിതം കെട്ടുകഥയല്ല; പകല്‍പോലെ തെളിഞ്ഞുകാണാവുന്ന യാഥാര്‍ഥ്യം.പടിപടിയായി ഉയരങ്ങളുടെ പടവുകള് കയറിയ,വ്യവസ്ഥാപിത മതനിയമങ്ങളെ അതിജീവിച്ച ആധുനിക യുവതിയുടെ ജീവിതകഥ.\n36ാം വയസ്സില് മന്ത്രിപദത്തിലെത്തിയ നജത് ജനിച്ചത് മൊറോക്കോയിലെ ഒരു പ്രാന്തപ്രദേശത്ത്. മോറോക്കന് അതിര്‍ത്തിയില് റിഫ് പ്രവിശ്യയില് നഡോര് എന്ന ചെറിയ ഗ്രാമത്തില്. ഏഴുമക്കളുള്ള വീട്ടിലെ രണ്ടാമത്തെ കുട്ടി. കഷ്ടപ്പാടും ദുരിതവും നിറഞ്ഞ കുട്ടിക്കാലത്ത് ആടുകളെ മേയ്ക്കുന്നതായിരുന്നു നജത്തിന്റെ തൊഴില്. പാറിപ്പറന്ന മുടിയും അഴുക്കുപിടിച്ച വസ്ത്രങ്ങളും കയ്യിലൊരു വടിയുമായി മോറോക്കോയുടെ പര്‍വത പ്രദേശത്ത് ഒരു കല്ലില് ഇരിക്കുന്ന നജത്തിന്റെ ചിത്രം ഇപ്പോള് ഏറ്റവും കൂടുതല് പേര് ഇന്റര്‍നെറ്റില് തിരയുന്ന ചിത്രങ്ങളിലൊന്ന്.\nഫ്രാന്‍സില് നിര്‍മാണതൊഴിലാളിയായിരുന്നു നജത്തിന്റെ പിതാവ്. കുട്ടിക്ക് അഞ്ചുവയസ്സായപ്പോള് പിതാവ് നജത്തിനെയും അമ്മയേയും മൂത്തസഹോദരിയേയും ഫ്രാന്‍സിലേക്കു വിളിപ്പിച്ചു. സ്‌കൂളിന്റെ പടി കയറാതെ മോറോക്കോ അതിര്‍ത്തിയില് ആടുകളെ മേച്ചുനടന്ന കുട്ടി ആദ്യപാഠങ്ങള് പഠിക്കാന് തുടങ്ങി.2002 ല് പാരീസ് ഇന്‍സ്റ്റിറ്റിയൂട്ട് ഓഫ് പൊളിറ്റിക്കല് സ്റ്റഡീസില് നിന്നു രാഷ്ട്രതന്ത്രത്തില് ബിരുദം കരസ്ഥമാകുന്നു. സോഷ്യലിസ്റ്റ് പാര്‍ട്ടി അംഗമായി ചേര്‍ന്നുകൊണ്ട് രാഷ്ട്രീയത്തിലേക്കു കാലെടുത്തുവച്ചു.പിന്നീടുള്ള നജത്തിന്റെ ജീവിതം ഫ്രാന്‍സിന്റെ വര്‍ത്തമാനകാല രാഷ്ട്രീയചരിത്രമാണ്.\nബിരുദ ക്ലാസില് കൂടെപഠിച്ച യുവാവിനെ നജത് വിവാഹം കഴിച്ചു. രാഷ്ട്രീയത്തില് പ്രവേശിച്ചനാള് മുതല് വ്യക്തമായ കാഴ്ചപ്പാടോടുകൂടി നിരന്തരമായി പ്രവര്‍ത്തിച്ചു. ജനാധിപത്യം ശക്തിപ്പെടുത്താനും വിവേചനത്തിനെതിരെ പോരാടാനും മുന്നിട്ടിറങ്ങിയ നജത് പൗരാവകാശസംരംക്ഷണ രംഗത്തെ അറിയപ്പെടുന്ന വ്യക്തിത്വമാണ്.\nതിരഞ്ഞെടുപ്പ് രാഷ്ട്രീയത്തിലേക്കും ഇതിനിടെ നജത് പ്രവേശിച്ചു. പ്രാദേശിക കൗണ്‍സിലിലേക്കു മല്‍സരിച്ചുകൊണ്ടായിരുന്നു തുടക്കം. 2004 ല് കൗണ്‍സിലറായി തുടങ്ങി. തൊട്ടടുത്ത വര്‍ഷം സോഷ്യലിസ്റ്റ് പാര്‍ട്ടിയുടെ മുഖ്യഉപദേശകയായി. സാംസ്‌കാരിക പരിപാടികളെക്കുറിച്ചു വാര്‍ത്തകള് പ്രസിദ്ധീകരിക്കുന്ന മാസികകളില് അവര് കോളങ്ങളും കൈകാര്യം ചെയ്യുന്നു.\n2012 ല് നജത് ആദ്യമായി മന്ത്രിയാകുന്നു.വകുപ്പ് വനിതാക്ഷേമം. പിന്നീടു സ്‌പോര്‍ട്‌സും യുവജനക്ഷേമവും ഉള്‍പ്പെടെയുള്ള കൈകാര്യം ചെയ്തതിനുശേഷം വിദ്യാഭ്യാസ മന്ത്രിസ്ഥാനത്തെത്തി. 2014 ഓഗസ്റ്റ് 26 മുതല് അവര് ഇതേ വകുപ്പില് പ്രശംസനിയമായ നിലയില് തുടരുന്നു.\nപിന്നിട്ട ദുരിതകാലത്തിന്റെയും മതത്തിന്റെയും പരിതാപകരമായ ജീവിതാവസ്ഥകളുടെയും പേരില് യാഥാസ്ഥിതികരുടെ പരിഹാസം ഏറെ നേരിട്ടിട്ടുണ്ട് നജത്. എതിര്‍പ്പിന്റെ വാളുയര്‍ത്തിയവരെയും നേരിട്ടതു പുഞ്ചിരികൊണ്ട്. നല്ല വസ്ത്രങ്ങള് ധരിക്കുന്നതു സ്വപ്നം മാത്രമായ ഒരു കുട്ടിക്കാലത്തുനിന്ന് അവര് പിന്നീട് ആകര്‍ഷകമായ വസ്ത്രങ്ങള് അണിഞ്ഞു ക്യാമറക്കണ്ണുകളുടെ പ്രിയങ്കരിയായി. യാഥാസ്ഥിതിക നിയമങ്ങള് അനുസരിക്കാത്തതിന്റെ പേരിലും ഏറെ പഴികേട്ടു.മൊറോക്കോയുടെ പര്‍വതപ്രദേശത്തെ മലനിരകള്‍ക്കും കാടുകള്‍ക്കും ഹൃദയമുണ്ടെങ്കില് നജത്തിനെക്കുറിച്ചു സ്‌നേഹവും അഭിമാനവും നിറഞ്ഞിരിക്കും ആ ഹൃദയങ്ങളില് ഇപ്പോള്. അവര്‍ക്കു ശബ്ദിക്കാനാവുമായിരുന്നെങ്കില് നജത് എന്ന പേര് അവര് സ്‌നേഹത്തോടെ ഉരുവിട്ടേനേം. ഇന്നത്തെ കാലത്തിനും ഇനിയുള്ള കാലത്തിനും നജത്തിന്റെ ജീവിതം ഒരു പാഠപുസ്തകമാണ്; തളരാതെ പോരാടാനും സ്വപ്നം കാണാനും ലക്ഷ്യത്തിലെത്താനുമുള്ള പ്രചോദനത്തിന്റെ പാഠം.


സാക്ഷരതാ മിഷൻ സർട്ടിഫിക്കറ്റ് കോഴ്സുകളുടെ പരീക്ഷ തുടങ്ങി - Newswayanad.in\nസാക്ഷരതാ മിഷൻ സർട്ടിഫിക്കറ്റ് കോഴ്സുകളുടെ പരീക്ഷ തുടങ്ങി\nപച്ച മലയാളം, അച്ഛീ ഹിന്ദി സർട്ടിഫിക്കറ്റ് കോഴ്സുകളുടെ പരീക്ഷ വയനാട് ജില്ലയിൽ7കേന്ദ്രങ്ങളിൽ ആരംഭിച്ചു. ജി എച്ച് എസ് തോമാട്ടുചാൽ, ഗവ.വൊക്കേഷനൽ ഹയർ സെക്കണ്ടറി സ്കൂൾ അമ്പലവയൽ, സർവ്വജന ഹയർ സെക്കണ്ടറി സ്ക്കൂൾ ബത്തേരി, ജി എച്ച് എസ് മൂലങ്കാവ്, ഗവ.മോഡൽ ഹയർ സെക്കണ്ടറി സ്കൂൾ ചീരാൽ, സെന്റ് മേരീസ് ഹയർ സെക്കണ്ടറി സ്ക്കൂൾ മുള്ളൻകൊല്ലി, ജി എച്ച് എസ് എസ് അച്ചൂർ എന്നീ സ്കൂളുകളിലാണ് പരീക്ഷ നടക്കുന്നത്.\nസംസ്ഥാന സാക്ഷരതാ മിഷന്റെ ഭാഷകൾ ആഴത്തിൽ പഠിക്കാനുള്ള സ്വാശ്രയ കോഴ്സ് ആണിത്. പച്ച മലയാളം, ഗുഡ് ഇംഗ്ലീഷ്, അച്ഛീ ഹിന്ദി വിഷയങ്ങളിൽ വാചാ പരീക്ഷയും എഴുത്തു പരീക്ഷയും ഉണ്ടായിരിക്കും. 202 പേരാണ് പരീക്ഷ എഴുതിയത്. 10 മുതൽ 1 മണി വരെയായിരുന്നു പരീക്ഷാ സമയം. പരീക്ഷയുടെ ജില്ലാതല ഉദ്ഘാടനം ചീരാൽ ഗവ.മോഡൽ ഹയർ സെക്കണ്ടറി സ്കൂളിൽ നെന്മേനി ഗ്രാമപഞ്ചായത്ത് പ്രസിഡൻറ് ഷീല പുഞ്ചവയൽ നിർവ്വഹിച്ചു. വാർഡ് മെമ്പർ അജയൻ എം.എം അധ്യക്ഷനായിരുന്നു. സാക്ഷരതാ മിഷൻ ജില്ലാ കോ-ഓർഡിനേറ്റർ സ്വയനാസർ സ്വാഗതവും പ്രേരക് ജസ്ന നന്ദിയും പറഞ്ഞു. ക്ഷേമകാര്യ സ്റ്റാന്റിംഗ് കമ്മിറ്റി ചെയർമാൻ കെ വി ശശി, കമലാക്ഷി ടീച്ചർ, ജയശ്രീ ടീച്ചർ, ജോർജ് പി പി, ഉഷാവേലായുധൻ ,ജോൺസൻ, ലത ടീച്ചർ, ഷിൻസി റോയ് എന്നിവർ സംസാരിച്ചു.\nകൊവിഡ് 19 : വയനാട്ടിലും വാക്സിനേഷൻ തുടങ്ങി.\nകിടപ്പ് രോഗികളെ ചേര്‍ത്തു പിടിച്ച് ഒരു ഓട്ടോ ഡ്രൈവര്


നായകന് ആസിഫിന്റെ അനിയന്; ഹണി ബീ 2.5ന്റെ ട്രെയിലര് എത്തി-Honey bee 2.5 trailer\nഒരേ ലൊക്കേഷനില് ഷൂട്ടിംഗ് പൂര്‍ത്തിയാക്കിയ രണ്ടു ചിത്രങ്ങള് എന്ന പ്രത്യേകതയും ഹണീ ബീ 2.5നുണ്ട്.\nആസിഫ് അലിയുടെ അനുജന് അഷ്‌കര് അലിയെ നായകനാക്കി ഷൈജു അന്തിക്കാട് സംവിധാനം ചെയ്ത ചിത്രം ഹണി ബീ 2.5വിന്റെ ട്രെയിലര് ഇറങ്ങി. ലിജോ മോളാണ് ചിത്രത്തിലെ നായിക. ഭാവന, ലാല്, ഹരിശ്രീ അശോകന്, ശ്രീനിവാന്, ബാബു രാജ്, ശ്രീനാഥ് ഭാസി തുടങ്ങിയവരാണ് മറ്റു താരങ്ങള്. നിര്‍മ്മാണം ലാല്.\nഹണി ബീ2എന്ന ചിത്രത്തിന്റെ ലൊക്കേഷനില് അഭിനയ മോഹം കൊണ്ട് ചാന്‍സ് ചോദിച്ചു വരുന്ന ഒരാളുടെ കഥയെ ആസ്പദമാക്കിയാണ് സിനിമയുടെ യാത്ര. ഒരേ ലൊക്കേഷനില് ഷൂട്ടിംഗ് പൂര്‍ത്തിയാക്കിയ രണ്ടു ചിത്രങ്ങള് എന്ന പ്രത്യേകതയും ഹണീ ബീ 2.5നുണ്ട്.\nTags: Asif Ali, Honey Bee, Honey Bee 2, Lal, Trailer


സിമെന്റിനും കമ്പിക്കും പൈപ്പിനും ‘പൊന്നുംവില’ ; നിര്‍മാണ മേഖല സ്തംഭിച്ചു – UKMALAYALEE\nUKMALAYALEE > MALAYALAM NEWS > സിമെന്റിനും കമ്പിക്കും പൈപ്പിനും ‘പൊന്നുംവില’ ; നിര്‍മാണ മേഖല സ്തംഭിച്ചു\nസിമെന്റിനും കമ്പിക്കും പൈപ്പിനും ‘പൊന്നുംവില’ ; നിര്‍മാണ മേഖല സ്തംഭിച്ചു\nTuesday 15 December 2020 10:34 PM UTC\nതിരുവനന്തപുരം Dec 15: സാധന സാമഗ്രികള്‍ക്ക് ‘പൊന്നുംവില’ ആയതോടെ സംസ്ഥാനത്ത് നിര്‍മാണ മേഖല സ്തംഭിച്ചു. സിമെന്റിനും കമ്പിക്കും പൈപ്പിനും ഉള്‍പ്പെടെ നിര്‍മാണത്തിന് ആവശ്യമായ മുഴുവന് സാധനങ്ങള്‍ക്കും കഴിഞ്ഞ ഒരു മാസത്തിനിടെ ഉണ്ടായത് വന് വിലവര്‍ധനയാണ്.\nഇതോടെ ചെറുകിട കരാറുകാര് ഉള്‍പ്പെടെയുള്ളവര് പണികള് ഉപേക്ഷിച്ചതോടെ സര്‍ക്കാര് നിര്‍മാണപ്രവര്‍ത്തനങ്ങളും അവതാളത്തിലായി. വില വര്‍ധിച്ചതോടെ നികുതിവെട്ടിപ്പും കൂടി. സിമെന്റിനാണ് ഏറ്റവും കൂടുതല് വില ഉയര്‍ന്നത്. കഴിഞ്ഞ മാസം 380 രൂപ ആയിരുന്ന എ കാറ്റഗറി സിമെന്റിന് 450 രൂപയായി ചില്ലറ വില. മൊത്തവില 435-ല് എത്തി നില്‍ക്കുന്ന തമിഴ്‌നാട്ടില്‍നിന്നുള്ള എ കാറ്റഗറി സിമെന്റിന് ഇനിയും വില ഉയരുമെന്നാണു വിപണിയില് നിന്നുള്ള സൂചന. 350 രൂപ ആയിരുന്ന ബി ഗ്രേഡിലുള്ള ആന്ധ്രാ സിമെന്റിന് 400 രൂപയായി വില.\nതമിഴ്‌നാട് കമ്പനികളുടെ സിമെന്റിന് തമിഴ്‌നാട്ടില്‍തന്നെ ആവശ്യം കൂടിയതും കോവിഡ് മൂലം ഉല്‍പാദത്തില് വന്ന കുറവുമാണ് വില ഉയരാന് കാരണം. മറ്റു സംസ്ഥാനങ്ങളിലേക്കുള്ള കടത്തുചെലവു കൂടിയതും വില കൂടാന് കാരണമായിട്ടുണ്ട്.\nകമ്പിക്ക് മൊത്ത വില 15 രൂപയ്ക്കടുത്തു വര്‍ധിച്ചു. കിലോയ്ക്ക് 42 രൂപാ വിലയുണ്ടായിരുന്ന ഐ.എസ്.ഐ. നിലവാരമുള്ള കമ്പിക്ക് പാലക്കാട് വില 54 രൂപയിലെത്തി. 60 രൂപയില് കിടന്ന ബ്രാന്‍ഡഡ് കമ്പിക്ക് 72 രൂപയായി വില കൂടി. പൈപ്പിന് 15 രൂപയാണ് കൂടിയത്. 63-ല് കിടന്ന െപെപ്പ് വില 78-ല് എത്തി നില്‍ക്കുകയാണ്. റൂഫിങ് ഷീറ്റിനു നാലു രൂപാ മുതല് ഏഴു രൂപ വരെ ചില്ലറ വിപണിയില് വില കൂടിയിട്ടുണ്ട്.\nവില ഉയര്‍ന്നതോടെ വീണ്ടും ”വിത്ത് ഔട്ട് വില്‍പ്പന” എന്ന പേരില് അറിയപ്പെടുന്ന ബില്ലിലാതെയുള്ള വില്‍പ്പന പൊടിപൊടിക്കുകയാണ്. കമ്പനികളില് നിന്നു തന്നെ നികുതിവെട്ടിപ്പു നടത്തിയാണ് വില്‍പ്പന. സംസ്ഥാനത്ത് ജി.എസ്.ടി. എറണാകുളം സ്‌ക്വാഡ് പ്രവര്‍ത്തനം ഊര്‍ജിതമായിരുന്ന സെപ്റ്റംബറില്‍വിത്ത് ഔട്ട് വില്‍പ്പന കുറവായിരുന്നെങ്കിലും തെരഞ്ഞെടുപ്പിന്റെ തിരക്കിലേക്ക് സംസ്ഥാനം മാറിയതോടെ വീണ്ടും നികുതിവെട്ടിപ്പ് വ്യാപകമായി.\nകമ്പനികളും മൊത്തവിതരണക്കാരും പല പേരുകളില് ബില്ലടിച്ച് വിത്ത് ഔട്ട് എന്ന നികുതിവെട്ടിപ്പ് സുഗമമായി നടത്തുകയാണ്. ഇതിനായി ഉദ്യോഗസ്ഥര്‍ക്കു 30,000 മുതല് മുകളിലോട്ട് ”പ്രതിമാസ കിമ്പളം” നല്‍കുന്നതായും ആക്ഷേപമുണ്ട്.


സുപ്രീം കോടതിയിലെ ജഡ്ജിമാർ തമ്മിൽ വാക്കേറ്റമുണ്ടായി; പ്രശ്നങ്ങൾ അവസാനിച്ചിട്ടില്ലെന്ന് എ.ജി |\nസുപ്രീം കോടതിയിലെ ജഡ്ജിമാർ തമ്മിൽ വാക്കേറ്റമുണ്ടായി; പ്രശ്നങ്ങൾ അവസാനിച്ചിട്ടില്ലെന്ന് എ.ജി\nചീഫ് ജസ്റ്റിസ് ദീപക് മിശ്രയ്ക്കെതിരെ വാർത്താ സമ്മേളനം വിളിച്ച് നാല് ജഡ്ജിമാർ പ്രതിഷേധിച്ചതിനെ തുടർന്നുണ്ടായ പ്രശ്നങ്ങൾ അവസാനിച്ചിട്ടില്ലെന്ന് അറ്റോർണി ജനറൽ കെ.കെ.വേണുഗോപാൽ പറഞ്ഞു. അടുത്ത രണ്ടു ദിവസത്തിനുള്ളിൽ മാത്രമെ പ്രശ്നങ്ങൾ പൂർണമായും പരിഹരിക്കപ്പെടുകയുള്ളൂവെന്നും അദ്ദേഹം പറഞ്ഞു.\nഅതേസമയം, തിങ്കളാഴ്ച കോടതി ചേർന്നപ്പോൾ ജഡ്ജിമാർ തമ്മിൽ രൂക്ഷമായ വാക്കേറ്റം ഉണ്ടായതായി ദേശീയ മാദ്ധ്യമങ്ങളുടെ റിപ്പോർട്ടുകളിൽ പറയുന്നു. സീനിയോറിട്ടിയിൽ പത്താം സ്ഥാനത്തുള്ള ജഡ്‌ജിയായ അരുൺ മിശ്ര, വിമത സ്വരം ഉയർത്തിയ ജഡ്ജിമാരോട് കയർത്ത് സംസാരിക്കുകയായിരുന്നു എന്നാണ് സൂചന. സുപ്രധാന കേസുകൾ കൈകാര്യം ചെയ്യാൻ ചീഫ് ജസ്റ്റിസ് ഏല്പിച്ചവരിൽ ഒരാളായിരുന്നു അരുൺ മിശ്ര. മുൻ ചീഫ് ജസ്റ്റിസ് എച്ച്.എൽ.ദത്തുവിന്റെ കാലത്ത് തന്നെ സുപ്രധാന കേസുകൾ കേൾക്കുന്ന തന്നെപ്പോലുള്ള ജഡ്ജിമാരെ മോശമാക്കുന്ന തരത്തിലാണ് മുതിർന്ന ജഡ്ജിമാരുടെ പ്രവർത്തനമെന്നും അദ്ദേഹം കുറ്റപ്പെടുത്തി.\nഎന്നാൽ, ഇതിനെ വിമതനിരയിലെ പ്രധാനിയായ ജസ്‌റ്റിസ് ചെലമേശ്വർ എതിർത്തതോടെ വാക്കേറ്റം രൂക്ഷമാവുകയായിരുന്നു എന്നാണ് റിപ്പോർട്ട്. പ്രശ്നങ്ങൾ ഗുരുതരമാകുമെന്ന സ്ഥിതി വന്നപ്പോൾ ദീപക് മിശ്ര ഇടപെട്ട് അരുൺ മിശ്രയെ ശാന്തനാക്കുകയായിരുന്നു. ഇതാണ് 10.30ന് തുടങ്ങേണ്ട കോടതി നടപടികൾ 15 മിനിട്ടോളം വൈകാൻ ഇടയാക്കിയതെന്നും റിപ്പോർട്ടുകളിൽ പറയുന്നു. ലോയ കേസിൽ വാദം കേൾക്കുന്നത് അരുൺ മിശ്രയുടെ ബെഞ്ചാണ്.\nഅതേസമയം, പരസ്യമായി പ്രതിഷേധിച്ച നാല് മുതിർന്ന ജഡ്ജിമാരെയും മാറ്റിനിറുത്തി ചീഫ് ജസ്റ്റിസ് ഭരണഘടനാ ബെഞ്ച് ഇന്നലെ ഉടച്ചുവാർത്തിരുന്നു. ചീഫ് ജസ്റ്റിസിന് പുറമേ ജസ്റ്റിസുമാരായ എ.കെ. സിക്രി, എ.എം. ഖാൻവിൽക്കർ, ഡി.വൈ. ചന്ദ്രചൂഡ്, അശോക് ഭൂഷൺ എന്നിവരാണ് ഇപ്പോൾ ഭരണഘടനാ ബെഞ്ചിലുള്ളത്.\nTags: Attorney Genaral, K.K.Venugopal, supreme court issues\nPrevious ഉദയംപേരൂർ നീതു വധക്കേസ് പ്രതി ബിനുരാജ് തൂങ്ങി മരിച്ച നിലയിൽ\nNext സീറോജെട്ടി റോഡ് നിര്‍മാണം; തോമസ് ചാണ്ടിക്കെതിരെ വിജിലന്‍സ് എഫ് ഐ ആർ രജിസ്റ്റർ ചെയ്തു